AyanameJournal | A Cultural Publication from the Middle East\nനാട്ടിൽ “മികവിന്റെ കേന്ദ്രങ്ങൾ”, അന്യനാട്ടിൽ പ്രഹസനമാകുന്ന ഇന്ത്യൻ സ്‌കൂൾ സംവിധാനങ്ങൾ\nകഴിഞ്ഞ പത്തുവർഷത്തിനിടയിൽ ഇവിടെ ഇന്ത്യൻ സ്‌കൂളുകളിൽ പഠിച്ച്, നാട്ടിൽ IAS/IPS അല്ലെങ്കിൽ ജനറൽ മെറിറ്റിൽ ഒരു മെഡിക്കൽ സീറ്റ് എഴുതിയെടുത്ത എത്ര കുട്ടികൾ ഉണ്ടാകും? ഒരൊറ്റ ഇന്ത്യൻ സ്‌കൂളും ഇതുവരെ അത്തരം കണക്കുകൾ അവതരിപ്പിച്ചതായി ശ്രദ്ധയിൽ പെട്ടിട്ടില്ല. മികവറിന്റെ നിലനിൽക്കുന്ന മാനദണ്ഡം എന്ന നിലയിലാണ് മേൽപ്പറഞ്ഞ കോഴ്‌സുകൾ സൂചിപ്പിച്ചത് അല്ലാതെ ജീവിതവിജയത്തിന്റെ അളവുകോൽ എന്ന നിലയിൽ അല്ല. സന്തോഷകരമായി ജീവിക്കാൻ അത്തരം കോഴ്‌സുകൾ തന്നെ വേണമെന്നുമില്ല.\nFilm: Touch Me Not (2018)\nഎല്ലാവർക്കമുള്ള സിനിമയല്ല, റൊമാനിയൻ സിനിമയായ “ടച്ച് മീ നോട്ട്”. ബർലിനിൽ കഴിഞ്ഞ വർഷം ‘ഗോൾഡൻ ബിയർ’ പുരസ്കാരം നേടിയതാണ് ഈ സിനിമയെ ലോക ശ്രദ്ധയിൽ എത്തിച്ചത്. യൂറോപ്പിലെ ആർട്ട് ഹൗസുകളിൽ നിന്ന് പുറത്തിറങ്ങുന്ന നിരവധി ഡോക്യൂഫിക്ഷനുകളിൽ ഒന്നായിമാത്രം തീരേണ്ടിയിരുന്നുവെന്ന് കരുതുന്ന സിനിമ പുരസ്കാരിതമാവാൻ മാത്രം എന്താണുള്ളത് എന്ന വിവാദവും സിനിമക്കൊപ്പമുണ്ടായി. ഡോക്യുമെൻററി സംവിധായികയായ അഡിന പിന്റലിയയുടെ ആദ്യ സിനിമയാണ് ടച്ച് മീ നോട്ട്, ഏഴുവർഷത്തോളം നീണ്ട പരിശ്രമം സിനിമക്ക് പിന്നിലുണ്ടത്രെ.\nA Fantastic Woman and other films\nമുൻധാരണയോടെയല്ലെങ്കിലും കഴിഞ്ഞ ദിവസങ്ങളിൽ സിനിമയായും വായനയായും ഇടപഴകിപ്പോയത് ചില ട്രാൻസ് ജീവിതങ്ങൾ. ഓരോന്നും വ്യത്യസ്ഥം. അരുന്ധതിയുടെ നോവലിലെ ഒരു കഥാപാത്രം പറയുന്നത് അവർ ദൈവത്തിന്റെ ഒരു പരീക്ഷണമായിരുന്നു, ഒരിക്കലും സന്തോഷിക്കാനാവാത്ത ഒരു ജീവിയെ സൃഷ്ടിക്കുക എന്ന പരീക്ഷണം. ഈ വർഷത്തെ മികച്ച വിദേശ ഭാഷാ ചിത്രത്തിനുള്ള അക്കാദമി അവാർഡ് നേടിയ സിനിമ A Fantastic Woman മറീന എന്ന ട്രാൻസ് ജെൻഡർ സ്ത്രീയെക്കുറിച്ചാണ്.\nകുട്ടികൾ അവധിക്കാലത്ത് കുവൈത്തിൽ ഉണ്ടായിരുന്നപ്പോൾ ഷഹീമിന്റെ ഇഷ്ടവിനോദങ്ങളിലൊന്ന് ബാൽക്കണിയിൽ വന്നിരിക്കാറുള്ള പ്രാവുകളായിരുന്നു. ചിലതിനെയൊക്കെ ചിരപരിചയം കൊണ്ട് അവന് തിരിച്ചറിയാമായിരുന്നു. പ്രാവുകളോട് അസാമാന്യമായ ഹൃദയ ബന്ധം പുലർത്തിയ ശാസ്ത്രകാരനായിരുന്നു സെർബിയൻ വംശജനായ അമേരിക്കയിൽ ജീവിച്ച നിക്കോള ടെസ്‌ല. എലോൺ മസ്കിന്റെ ഇപ്പോൾ ലോകപ്രശസ്തമായ ഇലക്ട്രിക് കാർ കമ്പനിക്ക് പേരിട്ടിരിക്കുന്നത് നിക്കോള ടെസ്ലയുടേതാണ്.\nരണ്ടാ ലോകമഹായുദ്ധത്തിനൊടുവിൽ ശക്തിക്ഷയിച്ചുപോയ ജപ്പാൻ അനിവാര്യമായ പരാജയം മുന്നിൽക്കണ്ടു. ഏഷ്യാ പസഫിക്കിൽ ഉടനീളം വർഷങ്ങളായുള്ള സൈനികവിന്യാസത്തിന്റെ ഭാഗമായി ജപ്പാൻ പട്ടാളം ചിതറികിടക്കുകയായിരുന്നു. 1944 ലാണ് ജപ്പാൻ ഇമ്പിരിയൽ സേനയിലെ സെക്കന്റ് ലെഫ്റ്റനന്റ് ഹീരോ ഒന്നുദ യും ചെറിയൊരു സംഘവും ഫിലിപ്പൈൻസിൽ ലുബാങ് എന്ന ചെറിയ ദ്വീപിൽ നിയോഗിക്കപ്പെടുന്നത്. അവർക്കു കിട്ടിയ നിർദ്ദേശം ഏതുവിധേനയും മുന്നേറിവരുന്ന അമേരിക്കൻ സഖ്യസേനയെ പരമാവധി പ്രതിരോധിക്കുക, മുന്നേറ്റം വൈകിപ്പിക്കുക. നിർദ്ദേശം നൽകിയ കമ്മാൻഡർക്കും ഒന്നുദക്കും അറിയാമായിരുന്നു ഇതൊരു ആത്മഹത്യാപരമായ നടപടി മാത്രമാണെന്ന്.\nപേരൻപ് – Compassion to Resurrection\nപേരന്പിനെക്കുറിച്ച് എഴുതുകയും പറയുകയും ചെയ്യാത്തവരായി ആരും തന്നെയില്ല. അതൊക്കെ തന്നെ പിന്നെയും ആവർത്തിക്കേണ്ടതില്ല എന്നുതോന്നുന്നു. എല്ലാവരും ഒരു പക്ഷെ പറഞ്ഞത് പേരന്പിലെ Compassion ക്കുറിച്ചാണ് എന്നു തോന്നുന്നു. സിനിമയിലെ പോസ്റ്ററിൽ പേരൻപിന് താഴെ ഒരു സബ് ടൈറ്റിൽ പോലെ കൊടുത്തിട്ടുണ്ട് Resurrection എന്ന്. കുരിശുപീഡയിൽ നിന്നുള്ള ഉയിർത്തെഴുന്നേൽപ്പിനെ ഓർമ്മിപ്പിക്കുന്ന ‘പുനരുത്ഥാനം’ എന്നു വായിക്കാം.\nകാലിഫോർണിയ കാട്ടുതീയിലെ സർറിയൽ ചിത്രങ്ങൾ\nThe remains ofaluxury home stand amid burnt out tree trunks in the beachside community of Point Dume in Malibu. FREDERIC J. BROWN/AFP/Getty Images\nMemory of Peru-Photographs 1890-1950, Exhibition @ Amricani Cultural Centre\nJorge Villacorta – Andres Garay – Carlo Trivelli\nIn collaboration with Alonso Ruiz Rosas and Gredna Landolt\n18 Oct-18 Nov 2018 at Amricani Cultural Centre\nതോപ്പിൽ ഭാസി നാടകോത്സവം 2018, ഒക്ടോബര് 19 ന് ഖെയ്ത്താൻ ഇൻഡ്യൻ കമ്മ്യൂണിറ്റി സ്കൂളിൽ\nകേരള ആർട്‌സ് ആന്റ് നാടക അക്കാഡമി (കാനാ), കുവൈറ്റ് സംഘടിപ്പിക്കുന്ന രണ്ടാമത് ‘തോപ്പിൽ ഭാസി നാടകോത്സവം 2018′ ഒക്ടോബര് 19ന് ഖെയ്ത്താൻ ഇൻഡ്യൻ കമ്മ്യൂണിറ്റി സ്കൂളിൽ വച്ചുനടക്കും. കുവൈറ്റിലെ അഞ്ച് മലയാള അമേച്വർ നാടകസമിതികളെ പങ്കെടുപ്പിച്ചുകൊണ്ട് നടക്കുന്ന നാടകോത്സവംപ്രശസ്ത ചലച്ചിത്ര – നാടക പ്രവര്‍ത്തകന് പ്രൊഫ. അലിയാര് വൈകുന്നേരം 4നു ഉദ്ഘാടനം ചെയ്യും.\nഎബ്രഹാം ലിങ്കണെ വെടിവെച്ചിട്ടതും ഒരു പ്രഗത്ഭ നടനായിരുന്നു\nഎബ്രഹാം ലിങ്കനെ വധിച്ചത് അമേരിക്കയിലെ അക്കാലത്തെ മികച്ച നടന്മാരിൽ ഒരാളായിരുന്നു. ചെറുപ്പം മുതലെ ഷേക്സ്പിയർ നാടകങ്ങളിൽ അഭിനയിക്കുകയും തന്റെ യൗവ്വനകാലത്ത് നാടകങ്ങളിൽ നിന്നു തന്നെ മികച്ച സമ്പാദ്യവും ഉന്നത ജീവിത സാഹചര്യങ്ങളും കൈവരിച്ചിട്ടും ജോൺ വിൽക്ക്സ് ബൂത്ത് തീരുമാനിച്ചത് വംശീയ വൈര്യം നിറഞ്ഞ ആ അരുംകൊലക്ക് മുതിരാനായിരുന്നു. അമേരിക്കൻ സിവിൽ വാറിന്റെ പശ്ചാത്തലത്തിൽ കറുത്ത വർഗ്ഗക്കാർക്കെതിരായ രോഷം അദ്ദേഹത്തിന്റെ ഉള്ളിൽ നിറഞ്ഞു.\nഒരാൾ കത്തുന്ന പല നിറങ്ങൾ” ഉത്തമൻ വളത്തുകാടിന്റെ ശില്പ-ചിത്രപ്രദർശനം\nകുവൈത്ത്: ചിത്രകാരനും കവിയുമായ ഉത്തമൻ വളത്തുകാടിന്റെ എണ്ണ ഛായ ചിത്രങ്ങളുടെ പ്രദർശനം “ഒരാൾ കത്തുന്ന പല നിറങ്ങൾ” മാർച്ച് 30 വെള്ളിയാഴ്ച്ച അബ്ബാസിയ പ്രവാസി ഓഡിറ്റോറിയത്തിൽ നടന്നു. മാർച്ച് 30 വെള്ളിയാഴ്ച്ചനടന്ന പ്രദർശനം കുവൈറ്റിലെ കലാസ്വാദകരെ ഏറെ ആകർഷിച്ചു.


ടീമിലേക്ക് വിളിച്ചില്ല: ദു:ഖം പങ്കുവെച്ച് വല്ല്യേട്ടന്! - Oneindia Malayalam\nPublished : August 16, 2017, 03:52\nടീമിലേക്ക് വിളിച്ചില്ല: ദു:ഖം പങ്കുവെച്ച് വല്ല്യേട്ടന്!\nകേരളാ ബ്ലാസ്‌റ്റേഴ്‌സ് ആരാധകര് സ്‌നേഹപൂര്‍വം വല്ല്യേട്ടന് എന്ന് വിളിപ്പേരിട്ട സെഡ്രിക് ഹെങ്ബര്‍ട്ട് ഇത്തവണ ടീമിലേക്കില്ലെന്ന സൂചനകള് പങ്കുവെച്ചു. ഒരു ട്വീറ്റിലൂടെയാണ് ഹെങ്‌ബെര്‍ട്ട് നിലവിലെ അവസ്ഥ തുറന്നുപറഞ്ഞത്. ടീം മാനേജ്‌മെന്റിനെയും അദ്ദേഹം പരാമര്‍ശിച്ചു. കേരള ബ്ലാസ്റ്റേഴ്‌സ് രണ്ട് തവണ ഫൈനലിലെത്തിയപ്പോഴും അതില് ഹെങ്ബര്‍ട്ടിന്റെ വലിയ സംഭാവനകളുണ്ടായിരുന്നു. ഗോള്‍ലൈന് സേവുകളുള്‍പ്പെടെ പുറത്തെടുത്ത് പലപ്പോഴും ഈ ഫ്രഞ്ചുകാരന് ആരാധകരെ ഞെട്ടിച്ചു. പ്രായം 37 ആയെങ്കിലും തന്നില് പ്രായമേറാത്ത ഒരു പോരാളിയുണ്ടെന്ന് അദ്ദേഹം പലപ്പോഴും ഓര്‍മിപ്പിച്ചു.\ntwitter indian super league kerala blasters isl


ഇളവുകൾ നിശ്ചയിക്കാനുള്ള യോഗം ശനിയാഴ്ച; മ്യൂസിയങ്ങൾ തുറന്നു | Lockdown | Manorama News\nഇളവുകൾ നിശ്ചയിക്കാനുള്ള യോഗം ശനിയാഴ്ച; മ്യൂസിയങ്ങൾ തുറന്നു\nസ്വന്തം ലേഖകൻ September 14, 2021 07:09 PM IST\nസംസ്ഥാനത്ത് കൂടുതല് ഇളവുകള് നിശ്ചയിക്കാനുള്ള കോവിഡ് അവലോകനയോഗം ശനിയാഴ്ചത്തേക്ക് മാറ്റി. ബാറുകളിലും ഹോട്ടലുകളിലും ഇരുന്ന് കഴിക്കാന് അനുവദിച്ചേക്കും. മ്യൂസിയങ്ങള് തുറന്നു. മൃഗശാലകളുടെ കാര്യത്തിലും തീരുമാനം ഉടനാകും.\nനാല് മാസമായി മനുഷ്യരെത്താതെ അടച്ചുപൂട്ടിയിട്ടിരിക്കുകയായിരുന്നു തിരുവനന്തപുരത്തെ ഏറ്റവും ജനകീയ ഇടമായ മ്യൂസിയം വളപ്പ്. ഇന്ന് നേരം പുലര്‍ന്നതോടെ അവിടെയും ആളനക്കമായി. ആരോഗ്യം സംരക്ഷിക്കുകയെന്ന ലക്ഷ്യത്തിനൊപ്പം നഷ്ടമായ നാളുകള് വീണ്ടെടുക്കുകയെന്ന ആവേശത്തോടെ ഒട്ടേറെപ്പേര് അവിടേക്ക് നടന്നെത്തി.\nസംസ്ഥാനത്തെ മ്യൂസിയങ്ങള് തുറന്നതിന് പിന്നാലെ വരും ദിവസങ്ങളില് അവശേഷിക്കുന്ന ഇളവുകളും അനുവദിച്ചേക്കും. ഏറ്റവും പ്രധാനം ഹോട്ടലുകളില് ഇരുന്ന് ഭക്ഷണം കഴിക്കാനും ബാറില് ഇരുന്ന് മദ്യപിക്കാനും അനുമതിയാകുമോയെന്നതാണ്. ബാറുടമകള് മുഖ്യമന്ത്രിയേക്കണ്ട് വീണ്ടും ആവശ്യപ്പെട്ടിട്ടുണ്ട്. 18 വയസിന് മുകളിലുള്ളവരുടെ ഒന്നാം ഡോസ് വാക്സിനേഷന് 80 ശതമാനത്തിന് മുകളിലായതിനാല് 50 ശതമാനം സീറ്റുകളെന്ന മാനദണ്ഡത്തോടെ അനുവദിക്കാെമന്നാണ് സര്‍ക്കാരിന്റെയും ആലോചന. അതേസമയം തീയറ്ററുകള് അടഞ്ഞ് കിടക്കുന്നതാണ് സംസ്ഥാനത്ത് തുടരുന്ന പ്രധാന നിയന്ത്രണങ്ങളിലൊന്ന്. അക്കാര്യത്തില് ഉടന് തീരുമാനമായേക്കില്ല.


ഇന്ത്യയില് പാക് നിക്ഷേപത്തിന് അനുമതി | Madhyamam\nHomechevron_rightNewschevron_rightLocal Newschevron_rightKottayamchevron_rightഇന്ത്യയില് പാക് ...\ndate_range2Aug 2012 1:38 AM GMT\nഇന്ത്യയില് പാക് നിക്ഷേപത്തിന് അനുമതി\nന്യൂദൽഹി: ഇന്ത്യ-പാക് ബന്ധത്തിന് കൂടുതൽ ഉത്തേജനം നൽകി പാകിസ്താൻ പൗരന്മാ൪ക്കും കമ്പനികൾക്കും ഇന്ത്യയിൽ നിക്ഷേപത്തിന് അനുമതി നൽകുന്ന നിയമത്തിൻെറ വിജ്ഞാപനം കേന്ദ്ര സ൪ക്കാ൪ പുറത്തിറക്കി. ഇരുരാജ്യങ്ങളും തമ്മിലെ സഹകരണത്തിന് സഹായകമാകുന്ന നിയമം ദക്ഷിണേഷ്യയിലെ സാമ്പത്തികസ്ഥിതിക്ക് പുതിയ ദിശാബോധമേകും.\n‘പാക് പൗരനോ അവിടെനിന്നുള്ള സ്ഥാപനത്തിനോ കേന്ദ്ര സ൪ക്കാ൪ നി൪ദേശിക്കുന്ന മാനദണ്ഡങ്ങളോടെ ഇന്ത്യയിൽ നിക്ഷേപങ്ങൾ നടത്താം. പ്രതിരോധം, ബഹിരാകാശം, ആണവോ൪ജം എന്നീ മേഖലകളിൽ ഒഴികെയാണ് ഇത് ബാധകമാവുക’ -കേന്ദ്ര വ്യവസായനയ വകുപ്പ് ഇറക്കിയ വിജ്ഞാപനത്തിൽ പറയുന്നു.\nഫെമ (വിദേശനാണ്യ വിനിമയ ചട്ടം) പ്രകാരം പാകിസ്താന് മാത്രമാണ് നിലവിൽ ഇന്ത്യയിൽ നിക്ഷേപം ഇറക്കുന്നതിൽ വിലക്കുള്ളത്. ശ്രീലങ്കയെ 2006ലും ബംഗ്ളാദേശിനെ 2007ലും ഇതിൽനിന്ന് ഒഴിവാക്കിയിരുന്നു. ഏപ്രിലിൽ കേന്ദ്ര വ്യവസായനയ വകുപ്പ് പാകിസ്താനെ വിലക്കിൽനിന്നൊഴിവാക്കാൻ നടപടിയെടുത്ത് ധനകാര്യ മന്ത്രാലയത്തോട് നിയമഭേദഗതിക്ക് നി൪ദേശം നൽകിയിരുന്നു. ഇരുരാജ്യങ്ങളും തമ്മിലെ വ്യവസായ-സാമ്പത്തിക ബന്ധം മെച്ചപ്പെടുത്താൻ വാണിജ്യ മന്ത്രിമാരും വ്യവസായ സംഘടനകളുമെടുത്ത താൽപര്യത്തിൻെറ ഫലമാണ് പുതിയ നിയമം.\nസുരക്ഷാ ആശങ്കകൾ നേരിടാൻ ധനമന്ത്രാലയത്തിന് കീഴിലെ വിദേശനിക്ഷേപ പ്രമോഷൻ കൗൺസിൽ വഴിയാണ് പാക് നിക്ഷേപങ്ങൾ സ്വീകരിക്കുകയെന്ന് ഉദ്യോഗസ്ഥ൪ പറഞ്ഞു.\nവ്യത്യസ്ത നഗരങ്ങളിലൂടെ വരാനും തിരിച്ചുപോകാനും പൗരന്മാരെ അനുവദിക്കുന്ന മൾട്ടിപ്പ്ൾ എൻട്രി വിസാചട്ടം ഇരുരാജ്യങ്ങളും നേരത്തേ അംഗീകരിച്ചിരുന്നു. ഇന്ത്യയിൽനിന്ന് 2000 ഇനം വസ്തുക്കൾ ഇറക്കുമതി ചെയ്യാൻ അനുവാദം നൽകുകവഴി ഇരുരാജ്യങ്ങളും തമ്മിലെ സാമ്പത്തികബന്ധം മെച്ചപ്പെടുത്താൻ പാകിസ്താനാണ് ആദ്യം മുൻകൈയെടുത്തത്.


ഒമാനില് പൊതുമാപ്പ് ഇന്ന് അവസാനിക്കും; ആനുകൂല്യം ഉപയോഗപ്പെടുത്തണമെന്ന് എംബസി\n2021-03-31 04:07:21 pm IST\nഒമാന്: ഒമാനില് പൊതുമാപ്പ് ഇന്ന് അവസാനിക്കും. ഇതുവരെ 46,355 പേരാണ് പൊതുമാപ്പ് ഉപയോഗപ്പെടുത്തി രാജ്യം വിട്ടതെന്ന് മന്ത്രാലയം അറിയിച്ചു. 65,173 പ്രവാസികളാണ് ഇതുവരെ രജിസ്റ്റര് ചെയ്തത്.\nഅവസാന തീയതിയായ ഇന്ന് രജിസ്റ്റര് ചെയ്യുന്നവര്‍ക്ക് ജൂണ് 30 വരെ സമയം ലഭിക്കും. അതിനുള്ളില് രാജ്യത്ത് നിന്നും പേയാല് മതിയാകും. അനധികൃതമായി ഒമാനില് തങ്ങുന്നവരുണ്ടെങ്കില് ഈ സമയം ഉപയോഗപ്പെടുത്തി രാജ്യം വിടണമെന്ന് എംബസികള് പൗരന്മാര്‍ക്ക് നിര്‍ദേശം നല്‍കിയിരുന്നു.\nഡിസംബര് 31 വരെയായിരുന്നു ആദ്യ ഘട്ട പൊതുമാപ്പ് പ്രഖ്യാപിച്ചത്. പിന്നീട് അത് മാര്‍ച്ച് 31 വരെ നീട്ടുകയായിരുന്നു. കഴിഞ്ഞവര്‍ഷം നവംബര് 15 മുതലാണ് പൊതുമാപ്പിനുള്ള രജിസ്‌ട്രേഷന് ആരംഭിച്ചത്. ഈ പൊതുമാപ്പിലൂടെ രാജ്യം വിടുന്നവര്‍ക്ക് ഫീസും പിഴയുമില്ലാതെ സ്വന്തം നാട്ടിലേക്ക് മടങ്ങാം.\nപാസ്‌പോര്‍ട്ട് കാലാവധി കഴിഞ്ഞവര്, റസിഡന്‍സ് കാര്‍ഡ് ഇല്ലാത്തവര് എന്നിവര്‍ക്ക് ഈ ആനുകൂല്യം ഉപയോഗപ്പെടുത്താം. തൊഴില് പെര്‍മിറ്റുമായി ബന്ധപ്പെട്ട ഫീസുകളിലെ പിഴവുകളും ഒഴിവാക്കും. കൂടുതല് വിവരങ്ങള്‍ക്കായി മന്ത്രാലയം വെബ്‌സൈറ്റില് ആപ്ലിക്കേഷന് ഫോര് ഡിപ്പാര്‍ച്ചര് എന്ന ലിങ്കില് കയറി രജിസ്റ്റര് ചെയ്യാവുന്നതാണ്. അല്ലെങ്കില് സര്‍വീസ് സെന്ററുകള് വഴി രജിസ്റ്റര് ചെയ്യാനുള്ള സൗകര്യം ഒരുക്കിയിട്ടുണ്ട്.\nAmnesty Oman Indian Embassy Expat


കൂടെ നിന്നേക്കണം കേട്ടോ…ഒന്നാം തീയതി നമ്മുടെ സിനിമ റിലീസ് ചെയ്യുകയാണ്; തണുത്തുവിറച്ചുകൊണ്ട് മോഹന്‍ലാലിന്റെ ഫേസ്‌ബുക്ക് ലൈവ് | Gramajyothi News\nകൂടെ നിന്നേക്കണം കേട്ടോ…ഒന്നാം തീയതി നമ്മുടെ സിനിമ റിലീസ് ചെയ്യുകയാണ്; തണുത്തുവിറച്ചുകൊണ്ട് മോഹന്‍ലാലിന്റെ ഫേസ്‌ബുക്ക് ലൈവ്\nOctober 31, 2018 4:35 pm Published by : Web Desk\nലിസ്‌ബണ്: ഏറെ കാലത്തെ കാത്തിരിപ്പിന് ശേഷം പ്രേക്ഷകരുടെ മുമ്ബിലേക്ക് രഞ്ജിത്-മോഹന്‍ലാല് ടീമിന്റെ ‘ഡ്രാമ’ എത്തുകയാണ്. മൂന്നുവര്‍ഷത്തെ ഇടവേളയ്ക്ക് ശേഷമാണ് രഞ്ജിത്തും മോഹന്‍ലാലും ഒന്നിക്കുന്നത്. പോര്‍ച്ചുഗലില് അവധിക്കാലം ആഘോഷിക്കുന്ന മോഹന്‍ലാല് ഫേസ്‌ബുക്ക് ലൈവിലൂടെ ചിത്രത്തിന്റെ വിശേഷങ്ങള് പങ്കുവച്ചു. തണുത്തുവിറച്ചുകൊണ്ടാണ് ഇത്തവണത്തെ രസികന് ലൈവ്. ‘ഒന്നാം തീയതി നമ്മുടെ സിനിമ റിലീസ് ചെയ്യുകയാണ്…ഡ്രാമ.. വളരെ കാലത്തിന് ശേഷം ഞാന് ചെയ്യുന്ന ഹ്യൂമര് കൂടുതലുള്ള സിനിമയാണ്. ഹ്യൂമര് മാത്രമല്ല..അതില് വിലപ്പെട്ട സന്ദശം കൂടിയുണ്ട്. കാണൂ അഭിപ്രായമറിയിക്കു..കൂടെ നിന്നേക്കണം കേട്ടോ’.\nനിരഞ്ജ് മണിയന്‍പിള്ള, രണ്‍ജി പണിക്കര്, സുരേഷ് കൃഷ്ണ, ബൈജു, കനിഹ, ബേബി ലാറ എന്നിവര്‍ക്കൊപ്പം സംവിധായകരായ ദിലീഷ് പോത്തന്, ശ്യാമപ്രസാദ്, ജോണി ആന്റണി എന്നിവരും ചിത്രത്തില് എത്തുന്നുണ്ട്. ലണ്ടനില് ചിത്രീകരിച്ച സിനിമയില് നായിക ആശാ ശരത്താണ്.\nവര്‍ണ്ണചിത്ര ഗുഡ്ലൈന് പ്രൊഡക്ഷന്‍സ്, ലില്ലിപാഡ് മോഷന് പിക്ച്ചേഴ്സ് യു.കെ.ലിമിറ്റഡ് എന്നീ ബാനറുകളില് മഹാ സുബൈറും, എം.കെ. നാസറും ചേര്‍ന്നാണ് ചിത്രം നിര്‍മ്മിക്കുന്നത്. വിനു തോമസാണ് സംഗീതം. ഛായാഗ്രഹണം അഴകപ്പന്. എഡിറ്റിങ് സന്ദീപ് നന്ദകുമാര്. ഡ്രാമ വലിയ പിരിമുറക്കമൊന്നുമില്ലാതെ കണ്ടിരിക്കാവുന്ന രസികന് മൂവിയാണെന്നാണ് സംവിധായകന് രഞ്ജിത്തിന്റെ വാഗ്ദാനം. അതിന് ചേരുന്ന വിധമാണ് മോഹന്‍ലാലിന്റെ ഫേസ്‌ബുക്ക് ലൈവും.


Malayalam News: [www.keralites.net] à´à´µà´¿à´¤à´¯à´¿à´²àµâ à´à´¿à´² à´àµà´µà´¿à´¤à´àµà´à´³àµâ\n[www.keralites.net] à´à´µà´¿à´¤à´¯à´¿à´²àµâ à´à´¿à´² à´àµà´µà´¿à´¤à´àµà´à´³àµâ\nകോഴിക്കോട് സര്‍വകലാശാലാ കാമ്പസിലെ 'കവിത' ഹോട്ടലിന്‍റെയും ഭാസ്കരേട്ടന്‍റെയും കഥ...\n'വെള്ളിയാഴ്ചകളില് ലോകത്തെവിടെയും ഇല്ലാത്ത അത്രയും കുറഞ്ഞ നിരക്കില് ബിരിയാണിയുണ്ടാക്കി വച്ചു, ഭാസ്കരേട്ടന്. തൊട്ടടുത്തുള്ള പള്ളിയില് നിസ്കരിച്ച് ഭാസ്കരേട്ടന്റെ ചിക്കന് ബിരിയാണിയും അടിച്ച് എത്രയോ ക്യാമ്പസ് സുഹൃത്തുക്കളും നാട്ടുകാരും കൃതാര്‍ത്ഥരായി!'\n'ഒരിക്കല് ഊണിനൊപ്പം ഒരു മീന് വറുത്തത് വാങ്ങി കഴിച്ചതിനുശേഷം പൈസ കൊടുക്കുമ്പോള് അദ്ദേഹം എന്നോട് പറഞ്ഞു, മീനിന് കാശുവേണ്ട മീന് ചെറുതല്ലേയെന്ന്. ഈ വാക്കുകള് അദ്ദേഹം പലരോടു പറഞ്ഞിട്ടുണ്ടെന്ന് പിന്നീട് ഞാനറിഞ്ഞു. ഭാസ്കരേട്ടന്റെ ആ ഭാഷ ഒരു തൃശൂര്‍ക്കാരനായ എന്നെ അക്ഷരാര്‍ത്ഥത്തില് ഞെട്ടിച്ചു. കച്ചവടത്തിന്റെ പതിനെട്ടര കളരികളുള്ള തൃശൂരില് നിന്ന്, പ്രാഞ്ചിയേട്ടന്മാരുടെ നാട്ടില് നിന്നു വരുന്ന ഞാന് ആ മനുഷ്യനെ വിചിത്രമായി നോക്കിപ്പോയി അന്ന്'\n'ഒരിക്കല് ഒരു ക്യാമ്പസ് മാഗസിന് പുറത്തിറക്കാന് പണമില്ലാതെ വന്നപ്പോള് എഡിറ്ററായ സുഹൃത്തിന് ഭാസ്കരേട്ടന് നല്‍കിയത് സ്വന്തം വീടിന്റെ ആധാരമാണെന്ന് കേട്ടിട്ടുണ്ട്. ഭാസ്കരേട്ടനെക്കുറിച്ച് കേട്ട നല്ല വാര്‍ത്തകളില് ഒന്നുമാത്രമായിരുന്നു അത്. ആ മാഗസിന് കാമ്പസ് ചരിത്രത്തിലെ ഏറ്റവുമധികം ചര്‍ച്ച ചെയ്യപ്പെട്ടവയില് ഒന്നായി മാറുകയും ചെയ്തു'\nനിങ്ങളറിഞ്ഞോ, ഭാസ്കരേട്ടന്റെ കവിത ഹോട്ടല് നില്‍ക്കുന്ന കെട്ടിടം പൊളിക്കാന് പോകുകയാണ്. ഇനി അങ്ങനെയൊരു ഹോട്ടലുണ്ടാകുമോ, ഉണ്ടെങ്കില് തന്നെ അതെവിടെയാകും എന്നറിയില്ല. ഭാസ്കരേട്ടനു പോലും അക്കാര്യം പിടിയില്ല. അപ്പോള് പിന്നെ ഭാസ്കരേട്ടനെ ഓര്‍ക്കാതിരിക്കുന്നതെങ്ങനെ? കോഴിക്കോട് സര്‍വകലാശാലാ കാമ്പസിലെ വിദ്യാര്‍ത്ഥി ജീവിതത്തിനിടെ തളിര്‍ത്ത സ്നേഹത്തിന്റെ വിത്തും വിതയും മുള പൊട്ടലുകളും ഓര്‍ത്തെടുക്കുകയാണിവിടെ..\nകവിത ഹോട്ടലിനു മുന്നില് ഭാസ്കരേട്ടന്\nക്യാമ്പസ് ജീവിതത്തെക്കുറിച്ചുള്ള ഓര്‍മ എന്നുപറയുമ്പോള് മിക്കവാറും പേര്‍ക്ക് എഴുതാനുണ്ടാകുക പ്രണയകാലത്തെക്കുറിച്ചുള്ള മണിപ്രവാളമാണ്. ഞാനുള്‍പ്പെടെയുള്ളയാള്‍ക്കും അത് അത്യാവശ്യത്തിനൊക്കെയുണ്ട്. പക്ഷേ പ്രണയത്തിന് മുമ്പും പിമ്പും നിലനിന്ന, ജീവിതത്തിലേക്ക് അവിചാരിതമായി കടന്നുവന്ന ചില സ്നേഹമുഖങ്ങള് കൂടി ആ ക്യാമ്പസിലുണ്ടായിരുന്നു. അതില് ഒരാളെ ഓര്‍ത്തു പോകുകയാണിവിടെ. അത് ഭാസ്കരേട്ടനാണ്. ഭാസ്കരേട്ടനെക്കുറിച്ച് പറയുമ്പോള് ക്യാമ്പസ് ജീവിതത്തിന്റെ ഭാഗമായ പലതിനെക്കുറിച്ചും പറയേണ്ടിവരുന്നു. കാലിക്കറ്റ് യൂണിവേഴ്സിറ്റിയെക്കുറിച്ച്, ജേര്‍ണലിസം, ഫിലോസഫി തുടങ്ങിയ ചില ഡിപ്പാര്‍ട്മെന്റുകളെക്കുറിച്ച്, ചെനക്കല് എന്ന സമീപ പ്രദേശത്തെക്കുറിച്ച്…ഭാസ്കരേട്ടന്റെ കവിത ഹോട്ടലില് കൂട്ടിയും കുറച്ചും എഴുതി തീര്‍ത്ത ആ പറ്റുബുക്ക് ഇപ്പോഴും അവിടെ തന്നെയുണ്ട്. അത് പഴകി പിന്നിപ്പോയിരിക്കുന്നു. കാഴ്ചയില് അത്ര വെടിപ്പൊന്നുമില്ലാത്ത യൂണിവേഴ്സിറ്റി പരിസരത്തെ കവിതാ ഹോട്ടലിലേക്ക് കൂട്ടത്തോടെ വിദ്യാര്‍ത്ഥികളെത്തിയത് അത് ഭാസ്കരേട്ടന്റെ ഹോട്ടലായതു കൊണ്ട് കൂടിയാണ്. വരണ്ട ഹോസ്റ്റല് ദിനങ്ങളില്…കയ്യില് കാല്‍കാശില്ലാത്തവന്റെ വറുതികളില് ഭാസ്കരേട്ടന് ഉദാരനും വിശാലമനസ്കനുമായി. സ്നേഹം കൊണ്ട് വയറ് നിറയെ ഊട്ടി. സ്നേഹവും സൗഹൃദവും മുറുകുന്തോറും ഭാസ്കരേട്ടന് കൂടുതല് കൂടുതല് ഉദാരനായിക്കൊണ്ടിരിക്കും. വാണിജ്യാടിസ്ഥാനത്തില് ചിന്തിച്ചാല് അതായിരുന്നു ഭാസ്കരേട്ടന്റെ പരാജയം.\nവെള്ളിയാഴ്ചകളില് ലോകത്തെവിടെയും ഇല്ലാത്ത അത്രയും കുറഞ്ഞ നിരക്കില് ബിരിയാണിയുണ്ടാക്കി വച്ചു, ഭാസ്കരേട്ടന്. തൊട്ടടുത്തുള്ള പള്ളിയില് നിസ്കരിച്ച് ഭാസ്കരേട്ടന്റെ ചിക്കന് ബിരിയാണിയും അടിച്ച് എത്രയോ ക്യാമ്പസ് സുഹൃത്തുക്കളും നാട്ടുകാരും കൃതാര്‍ത്ഥരായി! സ്വയംപ്രഖ്യാപിത സസ്യബുക്കുകള് വെള്ളിയാഴ്ചകളില് ഭാസ്കരേട്ടനെ കൈവെടിഞ്ഞ് ഒരു ദിവസത്തേക്ക് മാത്രം മറ്റിടങ്ങളിലേക്ക് അഗമ്യഗമനം നടത്തി. ക്യാമ്പസില് വന്ന ആദ്യകാലത്ത് ഭാസ്കരേട്ടനെ പരിചയവും സ്നേഹവുമായ കാലത്ത് ഒരിക്കല് ഊണിനൊപ്പം ഒരു മീന് വറുത്തത് വാങ്ങി കഴിച്ചതിനുശേഷം പൈസ കൊടുക്കുമ്പോള് അദ്ദേഹം എന്നോട് പറഞ്ഞു, മീനിന് കാശുവേണ്ട മീന് ചെറുതല്ലേയെന്ന്. ഈ വാക്കുകള് അദ്ദേഹം പലരോടു പറഞ്ഞിട്ടുണ്ടെന്ന് പിന്നീട് ഞാനറിഞ്ഞു. ഭാസ്കരേട്ടന്റെ ആ ഭാഷ ഒരു തൃശൂര്‍ക്കാരനായ എന്നെ അക്ഷരാര്‍ത്ഥത്തില് ഞെട്ടിച്ചു. കച്ചവടത്തിന്റെ പതിനെട്ടര കളരികളുള്ള തൃശൂരില് നിന്ന്, പ്രാഞ്ചിയേട്ടന്മാരുടെ നാട്ടില് നിന്നു വരുന്ന ഞാന് ആ മനുഷ്യനെ വിചിത്രമായി നോക്കിപ്പോയി അന്ന്.\nഇതിന് സമാനരായ പലരെക്കുറിച്ചും വായിച്ചറിഞ്ഞിട്ടുണ്ട്. തിരുവനന്തപുരം ഫൈന് ആര്‍ട്സ് കോളേജില് വിദ്യാര്‍ത്ഥികള്‍ക്ക് ശില്‍പ്പമുണ്ടാക്കാന് മോഡലായിരുന്ന ചെല്ലപ്പന് ചേട്ടനെക്കുറിച്ച് അടുത്തിടെ വായിച്ചിരുന്നു. അദ്ദേഹം ഇന്നില്ല. അതുപോലെ ഏതോ ഒരു ക്യാമ്പസിലെ ജീവശാസ്ത്ര വിഭാഗത്തിലേക്ക് സ്ഥിരമായി തവളകളെ കൊണ്ടുപോയിരുന്ന മറ്റൊരാള്.. പല ക്യാമ്പസുകള്‍ക്കും പല പല അനുഭവങ്ങള്. ഭാസ്കരേട്ടനെ പോലുള്ളവ മറ്റുമുഖങ്ങള്. ഭാസ്കരേട്ടന്റെ തിരക്കിട്ടുള്ള വിളമ്പല് ബഹളങ്ങളും യൂണിവേഴ്സിറ്റിയിലെ പുറംരാജ്യക്കാരോടുള്ള മുറി ഇംഗ്ളീഷും അവിടെ ജീവിച്ച ആരുടേയും ഓര്‍മകളില് നിന്ന് മാഞ്ഞുപോകില്ലെന്നുറപ്പാണ്. എല്ലാറ്റിനും അദ്ദേഹം മാത്രമേയുണ്ടായിരുന്നൂള്ളൂ. സഹായികളുടെ മുഖം മാറിക്കൊണ്ടേയിരിക്കും. അങ്ങനെയങ്ങനെയാണ് ഭാസ്കരേട്ടന് വൈസ് ചാന്‍സലറേക്കാള് പ്രശസ്തനായി പോയത്. അതില് മുഖം ചുളിച്ചവരും ഏറെ.\nജേര്‍ണലിസം ക്ളാസിലെ പുതിയ ബാച്ചുകള്‍ക്ക് ഭാസ്കരേട്ടനെ അറിയില്ലെന്ന് പറഞ്ഞപ്പോള് സങ്കടം തോന്നിയവരില് ഞാനുമുണ്ടായിരുന്നു. കൂട്ടത്തില് ഒരു സുഹൃത്ത് അതിന് പുതിയ ബാച്ചുകാരെ തെറി വിളിച്ചതിനും ക്ലാസ് മുറിയിലെ അനൗപചാരിക സദ്ദസില് സാക്ഷിയാകേണ്ടി വന്നിട്ടുണ്ട്. അവരെ കുറ്റം പറഞ്ഞിട്ടു കാര്യമില്ല. യൂണിവേഴ്സിറ്റി ക്യാമ്പസ് മതിലിന് പുറത്ത് പരന്നുകിടന്ന ഡിപ്പാര്‍ട്മെന്റുകള് ഓരോന്നായി ക്യാമ്പസിനുള്ളിലേക്ക് പറിച്ചു നട്ടപ്പെട്ടുകൊണ്ടിരിക്കുകയാണ്. ക്യാമ്പസിനെ സംബന്ധിച്ച് അത് ഗുണം തന്നെ. ജേര്‍ണലിസം വകുപ്പ് മതിലുള്ളിലേക്ക് പോയി. സ്റ്റാറ്റിസ്റ്റിക്സും കൊമേഴ്സും പുതിയ മുഖം തേടി കെട്ടിടം മാറി. ഫിലോസഫി വകുപ്പ് ക്യാമ്പസിനുള്ളിലേക്ക് പോകാനിരിക്കുന്നു. ചെനക്കല് പരിസരത്തെ രണ്ട് പ്രധാന കെട്ടിടങ്ങളായ ജേര്‍ണലിസവും ഫിലോസഫിയും മാറിയാല് പിന്നെ ഭാസ്കരേട്ടനെ അന്വേഷിച്ചുവരുന്ന അസ്തിത്വവാദികളുടെ എണ്ണം കുറയാതിരിക്കുന്നതെങ്ങനെ? ക്യാമ്പസിന് തൊട്ടു മുന്നില് പഴയ സഹകരണ ഹോട്ടലിന് പകരം ഇന്ത്യന് കോഫി ഹൗസ് വരാന് പോകുന്നു. കാന്റീന് പുതുക്കി പണിത് കൂടുതല് ജനകീയവും ജനപ്രിയവുമായി മാറിക്കഴിഞ്ഞു. വില്ലൂന്നിയാല് എന്ന ക്യാമ്പസിന് പുറകിലെ പ്രദേശത്ത് പുതിയ ഹോട്ടലുകള് വന്നിരിക്കുന്നു. ഇനിയിപ്പോള് കവിത ഹോട്ടല് വിസ്മരിക്കപ്പെട്ടാലും അത്ഭുതപ്പെടാനില്ല. എന്നാല് ഇതിനെയെല്ലാം അതിജീവിച്ചിരുന്ന ആകര്‍ഷണം ഭാസ്കരേട്ടന്റെ ഇടപെടലും സ്നേഹപൂര്‍വമായ പെരുമാറ്റവുമായിരുന്നു.\nപക്ഷേ കടബാധ്യതകളും പ്രതിസന്ധികളും ഈ മനുഷ്യനെ ഏറെ മടുപ്പിച്ചിരിക്കാം. ചിലതൊക്കെ അദ്ദേഹം പറയാറുമുണ്ട്. എന്നാല് അതിലൊന്നും ഭാസ്കരേട്ടന്റെ ആത്മവിശ്വാസത്തെ തകര്‍ക്കാന് കഴിയില്ലെന്നും ചിലപ്പോള് തോന്നും. വിഎസ് അച്യുതാനന്ദനെ പോലെയാണ് ഭാസ്കരേട്ടന് എന്നും. പ്രതിസന്ധികളെ വെല്ലുവിളിയായി എടുക്കുന്ന ഒരാള്. പറ്റുബുക്കില് അക്കങ്ങളുടെ വലുപ്പം കൂട്ടിവച്ച് ക്യാമ്പസിനോട് യാത്ര പറഞ്ഞ് പോയവര് നിരവധിയുണ്ട്. കടങ്ങള് പറ്റുബുക്കുപോലെ ഭാസ്കരേട്ടന്റെ ജീവിതത്തിലും പെരുകാന് അതൊരു പ്രധാന കാരണമായിരുന്നു. നാട്ടുകാരും വിദേശികളുമായി വന്ന വിദ്യാര്‍ത്ഥികളില് പലരും രണ്ടായിരവും മൂവായിരവും നാലായിരവുമെല്ലാം പറ്റ് നിലനിര്‍ത്തി തിരിച്ചുനല്‍കാതെ പഠനം കഴിഞ്ഞുപോയെന്ന് ഭാസ്കരേട്ടന് തന്നെ പലപ്പോഴും പറഞ്ഞിട്ടുണ്ട്. പിന്നീട് ജേര്‍ണലിസം വകുപ്പിലെ മുന് ബാച്ചുകളുടെ സ്നേഹവായ്പുകള് കൊണ്ട് നല്ലൊരു സാമ്പത്തിക സഹായം ഭാസ്കരേട്ടന് ലഭിക്കുകയും ചെയ്തു. ഒരു കാലഘട്ടത്തിന്റെ സ്നേഹവായ്പും സ്മരണകളും ഇല്ലാതായി പോകുമോ എന്ന ആശങ്കയാകാം ആ കൂട്ടായ്മയ്ക്ക് കാരണം.\nവര്‍ഷത്തിലൊരിക്കല് പൂക്കുന്ന പൂര്‍വവിദ്യാര്‍ത്ഥി സംഗമത്തിന് എത്തുമ്പോള് ഒരു തവണയെങ്കിലും കവിത ഹോട്ടലില് പോയി ഒരു ചായയെങ്കിലും കുടിക്കാന് പ്രത്യേകം ശ്രദ്ധിക്കുന്ന ഒരുപാടു പേരുണ്ടിപ്പോഴും. ക്യാമ്പസിലെ സുഹൃത്തിനെ ഞാന് പ്രണയിച്ച് തുടങ്ങിയ കാലം മുതല് അവളും ഭാസ്കരേട്ടന്റെ ഫാനായി മാറി. വിവാഹാനന്തരമുള്ള യൂണിവേഴ്സിറ്റി സന്ദര്‍ശനങ്ങളില് ഭാസ്കരേട്ടനെ ഇടയ്ക്കെല്ലാം കാണുക എന്ന ശീലം മുടക്കിയില്ല. മകനുണ്ടായപ്പോള് അവന് ചോറ് കൊടുക്കാന് തുടങ്ങിയപ്പോള് ഒരുദിവസം കവിത ഹോട്ടലില് പോയി അവന് ചോറ് വാങ്ങിക്കൊടുത്ത് സ്വയം കൃതാര്‍ത്ഥനായി. മീന് മാത്രം തിന്നാന് ഇഷ്ടമുള്ള അവന് അന്ന് ഭാസ്കരേട്ടന് മത്തി പൊരിച്ചത് തന്നു. എനിക്ക് ചോറിനൊപ്പം ഒരു ഓംലൈറ്റും ഉണ്ടാക്കിത്തന്നു. പൈസ കൊടുക്കുമ്പോള് വീണ്ടും പതിവ് ഡിസ്കൌണ്ടുകള് പ്രഖ്യാപിക്കുകയായി. അതിനായി ഭാസ്കരേട്ടന് ഓരോരോ കാരണങ്ങള് നിരത്തും.. അവസാനത്തെ ഓംലൈറ്റാണിത്. മീന് ചെറുതാണ് തുടങ്ങി പതിവ് ഐറ്റം നമ്പറുകള്. ഈ മനുഷ്യന് ഒരു മാറ്റവുമില്ലല്ലോ എന്ന് അദ്ദേഹത്തിന്റെ ആ വറുതികളിലും ഞാന് ആശങ്കപ്പെട്ടു. പലരുടേയും ചിന്ത കൂടിയാകാം അത്. ഫിസിക്കല് എജ്യൂക്കേഷന് ഹോസ്റ്റല് തൊട്ടടുത്തുണ്ടായിരുന്നതിനാല് അവരും ഹോട്ടലിലെ പതിവുകാരായിരുന്നു. ആ ഹോസ്റ്റല് ഇപ്പോഴുണ്ടോ എന്നറിയില്ല.\nകാലിക്കറ്റ് യൂണിവേഴ്സിറ്റിയിലെ മാഗസിനുകളില് മിക്കപ്പോഴും അഭിമുഖമായോ ഓര്‍മക്കുറിപ്പായോ ഭാസ്കരേട്ടന് കടന്നുവരാറുണ്ട്. വ്യത്യസ്തതകളുടെ തീപ്പൊരി ചിതറിയ ചില മാഗസിനുകള്‍ക്കും മാഗസിന് എഡിറ്റേഴ്സ് തലമുറകള്‍ക്കും ഭാസ്കരേട്ടന് ഒരു നല്ല 'ഐറ്റം' ആയിരുന്നു പലപ്പോഴും. ഒരിക്കല് ഒരു ക്യാമ്പസ് മാഗസിന് പുറത്തിറക്കാന് പണമില്ലാതെ വന്നപ്പോള് എഡിറ്ററായ സുഹൃത്തിന് ഭാസ്കരേട്ടന് നല്‍കിയത് സ്വന്തം വീടിന്റെ ആധാരമാണെന്ന് കേട്ടിട്ടുണ്ട്. ഭാസ്കരേട്ടനെക്കുറിച്ച് കേട്ട നല്ല വാര്‍ത്തകളില് ഒന്നുമാത്രമായിരുന്നു അത്. ആ മാഗസിന് കാമ്പസ് ചരിത്രത്തിലെ ഏറ്റവുമധികം ചര്‍ച്ച ചെയ്യപ്പെട്ടവയില് ഒന്നായി മാറുകയും ചെയ്തു. പിന്നീട് വന്ന ഞങ്ങള്‍ക്ക് സീനിയേഴ്സ് നല്‍കിയ വാക്കുകളില് പ്രധാനപ്പെട്ടത് ഭാസ്കരേട്ടനെന്ന് പറയുന്ന ഒരാളുണ്ടെന്നും അദ്ദേഹത്തെ പരിചയപ്പെടണം എന്നതും മാത്രമായിരുന്നു. അങ്ങനെ ഞങ്ങളുടെ ബാച്ചുകളിലെ മിക്കവാറും പേര് അദ്ദേഹത്തിന് വേണ്ടപ്പെട്ടവരായി. ചില മാഗസിന് പ്രകാശന ചടങ്ങുകളിലും ഭാസ്കരേട്ടനെ ക്ഷണിച്ചതായി കേട്ടിട്ടുണ്ട്. അദ്ദേഹം അതില് പങ്കെടുത്തിരുന്നോ എന്നറിയില്ല. സാധാരണക്കാരനായ ഒരു ചായക്കടക്കാരന് ആ യൂണിവേഴ്സിറ്റി സമൂഹത്തിലെ ഏറ്റവും ജനപ്രിയന്‍മാരില് ഒരാളാകുന്ന അപൂര്‍വഭാഗ്യം അക്കാലത്ത് ഭാസ്കരേട്ടനെ പോലുള്ളവര്‍ക്ക് സ്വന്തമായിരുന്നു. ചെനക്കലില് സ്റ്റേഷനറി കട നടത്തിയിരുന്ന നിസാര്, ഫ്രൂട്ട്സ് കട നടത്തിയിരുന്ന അസ്ലം, കഫേ നടത്തിയിരുന്ന സിജു മാഷ്.. നന്മയുടെയും സ്നേഹത്തിന്റേയും പല മുഖങ്ങള് അവിടെ കണ്ടിട്ടുണ്ട് ആ കാലത്ത്.\nചില വര്‍ഷങ്ങളിലെ കാമ്പസ് മാഗസിനുകള് കവിത ഹോട്ടലും അളകാ ഹോട്ടലും സ്വീകരിക്കുന്ന സമീപനങ്ങളിലെ വ്യതിരിക്തതയുടെ മനശാസ്ത്രം വരെ ലേഖനമാക്കി താത്വികാവലോകനം നടത്തി. അളകാപുരിക്കും ഭാസ്കരേട്ടനും രണ്ട് സമീപനമായിരുന്നു. ഒന്ന് ഉമ്മന്‍ചാണ്ടിയെങ്കില് മറ്റൊന്ന് ആന്റണി. ഇതിനര്‍ത്ഥം അളകാപുരി മോശമാണെന്നല്ല. രുചികരമായ ഭക്ഷണവും കൃത്രിമ വന്ധ്യംകരണം നടപ്പാക്കാത്ത ശുദ്ധമായ തണുത്ത കിണറ്റിന് വെള്ളവുമായിരുന്നു അളകാപുരിയുടെ പ്രത്യേകത. ജീവനക്കാരുടെ പെരുമാറ്റം പലപ്പോഴും സ്റ്റാലിനിസ്റ് രീതിയിലായിരിക്കും. രാത്രിയില് ഊണ് കഴിക്കാന് പോയാല് വിചാരണ തടവുകാരാണോ തങ്ങളെന്ന് സ്വയം തോന്നിയിട്ടുമുണ്ട്. എങ്കിലും ഭക്ഷണത്തിന്റെ സ്വാദ് ആ വീട്ടുതടങ്കലില് എത്തിച്ചുവെന്നതാണ് സത്യം. അതുകൊണ്ടു തന്നെ സോവിയറ്റ് റഷയില് നിന്ന് സൈബീരിയയിലേക്ക് നാടുകടത്തപ്പെട്ടാലും നല്ല ഭക്ഷണം കഴിക്കുക എന്ന വ്യാമോഹം അവിടെയും എത്തിച്ചു. ഞങ്ങളുടെ ബാച്ച് ആദ്യമായി എടുത്ത ഹൃസ്വചിത്രത്തിലും ഭാസ്കരേട്ടനെ ഒഴിവാക്കിയില്ല. കഥാനായകനായ മത്തയുടെ ഒരു ദിവസത്തെ കുറെ നിമിഷങ്ങള് ചിത്രീകരിച്ചത് കവിത ഹോട്ടലിലാണ്. ഒന്ന് ഷൂട്ട് ചെയ്യണം എന്നുപറഞ്ഞപ്പോള് ഞങ്ങളറിയാതെ ഭാസ്കരേട്ടന് വേഗം പോയി പൌഡറിട്ട് മുടി ചീകി സുന്ദരനായി മത്തയ്ക്ക് ചായ നല്‍കുന്ന രംഗം ഭംഗിയായി അഭിനയിച്ചു.ഭാസ്കരേട്ടന്റെ തയ്യാറെടുപ്പുകള് ഞങ്ങളെ ചിരിപ്പിച്ചു.\nകവിത ഹോട്ടല് ഇത്രയും വര്‍ഷമായി നിലനില്‍ക്കുന്നത് ഒരു വാടകക്കെട്ടിടത്തിലാണ്. കാലം മാറുന്നതിനനുസരിച്ച് വാടകയും വാടകച്ചീട്ടും മാറിയിട്ടുണ്ടാകം. പക്ഷേ ചെനക്കലിലെ ഭാസ്കരേട്ടനെ ഓര്‍ക്കാന് കാരണം ഇതൊന്നുമല്ല, ഉടമസ്ഥര് ഈ കെട്ടിടം പൊളിച്ച് പുതിയത് പണിയാന് ഒരുങ്ങുകയാണ്. അതിനര്‍ത്ഥം പഴയ നിരക്കിലും വാടകയിലും ഇനി കവിത ഹോട്ടല് നടത്തിക്കൊണ്ടുപോകാന് പറ്റില്ലെന്നു തന്നെ. ആ വാര്‍ത്ത ഭാസ്കരേട്ടന് തന്നെയാണ് പറഞ്ഞത്. അവിടെ തുടരുമോ എന്ന് നിശ്ചയമില്ലെന്നും ഒരു പക്ഷേ സമീപത്തെവിടെയെങ്കിലും പുതിയൊരു സ്ഥലം കണ്ടെത്താന് കഴിയുമെന്നാണ് പ്രതീക്ഷയെന്നും ഭാസ്കരേട്ടന് പറഞ്ഞു. ആ കെട്ടിടത്തിന്റെ ഉടമസ്ഥര് അദ്ദേഹത്തിന് തന്നെ നല്‍കിയേക്കാം. പക്ഷേ കെട്ടിടം ഈ മാതൃകയിലായിരിക്കില്ലെന്നും ഹോട്ടലിന് പറ്റുമോ എന്നറിയില്ലെന്നും അദ്ദേഹം പറഞ്ഞു. അദ്ദേഹം ചെനക്കലില് നിന്നും മാറിപ്പോയാല് പിന്നെ ഭാസ്കരേട്ടനുമായി ക്യാമ്പസിന് അവശേഷിക്കുന്ന ബന്ധം കൂടി അറ്റുപോകും. ടൈല്‍സിട്ട ഹോട്ടലുകളില് നിന്ന് പുതിയ വിഭവങ്ങള് മാത്രം കഴിയ്ക്കുന്ന തലമുറയ്ക്ക് ഈ ഹോട്ടല് കാലഹരണപ്പെട്ടതും ഭാസ്കരേട്ടന് കാലഹരണപ്പെട്ട പുണ്യവാളനുമാകും. പറ്റുബുക്ക് അവശേഷിക്കുന്ന ഏക ഹോട്ടലും ഈ പരിസരത്ത് ഇതുമാത്രമാകാം എന്നതാകും ചിലരെയെങ്കിലും ഇപ്പോഴും അവിടേക്ക് ആകര്‍ഷിക്കുന്നുണ്ടാകുക. ഭക്ഷണത്തിന്റെ മഹിമയോ വെടിപ്പോ അമിതമായി അവകാശപ്പെടാനില്ലെങ്കിലും നന്മയും സ്നേഹപൂര്‍വമായ പെരുമാറ്റവുമായിരുന്നു ഇത്രയും കാലം കവിത ഹോട്ടലിന്റൈ യുഎസ്പി.\nഫിലോസഫി ഡിപ്പാര്‍ട്മെന്റ് മാറ്റാനുള്ള പുതിയ കെട്ടിടത്തിന്റെ പണി ഏതാണ്ട് പൂര്‍ത്തിയായിക്കഴിഞ്ഞു. ജേര്‍ണലിസം വകുപ്പ് സ്ഥലം മാറിയിട്ട് രണ്ട് വര്‍ഷത്തിലധികമായി. ചെനക്കല് അങ്ങാടി എന്ന പഴയ ആ പ്രദേശം ഇന്ന് ഡിറ്റിപി സെന്ററുകള്‍ക്ക് മാത്രം ആശ്രയിക്കുന്ന ഒരു സ്ഥലമാണ് വിദ്യാര്‍ത്ഥികള്‍ക്ക്. യൂണിവേഴ്സിറ്റി ജീവനക്കാര്‍ക്ക് വാടകവീട് തേടാനുള്ള പ്രദേശവും. ചെനക്കലിന് തൊട്ടടുത്താണ് മോസ്കോ പാറ എന്ന കമ്യൂണിസ്റ്റ് സ്മരണകളുള്ള പ്രദേശം. ഈ കെട്ടിടത്തില് നിന്ന് കവിത ഹോട്ടല് പൊളിച്ചുമാറ്റപ്പെട്ടാല് ഭാസ്കരേട്ടന്റെ പുതിയ തൊഴിലിടം എവിടെയാകും എന്നൊരുറപ്പ് അദ്ദേഹത്തിന് തന്നെയില്ല. ഹോട്ടലിന് പറ്റിയ സ്ഥലം തൊട്ടടുത്ത് തന്നെ നോക്കുന്നുണ്ടെന്ന് ഭാസ്കരേട്ടന് പറയുന്നുണ്ട്. ക്യാമ്പസ് പരിസരം വിട്ടുപോകാന് അദ്ദേഹത്തിന് ഒരുപക്ഷേ കഴിയില്ലായിരിക്കാം. എങ്കിലും യൂണിവേഴ്സിറ്റി ഹോസ്റ്റലിലെ മെസ്സില് തൊഴിലെടുത്ത് ജീവിക്കുന്ന വള്ളിചേച്ചിയേയും അശോകേട്ടനേയും പോലെ ചെനക്കലിനെ ഭാസ്കരേട്ടനെ പോലെ, എത്രയോ സ്നേഹ നിമിത്തങ്ങള്‍ക്ക് ക്യാമ്പസ് പശ്ചാത്തലമായിട്ടുണ്ട്. അവരുടെ മുന്നിലൂടെ കാലവും പുതിയ തലമുറകളും വഴിമാറുകയാണ്.\nയുജിസിയുടെ നാക് അക്രിഡിറ്റേഷന് വേണ്ടി വെള്ളപൂശിപ്പോയ ഹോസ്റ്റല് ചുമരുകള് നഷ്ടമാക്കിയത് എത്രയോ കാലത്തെ സര്‍ഗാത്മകതയുടെ ചൂടന് വാഴ്വുകളായിരുന്നുവെന്നതും ഓര്‍ക്കാതെ വയ്യ. ചുവരെഴുത്തുകളുടെ ആ മാളം ഇന്ന് വെള്ളപൂശിയ ചുമരിന്റെ യുജിസി ഭംഗിയിലേക്ക് പരകായപ്രവേശം ചെയ്തിരിക്കുന്നു. ചുവരെഴുത്തുകള്‍ക്ക് ബലാല്‍സംഗത്തോടാണ് സമാനതയെന്ന് എഴുതിയ ദാര്‍ശനികരും ആ ഭാവനകളെ കരിക്കട്ടകളില് നിന്ന് പെന്‍സിലിലേക്ക് ആവാഹിച്ചവരേയും കാലം മായ്ച്ചുകളഞ്ഞുകൊണ്ടിരിക്കുന്നു. മരിച്ചുപോയ ചുവരെഴുത്തുകളിലെ അടക്കിപിടിച്ച ആസക്തി-പ്രണയങ്ങള്-രതിഭാവനകള് ഇന്നില്ല എവിടത്തെയും പോലെ ഈ കാമ്പസിലും. കവിത ഹോട്ടലും അതുപോലെ മാഞ്ഞുപോകുന്ന ഒരു ചുവരെഴുത്തായി മാറുമോ എന്നറിയില്ല. അടച്ചുപൂട്ടലുകളുടെ കാലമാണിത്. നഷ്ടക്കച്ചവടമായതിനാല് നാട്ടിന്‍പുറത്തെ ടാക്കീസുകള്..ഗ്രാമങ്ങളിലെ പ്രൈമറി സ്കൂളുകള്..വരുംവരായ്കളെ പരിഗണിക്കാത്ത സ്നേഹബന്ധങ്ങള്..അങ്ങനെ പലതും..അങ്ങനെയാകാതിരിക്കട്ടെ ഭാസ്കരേട്ടനെ പോലുള്ളവരുടെ സ്നേഹിച്ചും കഷ്ടപ്പാടുകളോട് യുദ്ധം ചെയ്തും തുടരുന്ന ജീവിതസമരങ്ങള്…\nPosted by Neetha at 8:36 PM


മൂന്നാര് ട്രിബ്യൂണലിന്റെ പ്രവര്‍ത്തനം സ്റ്റേ ചെയ്യില്ല - Express Kerala\nമൂന്നാര് ട്രിബ്യൂണലിന്റെ പ്രവര്‍ത്തനം സ്റ്റേ ചെയ്യില്ല\nമൂന്നാര്: മൂന്നാര് ട്രിബ്യൂണലിന്റെ പ്രവര്‍ത്തനം സ്റ്റേ ചെയ്യാന് സുപ്രീംകോടതി വിസമ്മതിച്ചു. സ്വകാര്യ ഭൂ തര്‍ക്കങ്ങള് പരിഗണിക്കാനുള്ള അധികാരം ചോദ്യം ചെയ്ത് സമര്‍പ്പിച്ച ഹര്‍ജിയിലാണ് തീരുമാനം. ജസ്റ്റിസ് ചെലമേശ്വരിന്റെ നേതൃത്വത്തിലുളള ബെഞ്ചാണ് ഹര്‍ജി പരിഗണിച്ചത്.\nസംസ്ഥാന സര്‍ക്കാരിന് ഇക്കാര്യം ചൂണ്ടിക്കാട്ടി സുപ്രീം കോടതി നോട്ടീസ് അയച്ചു.\nമൂന്നാറിലെ ഭൂമി കൈയേറ്റങ്ങള് സംബന്ധിച്ച കേസുകളില് തീര്‍പ്പുകല്‍പ്പിക്കുന്നതിനായാണ് 2010 ജൂണ് 14ന് മൂന്നാര് ട്രിബ്യൂണല് രൂപീകരിച്ചത്. എന്‍ജിനിയറിങ് കോളേജ് റോഡില് പട്ടികജാതി വികസന വകുപ്പുവക കെട്ടിടത്തിലാണ് ഇതിന്റെ പ്രവര്‍ത്തനം. സര്‍ക്കാര് കക്ഷിയായ, ഭൂമി സംബന്ധമായ തര്‍ക്കങ്ങളാണ് പ്രത്യേക ട്രിബ്യൂണലിന്റെ പരിധിയില് വരുന്നത്.\nശക്തമായ മഴ; മൂന്നാറില് മണ്ണിടിച്ചില്, റോഡ് പൂര്‍ണമായും അടഞ്ഞു\nഇടുക്കിയിൽ പന്ത്രണ്ട് വയസുകാരിയെ പീഡിപ്പിച്ചു; അച്ഛൻ അറസ്റ്റിൽ\nഓടിക്കൊണ്ടിരുന്ന കാറില് മരം വീണ് വീട്ടമ്മയ്ക്ക് ദാരുണാന്ത്യം\nകോവിഡ് വ്യാപനം; മൂന്നാറില് ഓക്‌സിജന് പാര്‍ലറും ഐസിയുവും ഒരുക്കുന്നു


vijay sethupathi nithya menen movie 19 making started in thodupuzha - Malayalam Filmibeat\n| Updated: Friday, November 6, 2020, 21:05 [IST]\nമക്കള് സെല്‍വന് വിജയ് സേതുപതി മുഖ്യവേഷത്തില് എത്തുന്ന പുതിയ മലയാള ചിത്രം 19 (1) (a) തൊടുപുഴയില് ആരംഭിച്ചു. മാര്‍ക്കോണി മത്തായി എന്ന സിനിമയ്ക്ക് ശേഷമാണ് നടന് വീണ്ടും മോളിവുഡില് എത്തുന്നത്. നവാഗതയായ ഇന്ദു വിഎസ് സംവിധാനം ചെയ്യുന്ന ചിത്രത്തില് സേതുപതിക്കൊപ്പം നിത്യാ മേനോന്, ഇന്ദ്രജിത്ത് സുകുമാരന്, ഇന്ദ്രന്‍സ് തുടങ്ങിയവരാണ് മറ്റ് പ്രധാന വേഷങ്ങളില് എത്തുന്നത്. കോവിഡ് മാനദണ്ഡങ്ങളെല്ലാം പാലിച്ചുകൊണ്ടാണ് സിനിമയുടെ ചിത്രീകരണം തൊടുപുഴയില് ആരംഭിച്ചിരിക്കുന്നത്.\nസോഷ്യല് പൊളിറ്റിക്കല് ഡ്രാമ വിഭാഗത്തില്‍പ്പെട്ട സിനിമയാണ് വിജയ് സേതുപതിയുടെതായി അണിയറയില് ഒരുങ്ങുന്നത്. നായകന്, നായിക എന്നുളള സാമ്പ്രദായിക സിനിമാ സങ്കല്‍പ്പങ്ങളില് നിന്ന് മാറി, കുറച്ചു കഥാപാത്രങ്ങളിലൂടെ കഥ പറഞ്ഞുപോകുന്ന ചിത്രം കൂടിയാണിത്. ഗോവിന്ദ് വസന്തയാണ് സിനിമയ്ക്ക് സംഗീതമൊരുക്കുന്നത്. മനീഷ് മാധവന് ഛായാഗ്രഹണവും നിര്‍വ്വഹിക്കുന്നു. ആന്റോ ജോസഫാണ് ചിത്രം നിര്‍മ്മിക്കുന്നത്.\nസലീം അഹമ്മദിനൊപ്പം മുന്‍പ് ആദാമിന്റെ മകന് അബു, കുഞ്ഞനന്തന്റെ കട എന്നീ ചിത്രങ്ങളില് പ്രവര്‍ത്തിച്ച സംവിധായികയാണ് ഇന്ദു വിഎസ്. അതേസമയം കാ പെ രണസിംഗം ആണ് വിജയ് സേതുപതിയുടെതായി ഒടുവില് റിലീസ് ചെയ്ത ചിത്രം. ഒടിടി പ്ലാറ്റ്ഫോം വഴിയാണ് സിനിമ പ്രേക്ഷകരിലേക്ക് എത്തിയത്. ഇതിന് പുറമെ കൈനിറയെ ചിത്രങ്ങള് നടന്റെതായി അണിയറയില് ഒരുങ്ങുന്നുണ്ട്. ദളപതി വിജയുടെ എറ്റവും പുതിയ ചിത്രമായ മാസ്റ്ററില് വില്ലന് വേഷത്തില് എത്തുന്നത് മക്കള്‍സെവനാണ്. മാസ്റ്റര് റിലീസിങ്ങിനൊരുങ്ങുന്ന വേളയിലാണ് അപ്രതീക്ഷിതമായി ലോക്ഡൗണ് വന്നത്.\nമാസ്റ്ററിന് പുറമെ പത്തിലധികം സിനിമകള് വിജയ് സേതുപതിയുടെതായി അണിയറയില് ഒരുങ്ങുന്നുണ്ട്. ആമിര് ഖാന്റെ എറ്റവും പുതിയ ബോളിവുഡ് ചിത്രമായ ലാല്‍സിംഗ് ഛദ്ദയില് വിജയ് സേതുപതിയും അതിഥി വേഷത്തില് എത്തുന്നുവെന്ന് നേരത്തെ റിപ്പോര്‍ട്ടുകളുണ്ടായിരുന്നു. അതേസമയം കോളാമ്പി എന്ന ചിത്രത്തിന് ശേഷം നിത്യാ മേനോന് മലയാളത്തിലേക്ക് എത്തുന്ന സിനിമ കൂടിയാണ് 19 (1) (a). മലയാളത്തിന് പുറമെ തമിഴ്, തെലുങ്ക്, ഹിന്ദി ഭാഷകളിലും അഭിനയിച്ച താരമാണ് നിത്യാ മേനോന്.\nRead more about: vijay sethupathi nithya menen\nvijay sethupathi nithya menen movie 19 making started in thodupuzha


January 2021 - 6:16 pm IST\nആദ്യ പ്രസവത്തിന് 5,000 രൂപ; 11.52 കോടി അനുവദിച്ചു\nസംസ്ഥാനത്തെ സാധാരണക്കാരായ ലക്ഷക്കണക്കിന് അമ്മമാര്‍ക്കാണ് ഈ പദ്ധതിയിലൂടെ പ്രയോജനം ലഭിക്കുന്നത്. പദ്ധതി തുടങ്ങിയ ശേഷം 2018 ജനുവരി മുതല് ഇതുവരെ 3.8 ലക്ഷത്തിലധികം അമ്മമാര്‍ക്ക് 154 കോടി രൂപയാണ് ഈ പദ്ധതിയിലൂടെ വിതരണം ചെയ്തതെന്നും മന്ത്രി വ്യക്തമാക്കി\nതിരുവനന്തപുരം: ആദ്യ പ്രസവത്തിന് 5,000 രൂപ ലഭ്യമാക്കുന്ന കേന്ദ്ര പദ്ധതിയായ പ്രധാനമന്ത്രി മാതൃവന്ദന യോജനയുടെ സുഗമമായ നടത്തിപ്പിനായി 11.52 കോടി രൂപ അനുവദിച്ചതായി മന്ത്രി കെ.കെ. ശൈലജ. പദ്ധതിയുടെ നടത്തിപ്പിന് ഫ്ലക്‌സി ഫണ്ടായി 10.33 കോടി രൂപയും ഭരണപരമായ ചെലവുകള്‍ക്കായി 1.18 കോടി രൂപയും ചേര്‍ത്താണ് 11.52 കോടി രൂപ അനുവദിച്ചത്.\nസംസ്ഥാനത്തെ സാധാരണക്കാരായ ലക്ഷക്കണക്കിന് അമ്മമാര്‍ക്കാണ് ഈ പദ്ധതിയിലൂടെ പ്രയോജനം ലഭിക്കുന്നത്. പദ്ധതി തുടങ്ങിയ ശേഷം 2018 ജനുവരി മുതല് ഇതുവരെ 3.8 ലക്ഷത്തിലധികം അമ്മമാര്‍ക്ക് 154 കോടി രൂപയാണ് ഈ പദ്ധതിയിലൂടെ വിതരണം ചെയ്തതെന്നും മന്ത്രി വ്യക്തമാക്കി. രാജ്യത്തൊട്ടാകെ ഒരുകോടിയിലേറെ അമ്മമാർ ഈ ആനുകൂല്യം നേടിക്കഴിഞ്ഞു.\nഗര്‍ഭിണികള്, പാലൂട്ടുന്ന അമ്മമാര് എന്നിവര്‍ക്കായി 2017 ആരംഭിച്ചതാണ് ആദ്യ പ്രസവത്തിന് 5,000 രൂപ നല്‍കുന്ന പദ്ധതി. ഇവരില് മെച്ചപ്പെട്ട ആരോഗ്യവും നല്ലശീലങ്ങളും വളര്‍ത്തിയെടുക്കുക എന്നതാണ് പദ്ധതിയുടെ ലക്ഷ്യം. ഈ കാലയളവില് അവര്‍ക്കുണ്ടാകുന്ന വരുമാന നഷ്ടത്തിന് പരിഹാരമായി ധനസഹായം നല്‍കുക വഴി പ്രസവത്തിന് മുന്‍പും പിന്‍പും മതിയായ വിശ്രമം ലഭിക്കുന്നു. 19 വയസിനു മേല് പ്രായമുള്ള സ്ത്രീകള്‍ക്ക് അവരുടെ ആദ്യത്തെ സജീവ ജനനത്തിന് 5,000 രൂപ ആനുകൂല്യമായി ലഭിക്കുന്നു.\n1000, 2000, 2000 എന്നിങ്ങനെ മൂന്ന് ഗഡുക്കളായിട്ടാണ് ഈ തുക നല്‍കുന്നത്. സാമ്പത്തിക ആനുകൂല്യം ഗുണഭോക്താവിന്‍റെ ബാങ്ക്, പോസ്റ്റ് ഓഫീസ് അക്കൗണ്ട് വഴിയാണ് നല്‍കുന്നത്. സര്‍ക്കാര്, അര്‍ധ സര്‍ക്കാര്, പൊതുമേഖലാ സ്ഥാപനങ്ങളിലോ ജോലി ഇല്ലാത്തവരും മറ്റേതെങ്കിലും പ്രസവാനുകൂല്യം ലഭിക്കാത്തവരുമായ എല്ലാ സ്ത്രീകളും പദ്ധതിയുടെ ഗുണഭോക്താക്കളാകുന്നതിന് അര്‍ഹരാണ്. എല്ലാ അമ്മമാര്‍ക്കും ഈ പദ്ധതിയുടെ ഗുണഫലം കിട്ടിയിട്ടുണ്ടെന്ന് ഉറപ്പാക്കാനായി ആംഗൻവാടി ജീവനക്കാര്‍ക്ക് ഇന്‍സെന്‍റീവും നല്‍കുന്നുണ്ട്. മാത്രമല്ല ഈ പദ്ധതി ഏറ്റവും നന്നായി നടപ്പിലാക്കിയ ഓരോ സെക്റ്ററിലേയും രണ്ട് ആംഗൻവാടി ജീവനക്കാര്‍ക്ക് പ്രോത്സാഹന സമ്മാനവും നല്‍കുന്നു.


മംഗള്‍യാന് ഇന്ത്യയുടെ അഭിമാനം തന്നെ | Mangalyaan nudged closer to Mars - Malayalam Oneindia\nമംഗള്‍യാന് ഇന്ത്യയുടെ അഭിമാനം തന്നെ\nUpdated: Thu, Jun 12, 2014, 9:30 [IST]\nബാംഗ്ലൂര്: ഇനി നമുക്ക് ഉറക്കെ വിളിച്ച് പറയാം. ചൊവ്വാപര്യവേഷണ ദൗത്യമായ മംഗള്‍യാന് നമ്മുടെ അഭിമാനം തന്നെ. ബഹിരാകാശപര്യവേഷകരുടെ സംഘത്തില് ഇനി ഇന്ത്യക്കും തലയുയര്‍ത്തി നില്‍ക്കാം.\nമംഗള്‍യാന്റെ സഞ്ചാരപഥത്തിലെ വ്യതിയാനം ഇന്ത്യന് സ്‌പേസ് റിസര്‍ച്ച് ഓര്‍ഗനൈസേഷന് സൂക്ഷ്മവും കൃത്യവും ആയി നടപ്പിലാക്കി. സെപ്റ്റംബര് 24 ന് ചൊവ്വയില് ഇറങ്ങാന് നമ്മുടെ പേടകം ഇനി പൂര്‍ണ സജ്ജം.\nബുധനാഴ്ച വൈകുന്നേരത്തോടെയാണ് മംഗള്‍യാന്റെ സഞ്ചാരപാതയില് മാറ്റം വരുത്തിയത്. ഇതിനായി പേടകത്തിലെ നാല് റോക്കറ്റുകളാണ് ജ്വലിപ്പിച്ചത്. ആശങ്കയുടെ നിമിഷങ്ങള്‍ക്ക് അന്ത്യം വരുത്തി പേടകം ഉദ്ദേശിച്ച ദിശയിലേക്ക് കുതിച്ചു.\n680 ദശലക്ഷം കിലോമീറ്ററാണ് മംഗള്‍യാന് ആകെ സഞ്ചരിക്കേണ്ടത്. അതിന്റെ നാലില് ഒന്ന് ഭാഗവും ഇപ്പോള് കടന്നു കഴിഞ്ഞു. ഇനി വേണ്ടത് 180 ദശലക്ഷം കിലോമീറ്ററുകള് മാത്രം. മണിക്കൂറില് 1,00,800 കിലോമീറ്റര് വേഗതയിലാണ് ഇപ്പോഴത്തെ സഞ്ചാരം.\nസെപ്തംബര് 24 ന് ചൊവ്വയുടെ ഭ്രമണപഥത്തില് മംഗള്‍യാന് എത്തും. അതിന് ശേഷം ചൊവ്വയെ ചുറ്റി ഗ്രഹത്തേയും ഉപഗ്രഹങ്ങളേയും പറ്റി വിശദമായ പഠനം. ചൊവ്വയിലെ ജല സാന്നിധ്യവും മീഥേന് വാതക സാന്നിധ്യവും പരിശോധിക്കുകയാണ് മംഗള്‍യാന്റെ പ്രധാന ലക്ഷ്യം.\nmangalyaan mars isro rocket orbit bangalore മംഗള്‍യാന് ചൊവ്വ ഇന്ത്യ ഐഎസ്ആര്‍ഒ റോക്കറ്റ് ഭ്രമണപഥം ബാംഗ്ലൂര്\nIn an operation fraught with risks, Indian space scientists gently nudged the Mars orbiter 'Mangalyaan'abit closer to the Red Planet on Wednesday.


'പ്രിയപ്പെട്ടവരെ വൈറസ് കവര്‍ന്നെടുത്തു'; കൊവിഡ് മരണങ്ങളില് വിതുമ്പി മോദി\n2021-05-21 04:58:03 pm IST\nന്യൂഡല്‍ഹി: ബ്ലാക് ഫംഗസ് എന്ന ഭീഷണിക്കെതിരെ കരുതിയിരിക്കണമെന്ന് പ്രധാനമന്ത്രി നരേന്ദ്ര മോദി. കൊവിഡ് രോഗികളെ കൂടുതലായി ബാധിക്കുന്ന ഫംഗസ് ബാധയ്ക്കെതിരെ രാജ്യം തയ്യാറെടുക്കണമെന്നും അദ്ദേഹം ആവശ്യപ്പെട്ടു. കൊവിഡിനെതിരായി വാക്സിനേഷനെ ഒരു ജനകീയ പോരാട്ടമാക്കി മാറ്റണമെന്നും അദ്ദേഹം പറഞ്ഞു.\nരാജ്യത്ത് കൊവിഡ് ബാധിച്ച് മരിച്ചവരെക്കുറിച്ച് സംസാരിക്കവെ മോദി വികാരാധീനനായി. വാരാണസിയിലെ ആരോഗ്യ പ്രവര്‍ത്തകരെ ഓണ്‍ലൈന് മീറ്റിങ്ങില് അഭിസംബോധന ചെയ്യുമ്പോഴാണ് അദ്ദേഹം വിതുമ്പിയത്. വൈറസ് ബാധിച്ച് പ്രിയപ്പെട്ടവര് നഷ്ടപ്പെട്ടവരെ അനുശോചനം അറിയിക്കുന്നതായും അദ്ദേഹം പറഞ്ഞു.\n''നമുക്ക് പ്രിയപ്പെട്ടവരെ വൈറസ് തട്ടിയെടുത്തു. കൊവിഡ് ബാധിച്ച് മരിച്ചവര്‍ക്ക് ആദരമര്‍പ്പിക്കുന്നതോടൊപ്പം കുടുംബാംഗങ്ങളുടെ ദുഖത്തില് പങ്കുചേരുകയും ചെയ്യുന്നു'' അദ്ദേഹം പറഞ്ഞു. സംസാരത്തിനിടയില് വാക്കുകള് ഇടറിപ്പോയ മോദി, കുറച്ചുനേരത്തെ മൗനത്തിനുശേഷം വിതുമ്പിയാണ് സംസാരം തുടര്‍ന്നത്.\nകൊവിഡ് പ്രതിസന്ധിയെ ചെറുക്കുന്നതിനുള്ള ശക്തിനേടുന്നതിന് യോഗയും ആയുഷും വലിയ സഹായം ചെയ്തെന്ന് പ്രധാനമന്ത്രി പറഞ്ഞു. എന്നാല് ഇത് അലംഭാവത്തിനുള്ള സമയമല്ല. നമുക്കുമുന്നിലുള്ളത് വലിയ പോരാട്ടമാണ്. 'എവിടെ രോഗമുണ്ടോ അവിടെ ചികിത്സയുണ്ട്' എന്നതായിരിക്കണം നമ്മുടെ മുദ്രാവാക്യമെന്നും മോദി ആഹ്വാനം ചെയ്തു.\nഇപ്പോള് ഏതാനും ദിവസങ്ങളായി നമുക്ക് വെല്ലുവിളിയായി ബ്ലാക്ക് ഫംഗസ് ആണുള്ളത്. അതിനെ തോല്‍പ്പിക്കുന്നതിനായി തയ്യാറെടുക്കുക എന്നത് വളരെ പ്രധാനമാണ്. കൊവിഡിന് എതിരായ പോരാട്ടത്തില് കുട്ടികളുടെ സുരക്ഷ ഉറപ്പാക്കേണ്ടത് അത്യാവശ്യമാണെന്നും അദ്ദേഹം ചൂണ്ടിക്കാട്ടി.\nകൊവിഡ് പ്രതിരോധത്തിലുണ്ടായ വീഴ്ചയില് കേന്ദ്രത്തിനെതിരെ രൂക്ഷ വിമര്‍ശനം ഉയരുന്നതിനിടെയാണ് വികാരാധീനനായി മോദി രംഗത്തെത്തിയത്. കൊവിഡിനെ പ്രതിരോധിക്കുന്നതില് കേന്ദ്രം പരാജയപ്പെട്ടെന്ന് പ്രതിപക്ഷ പാര്‍ട്ടികള് ആരോപിച്ചിരുന്നു. സ്വന്തം രാജ്യത്തെ ജനങ്ങളെ സംരക്ഷിക്കാന് ശ്രമിക്കാതെ കൊവിഡ് വാക്‌സീന് മറ്റു രാജ്യങ്ങളിലേക്ക് കയറ്റി അയയ്ക്കുകയാണ് ചെയ്തതെന്നും പ്രതിപക്ഷം കുറ്റപ്പെടുത്തി.\nNarendra Modi India Covid 19


ദേവദാസികള്: ചരിത്രവും ദര്‍ശനവും – Sneha Samvadam\nHome/ആനുകാലികം/ദേവദാസികള്: ചരിത്രവും ദര്‍ശനവും\nപെണ്ണിന്റെ മാനത്തിന് നമ്മുടെ രാജ്യത്ത് ഇന്നെന്തു വിലയുണ്ടെന്നറിയുന്നതിന് ദിനം പ്രതിയുള്ള വാര്‍ത്തകളും കണ്‍മുന്നില് നടക്കുന്ന സംഭവങ്ങളും തന്നെ ധാരാളം. സ്ത്രീ സുരക്ഷക്കായുള്ള നിയമ ങ്ങള്‍ക്ക് പഞ്ഞമില്ലാത്തിടത്താണ് പീഡനങ്ങളുടെ ബാഹുല്യവുമെന്നതാണ് ഏറെ വിരോധാഭാസം. ചതിക്കുഴിയൊരുക്കി കാത്തിരിക്കുന്ന വേട്ടനായ്ക്കള്‍ക്ക് പിഞ്ചു പൈതങ്ങളും കൗമാരക്കാരികളും വീട്ടമ്മമാരുമൊക്കെ തങ്ങളുടെ വികാരത്തള്ളലിന് അറുതി വരുത്താന് ഉപയോഗിക്കാവുന്ന ഉപക രണങ്ങള് മാത്രമാണിന്ന്. പേപിടിച്ച തെരുവു നായ്ക്കളെ അനുകരിക്കുന്നവര് വീട്ടിനകത്തും ഉണ്ടാ യതോടെ അകവും പുറവും ഒരുപോലെ പേടിസ്വപ്‌നമാണിന്ന് സ്ത്രീക്ക്. നോട്ടുകെട്ടുകള്‍ക്കു മുകളി ല് പടുത്തുയര്‍ത്തുന്ന വിവാഹ ജീവിതവും സ്വാര്‍ത്ഥക മോഹങ്ങള് ഭരിക്കുന്ന കുടുംബ ജീവിതവും ഇണയുടെ ഹൃദയത്തിലേക്കിറങ്ങാത്ത ഭാര്യാഭര്‍തൃ ബന്ധവുമെല്ലാം ദുസ്സഹമാക്കുന്ന ജീവിതങ്ങള് കൊന്നും കൊലവിളിച്ചും മാനുഷിക മൂല്യങ്ങളിലുണ്ടായ അപചയത്തെ തുറന്നു കാണിക്കുന്നു. സ്ത്രീക്ക് സ്വന്തം ശരീരത്തിനപ്പുറത്തേക്ക് വിലയില്ലാത്ത ഇക്കാലത്ത് പീഡിപ്പിക്കപ്പെടുന്ന സ്ത്രീകളു ടെ നിലവിളികള് കേള്‍ക്കുമ്പോള് ഒച്ചയടച്ചുപോകുന്ന അവസരവാദ ഐക്യദാര്‍ഢ്യക്കാര് അവഗ ണിച്ചുവിടുന്ന പ്രശ്‌നങ്ങള് ഏറെയാണ്. ചരിത്രത്തില് വേരുകളുള്ള, ഒരു തുള്ളി വെള്ളവും വളവും കിട്ടിയാല് വെട്ടിയിട്ടിടത്ത് പൊട്ടിമുളക്കുന്ന വിഷ വൃക്ഷമാണ് പെണ്‍വേട്ടയെന്നത് അറിയാത്തതു കൊണ്ടാണ് ഒരു സമരം കൊണ്ടോ രോഷത്തില് രണ്ടു മുദ്രാവാക്യം വിളി കൊണ്ടോ പുല്ലുപോലെ ലാഘവത്തില് പിഴുതെറിയാവുന്നതാണ് സ്ത്രീ പീഡനങ്ങളുമെന്ന് പലരും തെറ്റുധരിക്കുന്നത്.\nനാരീവേട്ട മറ്റൊരു രൂപത്തിലും ഭാവത്തിലും ആര്‍ഷ ഭാരത ചരിത്രത്തില് എതിര്‍പ്പുകളേതുമില്ലാ തെ ആഘോഷിക്കപ്പെട്ടിരുന്നു എന്ന വസ്തുത ഇരയാക്കപ്പെടേണ്ടവളാണ് സ്ത്രീയെന്ന് ഉറച്ചു വിശ്വ സിച്ചിരുന്നൊരു സംസ്‌കാരത്തിന്റെ ഇങ്ങേ അറ്റത്തുള്ളവര് തന്നെയാണ് നമ്മളുമെന്നാണ് സൂചിപ്പി ക്കുന്നത്. ദൈവത്തിനു വേണ്ടിയെന്ന നാട്യത്തില് മേലാളരുടെ നീചാവശ്യങ്ങള്‍ക്കായി പെണ്ണിനെ ചമച്ചൊരുക്കിയ ഭൂതകാലമാണ് ഭാരതത്തിനുള്ളത്.\nഅഥര്‍വ വേദ കാലം മുതലേ നിലനിന്നിരുന്ന ഒരു ദുരാചാരമാണ് ദേവദാസി സമ്പ്രദായം. ശൂദ്ര സ്ത്രീ കളാണ് ദേവന്‍മാരുടെ ദാസികളായി ക്ഷേത്രങ്ങ ളിലേക്ക് അര്‍പിക്കപ്പെട്ടിരുന്നത്. ദേവദാസികളായ വര് ദേവന്‍മാരുടെ ഭൂമിയിലെ പ്രതിനിധികളായി കണക്കാക്കപ്പെട്ടിരുന്ന സവര്‍ണരുടെ ആവശ്യങ്ങ ളെല്ലാം എല്ലാ അര്‍ത്ഥത്തിലും നിറവേറ്റിക്കൊടു ക്കാന് വിധിക്കപ്പെട്ടവരായിരുന്നു. വേശ്യകളേക്കാ ള് കൂടിയ സ്ഥാനമോ പരിഗണനയോ ലഭിച്ചിരുന്ന വരായിരുന്നില്ല ദേവദാസികള്. സമൂഹത്തില് അവഗണിക്കപ്പെട്ടിരുന്ന വിഭാഗങ്ങളില് നിന്നുള്ള സ്ത്രീകളെ ഭംഗിയുള്ളൊരു പേരിനു കീഴില് അണി നിരത്തിക്കൊണ്ടുള്ള വേശ്യാവൃത്തിയുടെ സ്ഥാപനവല്‍ക്കരണം മാത്രമായിരുന്നു ദേവദാസി സമ്പ്ര ദായം.\nദേവദാസികളുടെ ഉല്‍പത്തിയെക്കുറിച്ച് ഒന്നിലധികം ഐതിഹ്യങ്ങള് നിലനില്‍ക്കുന്നു. ശ്രീകൃഷ്ണ ന്റെ മരണശേഷം നിരാലംബരായ പതിനാറായിരം (16000) ഭാര്യമാര് ദേവദാസികളായി മാറി എന്ന താണ് ഒരു കഥ. മറ്റൊരു കഥയനുസരിച്ച്, സാഗപുത്രിമാരെയെല്ലാം ഭരതന് തന്റെ ഭാര്യമാരാക്കുവാ നായി കൂട്ടിക്കൊണ്ടുവരികയും അതില് ഒരാള്‍ക്ക് മാത്രം ഭാര്യാപദവി നല്‍കുകയും ബാക്കിയുള്ള വരെ എട്ടു ഗണങ്ങളായി തിരിച്ച് ക്ഷേത്രങ്ങളില് വേശ്യാവൃത്തിക്ക് നിയോഗിക്കുകയും ചെയ്തു. ഇവരാണത്രെ ദേവദാസികള്.\nഎന്നാല്, ദേവദാസികളുടെ ഉല്‍പത്തിയെക്കുറിച്ചുള്ള കഥകളില് സമൂഹത്തില് ഏറെ പ്രചാരം ലഭിച്ച കഥ മറ്റൊന്നാണ്. ദേവാസുര യുദ്ധത്തില് മരണപ്പെട്ട അസുരന്മാരുടെ ഭാര്യമാര് കൂട്ടമായി ബലാല്‍സംഗം ചെയ്യപ്പെട്ടു. അവരെല്ലാം കൂടി ഇന്ദ്രനെ ചെന്ന് കണ്ട് സങ്കടമുണര്‍ത്തുകയും തങ്ങളെ ന്തു ചെയ്യണമെന്ന് ആരായുകയും ചെയ്തു. രാജാക്കന്‍മാരുടെ അരമനകളിലോ ദേവാല യങ്ങളിലോ താമസിച്ച് വേശ്യാവൃത്തി നടത്തുവാന് ഇന്ദ്രന് അവരെ ഉപദേശിച്ചു. സമ്മാനങ്ങളുമായി വരുന്നവ രെ മാത്രമേ സ്വീകരിക്കേണ്ടതുള്ളൂവെന്നും തങ്ങള്‍ക്കു ലഭിക്കുന്ന സമ്മാനങ്ങളില് നിന്ന് കന്നുകാലി കള്, ധാന്യങ്ങള്, സ്വര്‍ണം എന്നിവ ബ്രാഹ്മണര്‍ക്ക് നല്‍കണമെന്നും കൂടി ഇന്ദ്രന് അവരോട് പറ ഞ്ഞു. ഞായറാഴ്ചതോറും സുഗന്ധതൈലങ്ങള് പൂശി കുളിക്കുകയും അതിനുശേഷം വാസനദ്രവ്യ ങ്ങള് ഉപയോഗിച്ച് ഒരുങ്ങുകയും ചെയ്ത് അവര് കാമദേവനെ ആരാധിച്ചുകൊണ്ടിരുന്നു. കാമ ദേവന്റെ ഓരോ അവയവങ്ങളും സ്പര്‍ശിച്ചുകൊണ്ടുള്ള ഈ ആരാധന പതിമൂന്നു മാസം തുടര് ന്നു. പതിനാലാം മാസത്തില് സുഗന്ധദ്രവ്യങ്ങളാലും പുഷ്പങ്ങളാലും ആഭരണങ്ങളാലും മനോഹ രങ്ങളായ പരവതാനികളായും അലങ്കരിച്ചുകൊണ്ട് കാമദേവനുവേണ്ടി മെത്ത ഒരുക്കു കയും ശേഷം അവര് ഇങ്ങനെ പ്രാര്‍ത്ഥിക്കുകയും ചെയ്തു: ‘ഹേ വിഷ്ണു, കാമവും കേശവനുമായി ഞങ്ങളൊരു വ്യത്യാസവും കാണുന്നില്ല. അങ്ങ് കമലത്തെ ഉപേക്ഷിക്കാത്തതുപോ ലെ ഞങ്ങളെയും ഉപേക്ഷിക്കരുതേ. ഞങ്ങളുടെ ശരീരം അങ്ങ് സ്വീകരിച്ചാലും. ‘വിഷ്ണു ഭഗവാന് അവരില് പ്രസാദി ക്കുകയും കാമത്തിന്റെ സുവര്‍ണ രൂപം ബ്രാഹ്മണര്‍ക്കു നല്‍കുകയും ചെയ്തു. അന്നുമു തല് ഞായറാഴ്ചകള് തോറും ബ്രാഹ്മണര്‍ക്കുവേണ്ടി പട്ടുമെത്തയൊരുക്കി ദേവദാസികള് കാത്തിരി ക്കും. അവര് ദേവദാസികള്‍ക്ക് ഒരു സമ്മാനവും കൊടുക്കേണ്ടതില്ല. കാമത്തിന്റെ സുവര്‍ണ രൂപം സ്ഥിതി ചെയ്യുന്ന ബ്രാഹ്മണര്‍ക്ക് ദേവദാസികള് സമ്മാനങ്ങള് നല്‍കണം. മഹാഭാരത രാമായണ കഥകള് നമുക്ക് വ്യക്തമാക്കിത്തരുന്നതനുസരിച്ച് ആര്‍ഷഭാരത സമൂഹത്തില് ദേവദാസികള് ഒരു അവിഭാജ്യ ഘടകം തന്നെയായിരുന്നു.\nസംസ്‌കാരത്തിന്റെയും പാരമ്പര്യത്തിന്റെയുമെല്ലാം പേരില് മ്ലേഛ ദുരാചാരങ്ങള് പുനരുജ്ജീവി പ്പിക്കാനുള്ള കൊണ്ടുപിടിച്ച ശ്രമങ്ങള് നടക്കുന്നു എന്നതിന് തെളിവാണ് ഇന്ത്യയിലെ മിക്ക സംസ്ഥാ നങ്ങളിലും ഇന്നും ദേവദാസി സമ്പ്രദായം പോലുള്ള സ്ത്രീ വിരുദ്ധ ഉപാസനകള് വാദ്യമേളങ്ങളുടെ അകമ്പടിയോടെ ആഘോഷിക്കപ്പെടുന്നു എന്നത്.\nദേവദാസിയാകാന് വിധിക്കപ്പെട്ട ധനു എന്ന പെണ്‍കുട്ടി തന്റെ അനുഭവം പങ്കുവയ്ക്കുന്നത് നോ ക്കുക: ‘പ്ലസ്ടു കഴിഞ്ഞ് കോളജില് പോകണമെന്ന ആഗ്രഹമായിരുന്നു എനിക്ക്. എന്നാല് പഠിപ്പി ക്കാന് പണമില്ലാത്തതിനാല് ദേവദാസി ആയാല് മതിയെന്ന് അച്ഛന്.’ നിറകണ്ണുകളോടെ ധനു തന്റെ കഥ പറയുമ്പോള് ക്ഷേത്രനടയിലോ അരമനയിലോ സ്വര്‍ണാഭരണ വിഭൂഷിതയായി ദൈവങ്ങളെ സേവിക്കുന്നവരുടെയല്ല, മുഖത്തു പൂശിയ ചായങ്ങള്‍ക്ക് മുകളില് നിര്‍ജീവമായൊരു പുഞ്ചിരി പടര്‍ത്തി നിസ്സാര വിലയ്ക്ക് തങ്ങളുടെ ശരീരം വില്‍ക്കുന്നവരുടെ കലങ്ങിയ ഹൃദയങ്ങളാണ് നമുക്ക് ഓര്‍മ വരിക.\nഇതൊരു ഒറ്റപ്പെട്ട സംഭവമല്ല. കര്‍ണാടക, തമിഴ്‌നാട്, മഹാരാഷ്ട്ര ആന്ധ്ര തുടങ്ങിയ ഇന്‍ഡ്യയിലെ മിക്ക സംസ്ഥാനങ്ങളിലും കൊട്ടും കുരവയുമായി വലിയ ആഘോഷത്തോടെയാണ് മാഘപൗര്‍ണ മിയെ വരവേല്‍ക്കുന്നത്. അന്നാണ് ദരിദ്ര കുടുംബത്തില് പെണ്‍കുട്ടികള് തങ്ങളുടെ ശരീരം നേര്‍ച്ച യാക്കുന്നത്.\n1980ല് കര്‍ണാടക സര്‍ക്കാര് ദേവദാസി സമ്പ്രദായം നിരോധിച്ചെങ്കിലും ഇന്നും കര്‍ണാടകയിലെ പല ഉള്‍പ്രദേശങ്ങളിലും വലിയ ആഘോഷമായി തന്നെ അത് നടക്കുന്നുണ്ട്. പഴയ പ്രതാപം കെടാതെ സൂക്ഷിക്കാന് നാട്ടില് ദേവദാസികള് വേണമെന്ന് ശഠിക്കുന്ന പ്രമാണിമാരും സജീവമാണ്. ദൈവ ത്തിന് ദാസിപ്പെടുക എന്നതിന്റെ മറവില് നാട്ടിലെ യജമാനന്‍മാര്‍ക്കാണ് പിന്നീട് ഇവരുടെ ദാസ്യവേല എല്ലാ അര്‍ത്ഥത്തിലും.\nകര്‍ണാടകയിലെ പല സ്ഥലത്തും ദേവദാസി സമ്പ്രദായം നിലനില്‍ക്കുന്നുണ്ടെങ്കിലും ഉച്ചുംഗി മലയി ലെ ദുര്‍ഗാക്ഷേത്രത്തിലാണ് ഇത് വിപുലമായി കൊണ്ടാടുന്നത്. മാഘപൗര്‍ണമിയുടെ തലേന്നുമുതല് ക്ഷേത്രത്തിലേക്ക് ആളുകളുടെ ഒഴുക്കായിരിക്കും. അപരിചിതര്‍ക്ക് പെട്ടെന്നെത്തിപ്പെടാനാവാത്ത ഊടുവഴിയിലൂടെയാണ് ഉച്ചുംഗി മലയിലെത്തിച്ചേരുക. അവിടെ ദരിദ്രരായ മാതാപിതാക്കള് തങ്ങളുടെ പെണ്‍കുട്ടികളുമായി എത്തുന്നു. ക്ഷേത്രത്തിനകത്തെ ഒരു മുറിയിലാണ് പൂജകള് നടക്കു ന്നത്. പൂജിച്ച തളികയില് ഋതുമതികളായ പെണ്‍കുട്ടികളെ നഗ്‌നരായി ഇരുത്തിയാണ് പൂജ നിര്‍വ ഹിക്കുന്നത്. മാതാപിതാക്കളും ക്ഷേത്ര ഭാരവാഹികളും പൂജാരികളും മാത്രമാണിവിടെ ഉണ്ടാ വുക. അന്യര്‍ക്ക് പ്രവേശനം നിരോധിച്ചിരിക്കുന്നു. പുണ്യതീര്‍ത്ഥമായി വിശേഷിപ്പിക്കപ്പെടുന്ന ‘ആനക്കൊണ്ട'(ആനക്കുളം)യില് കുളിപ്പിച്ചാണ് പെണ്‍കുട്ടികളെ ശ്രീകോവിലിലേക്ക് ആനയിക്കു ന്നത്. ദേവദാസിയാക്കല് ചടങ്ങ് കഴിഞ്ഞാല് പൂക്കളും വിവിധ വര്‍ണങ്ങളിലുള്ള പൊടികളും കൊണ്ട് ‘ഹുദാ ഹുദാ’ എന്നുറക്കെ വിളിച്ചുകൂവി സ്ത്രീകള് ക്ഷേത്രത്തിലേക്ക് ഓടിയെത്തുന്നു. ക്ഷേത്രത്തില് പ്രതിഷ്ഠയുടെ പുറകിലാണ് ഇവരുടെ ആരാധന. പഴവും പൂക്കളും കോപത്തോടെ തറയില് ആഞ്ഞടിച്ചാണ് പ്രാര്‍ത്ഥന. മുമ്പ് ദേവദാസിയാക്കപ്പെട്ടവരാണ് ഇങ്ങനെയെത്തുന്ന സ്ത്രീക ളില് ഭൂരിഭാഗവും. ചടങ്ങ് കഴിഞ്ഞാല് ഇവര്‍ക്ക് മടങ്ങാം. നേര്‍ച്ചയാക്കപ്പെടുന്ന പെണ്‍കുട്ടികള് പൂജ കഴിയുന്നതോടെ നാട്ടുപ്രമാണിമാരുടെ ചോദ്യം ചെയ്യപ്പെട്ടുകൂടാത്തഅവകാശമായിത്തീരുന്നു! യജമാനരെ സംപ്രീതരാക്കിക്കൊണ്ടുള്ള ദാസ്യവൃത്തിയാല് മങ്ങിയ ജീവിതവിഴുപ്പും പേറിയാണ് ഈ ദേവദാസികള് ശിഷ്ടകാലം കഴിക്കേണ്ടത്.\nഇളം പ്രായക്കാരായ പുതിയ ദേവദാസികളുടെ ആഗമനത്തോടെ ഉപയോഗിക്കപ്പെട്ട് ആരോഗ്യം ക്ഷയിച്ചവര് പുതിയ ആവശ്യക്കാരെ തേടി തെരുവിലേക്കിറങ്ങുന്നു. ഇവരില് പലരും എച്ച്.ഐ.വി വാഹകര് കൂടിയാണെന്നാണ് ദേവദാസികള്‍ക്കിടയില് പ്രവര്‍ത്തിവക്കുന്ന എന്.ജി.ഒകളുടെ കണ്ടെത്തല്.\nദൈവങ്ങളുടെ കാവല്‍ക്കാര് ഭരിക്കുന്ന അമ്പലങ്ങളും തെരുവില് വലയൊരുക്കി കാത്തിരിക്കുന്ന സാമൂഹികദ്രോഹികളുമെല്ലാം ദേവദാസികള്‍ക്ക് ഒരു പോലെത്തന്നെയാണ്. എല്ലാവര്‍ക്കും വേണ്ട ത് അവരുടെ ശരീരമായിരിക്കെ, പ്രായമേറും തോറും ആര്‍ക്കും വേണ്ടാത്തവരായി അവര് മാറു മെന്നിരിക്കെ, പശിയടക്കാന് ആര്‍ക്കും എപ്പോഴും വഴങ്ങേണ്ടിവരുമെന്നിരിക്കെ സ്വപ്നം കാണാന് ഭാവിയൊന്നില്ലാത്തവരായി, നടവഴികളില് പുഴുവരിച്ച് തീരാന് മാത്രം വിധിക്കപ്പെട്ടവരാണ് ദേവദാസികള്. പീഡിപ്പിക്കപ്പെടുന്ന സ്ത്രീകളുടെ എക്കാലത്തെയും പ്രതിനിധികളാണ് ഇന്‍ഡ്യയില് ദേവദാസികള്.\nഅഴുകി ദ്രവിച്ച അടിത്തറകളില് നിന്ന് പടുത്തുയര്‍ത്തിയ സംസ്‌കാരങ്ങള്‍ക്കെല്ലാം ഏതെങ്കിലും തരത്തിലുള്ള പോരയ്മകളും പ്രശ്‌നങ്ങളുമെല്ലാം ഉണ്ടായിരിക്കുമെന്നത് വ്യക്തമാണ്. ലൈംഗിക തയെ തമസ്‌കരിക്കുന്നവരും വേശ്യാവൃത്തിയെ മതവല്‍ക്കരിക്കുന്നവരുമെല്ലാം മനുഷ്യനിര്‍മി കതമായ ആശയങ്ങളെ ദൈവികവല്‍ക്കകരിക്കുന്നവര് മാത്രമാണ്. മതം ആണിനു വേണ്ടിയോ പെണ്ണിനു വേണ്ടിയോ അല്ലെന്നും മനുഷ്യകുലത്തിന്റെ മുഴുവന് നന്മയ്ക്കു വേണ്ടിയാണെന്നും മനസ്സിലാക്കാന് മടിക്കുന്നവര് യഥാര്‍ത്ഥ ദൈവത്തിന്റെ കല്‍പനകള് തിരസ്‌കരിക്കുന്നിടത്തോളം കാലം ആണു മാറുമെന്നോ പെണ്ണിന്റെ അവസ്ഥ മാറുമെന്നോ വിചാരിക്കാന് യാതൊരു നിര്‍വാഹവുമില്ല.\nഅതിനാലാണ് ദൈവിക മതമായ ഇസ്‌ലാം വിഭാവനം ചെയ്യുന്ന ധാര്‍മികതയിലൂന്നിയ മൂല്യാധി ഷ്ഠിത ആദര്‍ശത്തിലേക്ക് നമ്മുടെ ശ്രദ്ധ നാം തിരിക്കേണ്ടത്. സ്ത്രീ ആരാണ് എന്നു വിശദീകരിക്കുന്നി ടത്ത് നിന്ന് തന്നെ വ്യക്തമാണ് ഇസ്‌ലാം സ്ത്രീക്ക് നല്‍കിയ സ്ഥാനവും മഹത്വവും. ‘സ്ത്രീയെയും പുരുഷനെയും ഒരേ ആത്മാവില് നിന്ന് സൃഷ്ടിച്ചു’ എന്ന പ്രഖ്യാപനത്തോടെ ലിംഗാടിസ്ഥാനത്തി ലുള്ള വിവേചനത്തെ വിശുദ്ധ ക്വുര്‍ആന് തച്ചുടക്കുകയാണ് ചെയ്യുന്നത്. പെണ്ണിന് ജീവിക്കാനുള്ള അവകാശം മുതല് നേടിക്കൊടുത്തുകൊണ്ട് മകളായും ഭാര്യയായും ഉമ്മയായും അങ്ങനെ ജീവിത ത്തിന്റെ എല്ലാ തുറകളിലും അര്‍ഹമായ സ്ഥാനം നല്‍കി ഇസ്‌ലാം സ്ത്രീകളെ ആദരിക്കു കയാണ് ചെയ്തത്.\nപെണ്ണിനെ ദൈവത്തിന്റെ ദാസിയെന്ന പേരില് ആണിന്റെ വേശ്യയാക്കുന്ന വൃത്തികെട്ട വ്യഭിചാര സമ്പ്രദായങ്ങളെ നിശിത വിമര്‍ശനത്തിന് വിധേയമാക്കുന്ന ഇസ്‌ലാം മനുഷ്യ പ്രകൃതിക്കിണങ്ങാത്ത കന്യാസ്ത്രീ/ ബ്രഹ്മചര്യ സമ്പ്രദായങ്ങളെയും നിരാകരിക്കുന്നു. ജീവിതത്തോട് മല്ലടിക്കാനായി പെണ്ണിനെ അമ്പലങ്ങളിലും പള്ളികളിലും ഉപേക്ഷിക്കുന്ന യുക്തിരഹിത, സ്ത്രീ വിരുദ്ധ കാഴ്ചപ്പാ ടുകളോട് ഒരു തരത്തിലും രാജിക്കു തയ്യാറാവാത്തവയാണ് ഇസ്‌ലാമിലെ നിയമങ്ങള്. മാതാപിതാ\nക്കളുടെ അളവറ്റ വാത്സല്യത്തിന് അര്‍ഹതയുള്ളവളും സഹോദരങ്ങളുടെ പരിഗണനയില് ഇടമു ള്ളവളും ഇണയുടെ സ്‌നേഹത്തിനും കാരുണ്യത്തിനും അവകാശമുള്ളവളും മക്കളുടെ പരിചരണം നിഷേധിക്കപ്പെട്ടുകൂടാത്തവളുമാണ് ഇസ്‌ലാമില് സ്ത്രീ. അവളുടെ ജീവിതത്തെ എളുപ്പമാക്കാന് വേണ്ടി, അവള്‍ക്കെതിരെയുള്ള ചൂഷണങ്ങളുടെ മുനയൊടിക്കാന് വേണ്ടി അവളെ സൃഷ്ടിച്ച ദൈവം ഉപദേശിച്ച കല്‍പനകള് ജീവിതത്തില് പാലിക്കുന്നു അവള്. ഇസ്‌ലാമില് സ്ത്രീ ദേവദാസിയല്ല; ദൈവത്തിന്റെ യഥാര്‍ത്ഥ ദാസിയെന്ന പദവിയുള്ളവളാണ്.\nനമ്മുടെ കേരളവും മധ്യകാലഘട്ടത്തില് ദേവദാസീ സമ്പ്രദായത്തിന്റെ ബീഭല്‍സതയ്ക്ക് വളരെ വലിയ അളവില് സാക്ഷ്യം വഹിച്ചിട്ടുണ്ട്. കേരളത്തിലേക്ക് കുടിയേറിയ ആര്യബ്രാഹ്മണരിലൂടെ മധ്യകാലഘട്ടത്തില് സംസ്‌കൃതത്തിന്റെയും തമിഴിന്റെയും സങ്കരമായി വികസിച്ചുവരികയും പില്‍കാലത്ത് മലയാള ഭാഷയുടെ ജന്മത്തിനു നിമിത്തമായിത്തീരുകയും ചെയ്ത മണിപ്രവാള സാഹിത്യത്തിന്റെ ഏറിയകൂറും ദേവദാസീ വര്‍ണനകള് കൊണ്ടാണ് നിറഞ്ഞുനില്‍ക്കുന്നത്. പ്രമു ഖ ചരിത്രകാരനായ എ. ശ്രീധരമേനോന് അദ്ദേഹത്തിന്റെ ‘കേരള ചരിത്രശില്‍പികള്’ (ഡി. സി. ബുക്‌സ്) എന്ന പുസ്തകത്തില് ‘ഉണ്ണിയാടി’ എന്ന അധ്യായത്തില് കേരളത്തിന്റെ ദേവദാസീ അനുഭ വങ്ങളിലേക്ക് വെളിച്ചം വീശുന്നുണ്ട്. അദ്ദേഹം എഴുതി: ‘സിന്ധുനദീതട സംസ്‌കാരത്തോളം (ബി.സി മൂന്നാം സഹസ്രവര്‍ഷം) പഴക്കമുണ്ട് ദേവദാസീ പ്രസ്ഥാനത്തിന്. മോഹന്‍ജൊദാരോയില് നിന്നും കണ്ടുകിട്ടിയ പുരാവസ്തുക്കളില്‍പെട്ട വെങ്കലത്തിലുള്ള നര്‍ത്തകിയുടെ രൂപം അതിനു തെളിവു നല്‍കുന്നു. ദക്ഷിണേന്ത്യയിലാകട്ടെ, ക്രിസ്താബ്ദത്തിന്റെ ആദിശതകങ്ങളില്‍തന്നെ ദേവദാസീവര്‍ഗം സമുദായത്തില് സാമാന്യാധികമായ സ്വാധീനം ചെലുത്തിയിരുന്നു. സംഘകാലത്തെ തമിഴ്കൃതി കളില് അവരെക്കുറിച്ചുള്ള പരാമര്‍ശങ്ങളുണ്ട്. പുറനാനൂറിലെ ഒരു ഗാനം ‘മനോഹരമായ പാത്രങ്ങളില് യവന്മാരാല് കൊണ്ടുവരപ്പെട്ട ശീതളസുരഭിലവും മാധുര്യമിയന്നതുമായ വീഞ്ഞ്, തിളങ്ങുന്ന കൈവളകളണിഞ്ഞ യുവതികള് നീട്ടുന്ന സുവര്‍ണ ചഷകങ്ങളില്‍നിന്നു നിത്യവും പാനം ചെയ്തിരുന്നതിനെ’ വര്‍ണിക്കുന്നു. ഇത് ദേവദാസീ സമ്പ്രദായം കുലവൃത്തിയായി സ്വീകരിച്ച യുവതികളെ കുറിച്ചുള്ള സൂചനയാണെന്ന് അനുമാനിക്കുന്നതില് തെറ്റില്ല. സംഘകാലത്തി നുശേഷ മുള്ള ഇതിഹാസകാവ്യങ്ങളായ ചിലപ്പതികാരവും മണിമേഖലയും ഈ പ്രസ്ഥാനം എത്രത്തോളം സാധാരണമായിരുന്നുവെന്നു വ്യക്തമാക്കുന്നു. ഈ നര്‍ത്തകികള് പാരമ്പര്യമുറയനുസരിച്ചായി രുന്നു കുലത്തൊഴിലില് പ്രവേശിച്ചിരുന്നത്. ചിലപ്പതികാരത്തിലെ നായകനായ കോവലനെ വശീ കരിച്ച കാഞ്ചീപുരത്തെ മാധവി ഇന്ദ്രസദസ്സിലെ നര്‍ത്തകിയായ ഉര്‍വശിയുടെ അവതാരമെ ന്നാണ് വാഴ്ത്തപ്പെടുന്നത്. വിവിധ നൃത്തരൂപങ്ങളിലും സംഗീതത്തിലും സംഗീതോപകരണങ്ങളുടെ പ്രയോഗത്തിലും അവള് പരിശീലനം നേടി. രണ്ടാമത്തെ കാവ്യത്തിലെ നായികയായ മണിമേഖല മാതാവായ മാധവിയുടെ വൃത്തിതന്നെ സ്വീകരിച്ചു. ഈ രണ്ടു തമിഴ് ഇതിഹാസങ്ങളില്‍നിന്നും ദേവദാസികള് എ.ഡി ആറും ഏഴും നൂറ്റാണ്ടുകളില് സമൂഹത്തില് വളരെ സ്വാധീനശക്തിയുള്ള സ്ഥാനങ്ങള് അലങ്കരിച്ചിരുന്നുവെന്നു തെളിയുന്നു.\nകേരളത്തില് ദേവദാസീ സമ്പ്രദായം സംഘകാലത്തിനു തൊട്ടിപ്പുറം തന്നെ നിലവില് വന്നിരിക്കണം. കാരണം, ചിലപ്പതികാരം കേരളത്തിലെ ഒരു ചേരരാജകുമാരന് ഈ കാലഘട്ടത്തില് രചിച്ച കൃതി യാണ്. രണ്ടാം ചേരസാമ്രാജ്യത്തിന്റെ സ്ഥാപകനായ കുലശേഖര ആഴ്‌വാര് (800-820 എ.ഡി) തന്റെ രണ്ടു പുത്രിമാരെ ശ്രീരംഗംക്ഷേത്രത്തില് ദേവദാസിമാരായി അടിയറവച്ചു എന്നാണു കേള്‍വിന. ചേരമാന് പെരുമാള് നായനാരുടെ (820-844) ‘ആദിയുല’ ശിവന്റെ നേരെ നര്‍ത്തകിക്കുള്ള സ്‌നേഹ ത്തെക്കുറിച്ചു പരാമര്‍ശിക്കുന്നു. രാജാവായ ഈ ശൈവമുനിയും തന്റെ രണ്ടു പുത്രിമാരെ ദാസിക ളായി ദേവനു കാഴ്ചവച്ചു എന്നു വിശ്വസിക്കപ്പെടുന്നു. മൂത്ത പുത്രിയെ കാഞ്ചീപുരം ക്ഷേത്രത്തി ലും ഇളയവളെ ശ്രീരംഗത്തും. ഗോദരവിയുടെ (917-944) ഭരണകാലത്തെ ചോകുര്‍ശാസനത്തില് ദേവദാസീ സമ്പ്രദായത്തെക്കുറിച്ച് വ്യക്തമായ പരാമര്‍ശമുണ്ട്. മഹോദയപുരത്തെ പല ചേരരാജാ ക്കന്‍മാരുടെ ശാസനങ്ങളും ക്ഷേത്രങ്ങളുമായി ബന്ധപ്പെട്ട നര്‍ത്തകികള്‍ക്കു സൗജന്യങ്ങള് അനുവദി ച്ചതായി രേഖപ്പെടുത്തുന്നു. ഉദാഹരണമായി എ.ഡി 11-ാം നൂറ്റാണ്ടിലെ തിരുവല്ലാ താമ്രശാസനങ്ങള് തിരുവല്ലയിലെ ശ്രീവല്ലഭക്ഷേത്രത്തിലെ ‘തേവടിച്ചികള്‍ക്ക്’ പ്രത്യേകം വേതനം നല്‍കിയതിനെ പരാമ ര്‍ശിക്കുന്നു. ഇതില്‍നിന്നെല്ലാം വ്യക്തമാകുന്ന ഒരു കാര്യം ആ കാലഘട്ടത്തില് ദേവദാസീ സമ്പ്രദായം മാന്യമായ ഒന്നായി കണക്കാക്കപ്പെട്ടിരുന്നതിനാല് ഒരു പതിത്വവും അന്ന് അതിന് കല്‍പിക്കപ്പെട്ടിരു ന്നില്ല എന്നതാണ്. ദക്ഷിണേന്‍ഡ്യ മുഴുവന് വ്യാപിച്ച ഭക്തിപ്രസ്ഥാനം ഈ സമ്പ്രദായത്തിന്റെ വര്‍ധി ച്ചുവരുന്ന ജനസമ്മിതിക്ക് അനുകൂലമായ ഒരു അന്തരീക്ഷം സൃഷ്ടിക്കാന് ഒരുവേള സഹായിച്ചിരി ക്കണം. വാസ്തവത്തില് രാജകീയ പുരുഷന്‍മാരും പ്രഭുജാത്രരും തങ്ങളുടെ പുത്രിമാരെ ദേവദാസി മാരായി ക്ഷേത്രങ്ങള്‍ക്ക് അടിയറ വയ്ക്കുന്നതിലും ക്ഷേത്രങ്ങളില് അവര് നടത്തുന്ന സേവനങ്ങ ള്‍ക്കു പാരിതോഷികങ്ങള് വാരിക്കോരി നല്‍കുന്നതിലും പരസ്പരം മത്സരിക്കുകയായിരുന്നു. ദേവദാസികള്‍ക്കു നിശ്ചയിച്ചിട്ടുള്ള ജോലി ക്ഷേത്രത്തില് നൃത്തം, സംഗീതം എന്നീ പരിപാടികള് നടത്തി ക്ഷേത്രഭരണത്തിനാവശ്യമായ പണം സംഭരിക്കുക എന്നതാണ്.\nഭൂവുടമകളായി മാറിയവരും അലസജീവിതം നയിച്ചിരുന്നവരുമായ ബ്രാഹ്മണവര്‍ഗത്തിന് ഈ വിഭാഗത്തില്‍പ്പെട്ട സ്ത്രീകളുടെ നേരെ ജനിച്ച കമ്പം അവരുടെമേല് അനഭലഷണീയമായ സ്വാധീനം ചെലുത്താനിടവരുത്തി. ‘തേവടിച്ചി’ എന്ന പദം ‘വേശ്യ’ എന്ന പദത്തിനു പര്യായമായി ഭവിച്ചു. ചേരരാജ്യം ഛിന്നഭിന്നമായതോടുകൂടി നാട്ടില് പലയിടത്തായി രൂപം കൊണ്ട ചെറിയ ചെറിയ രാജ്യങ്ങളുടെ അധിപന്‍മാരായ നാടുവാഴികളും ഇവരോടു താല്‍പര്യം കാട്ടി. ഉയര്‍ന്ന ജാതിക്കാ രായ നമ്പൂതിരിമാരും നാടുവാഴികളും ലൈംഗികസംതൃപ്തിക്കും സഹവാസത്തിനും പകരമായി ഈ ദേവദാസികളുടെ പുരസ്‌കര്‍ത്താക്കളായിത്തീരുന്നതും അവര്‍ക്ക് പാരിതോഷി കങ്ങള് നല്‍കു ന്നതും അന്നത്തെ നാട്ടുനടപ്പായി മാറി.\nപതിമൂന്നാം ശതകത്തില് ഇവിടെയെത്തിയ വെനീഷ്യന് സഞ്ചാരിയായ മാര്‍ക്കോ പോളോ ശ്രദ്ധിക്ക ത്തക്കവണ്ണം കേരളത്തില് ദേവദാസികളുടെ സ്വാധീനശക്തി പ്രബലമായിരുന്നു. 13-ാം ശതകം തൊട്ട് 15-ാം ശതകം വരെയുള്ള കാലഘട്ടത്തില്, അക്കാലത്തെ കവികള് രചിച്ച മണിപ്രവാളകൃതികളില് സ്വന്തമായും ദേവദാസികളുടെ പുരസ്‌കര്‍ത്താക്കളായ രാജവംശജരുടെ നിര്‍ബന്ധത്താലും ഈ വര്‍ഗത്തില്‍പെട്ട കീര്‍ത്തികേട്ട ചില സ്ത്രീകളെ നായികമാരായി സ്വീകരിച്ചിട്ടുണ്ട്. പേരുകള്‍ക്കു ഒരു പരിവേഷം നല്‍കുന്നതിനായി ഇവര്‍ക്ക് മാലേഖ, ഉത്തരാചന്ദ്രിക, മല്ലീനിലാവ്, കലാമാലിക തുട ങ്ങിയ മനോഹരനാമങ്ങളാണ് നല്‍കിയിട്ടുള്ളത്. വൈശികതന്ത്രം, ഉണ്ണിയച്ചീചരിതം, ഉണ്ണിച്ചിരു തേവീചരിതം ഉണ്ണിയാടിചരിതം, ചന്ദ്രോത്സവം എന്നീ സാഹിത്യകൃതികള് ദേവദാസികളെക്കു റിച്ചെഴുതിയ ആദ്യകാല മണിപ്രവാളകൃതികളില്‍പ്പെടുന്നു. ദേവദാസികളുടെ ദുഷിച്ച സ്വാധീന ശക്തി സാഹിത്യത്തില്‍മാത്രമല്ല, ശില്‍പ കലയിലും ചിത്രകലയിലും കാണാന് കഴിയും. ഇക്കാ ലഘട്ടത്തിലെ കേരളീയ ക്ഷേത്രത്തിലെ ശില്‍പങ്ങളില് ദേവദാസികളുടെ കാമോദ്ദീപകവും അശ്ലീല വുമായ രൂപങ്ങള് ദൃശ്യമാണ്. കാലക്രമത്തില് ക്ഷേത്രങ്ങളിലെയും കൊട്ടാരങ്ങളിലെയും ചുവര് ചിത്രങ്ങളിലും ഈ പ്രവണത കടന്നുകൂടി. 14-ാം ശതകത്തില് വിരചിതമായ ശിവവി ലാസത്തില് തത്കര്‍ത്താവ് ദേവദാസികളുടെ നൃത്തത്തില് ആനന്ദഭരിതരായിത്തീര്‍ന്ന ദേവന്‍മാര് ക്ഷേത്രങ്ങളു ടെ ചുമരുകളില് ചിത്രങ്ങളുടെ രൂപത്തില് ശാശ്വതമായ സ്ഥാനംപിടിച്ചു എന്നാണ് വര്‍ണിക്കുന്നത്.\nസമകാലിക സമൂഹത്തിലെ സദാചാരബോധത്തിന്റെ മൂല്യശോഷണം പ്രതിഫലിക്കുംവിധം ദേവദാ സീസമ്പ്രദായം ദുഷിച്ചതിനു സാക്ഷ്യം വഹിക്കുകയാണ് മേല് പ്രസ്താവിച്ച കൃതികളെന്നിരിക്കിലും അവയുടെ ഉള്ളടക്കത്തിലേക്ക് ഒന്നു കണ്ണോടിക്കുക രസകരമാണ്. 13-ാം ശതകത്തില് രചിക്കപ്പെട്ട വൈശികതന്ത്രം അജ്ഞാതകര്‍ത്തൃതമാണ്. വേശ്യാവൃത്തി ഒരു കല എന്ന നിലയിലാണ് അതില് പ്രതിപാദിക്കുന്നത്. അതിലെ നായിക അനംഗസേന (അനംഗലത എന്നും കാണുന്നു) എന്ന ഒരു പെണ് കിടാവാണ്. ഒരു പ്രസിദ്ധ ഗണികയായിരുന്ന അവളുടെ മാതാവ് ജീവിതത്തിന്റെ പടിവാതി ലില് നില്‍ക്കുന്ന തന്റെ മകള്‍ക്കുവേണ്ടി വേശ്യാവൃത്തി എന്ന മാന്യമായ തൊഴിലില് വിജയം വരിക്കണ മെങ്കില് അവള്‍ക്കുണ്ടായിരിക്കേണ്ട മൗലിക ഗുണങ്ങള് എന്തൊക്കെയായിരിക്കണമെന്നു വിശദമാ യി ഉപദേശിച്ചുകൊടുക്കുന്നു. പരമ്പരയായി ഗണികകള് പാലിച്ചുപോരുന്ന പെരുമാറ്റ സംഹിത യെക്കുറിച്ചുള്ള വിവരങ്ങളും ആ മാതാവ് മകളെ പറഞ്ഞുകേള്‍പിക്കുന്നു. യൗവനം യാത്ര പറയു ന്നതിനുമുമ്പ് തന്റെ വശ്യശക്തി ഉപയോഗിച്ചു സമ്പാദിക്കുന്നിടത്തോളം ധനം ആര്‍ജിക്കുവാന് അവളോട് പ്രത്യേകം നിര്‍ദേശിക്കുന്നു.\nവൈശികതന്ത്രത്തില് സുഘടിതമായ ഒരു ഇതിവൃത്തമില്ല. കുറേ ഉപദേശങ്ങളുടെ സമാഹാരം മാത്ര മാണ് ആ കാവ്യം. എന്നാല് ഉണ്ണിയച്ചീചരിതം, ഉണ്ണിച്ചിരുതേവീചരിതം, ഉണ്ണിയാടി ചരിതം എന്നീ കൃതികളിലെ ഇതിവൃത്തങ്ങള് സുന്ദരികളും ആരാധകവൃന്ദത്തിന്റെ അകമ്പടിയോടുകൂടിയവരു മായ ഗണികകളുടെ കഥകളാണ്. നായികമാരുടെ വശ്യത നിര്‍ണയിക്കാന് തങ്ങളുടെ പദസമ്പത്തി ല്‍നിന്നു തെരഞ്ഞെടുത്ത എല്ലാ സുന്ദരപദങ്ങളും കവികള് പ്രയോഗിക്കുന്നു.\nമാരമാല എന്ന അപരാഭിധാനം ഉണ്ടായിരുന്ന ഉണ്ണിയാടിയെ അന്നത്തെ ദേവദാസി വര്‍ഗത്തിന്റെ ശരിക്കുള്ള പ്രതിനിധിയായി നമുക്കു കണക്കാക്കാം. ദാമോദരന് എന്ന കവി രചിച്ച ഉണ്ണിയാടി ചരിതം, ശിവവിലാസം എന്ന രണ്ടു കൃതികളിലെയും നായികയാണിവള്. ഓടനാട്ടിലെ ഇരവികേ രളവര്‍മാന്റെയും ‘മട്ടോലുംമൊഴിയായ’ ഉണ്ണിക്കുട്ടത്തിയുടെയും മകളായി ഉണ്ണിയാടി പെരുമ്പ ടപ്പിലെ യുവരാജാവായ രവിവര്‍മയെ വിവാഹം ചെയ്യുന്നു. ഈ വിവാഹത്തിന്റെ കഥയാണ് ശിവവിലാസത്തിന്റെ ഇതിവൃത്തം. എ.ഡി 1400ല് വിരചിതമെന്നു കരുതപ്പെടുന്ന ഉണ്ണിയാടിചരി തത്തില് വിവാഹത്തിനു മുമ്പുള്ള ഉണ്ണിയാടിയുടെ വര്‍ണനയാണധികവും. ഈ കൃതി രചിച്ചതി ന്റെ പിന്നിലുള്ള തത്കര്‍ത്താവിന്റെ ഉദ്ദേശ്യം തന്നെ അനന്തരതലമുറയ്ക്ക് ഈ ദേവദാസീ രത്‌നത്തിന്റെ അപ്രതിമസൗന്ദര്യം മനസ്സിലാക്കിക്കൊടുക്കുക എന്നതാണ്. ‘തേന്‍മൊഴികളായ യുവതീമണികളുടെ മൗലിരത്‌നമാണവള്; കണ്ണിന് തേന് കുഴമ്പ്, ചന്ദ്രനെപ്പോലെ ശോഭിക്കുന്ന മുഖവും തേന്‍പോലെ മധുരമായ ശബ്ദവും യുവചൈതന്യം മുറ്റിനില്‍ക്കുന്ന അംഗങ്ങളുംകൊണ്ട് അവള് ഈശ്വരനായ ശിവന്റെ ഹൃദയംപോലും അപഹരിച്ചുകളഞ്ഞു.’ ഈ വിധമാണ് കവി അവളെ വര്‍ണിക്കുന്നത്.\nഅടുത്തുനിന്നും അകലെനിന്നും വരുന്ന എല്ലാ വര്‍ഷത്തില്‍പ്പെട്ട പുരുഷന്‍മാരുടെയും ആകര്‍ഷണ കേന്ദ്രമാണവളുടെ ഗൃഹം. അവര് കാട്ടുന്ന ഗോഷ്ടികളും കോമാളിത്തങ്ങളുമുള്‍പ്പെടെ അവരെ വിശ ദമായി വര്‍ണിക്കുവാന് കവി മുതിരുന്നു. കൊല്ലത്തുനിന്നും കോഴിക്കോട്ടുനിന്നുമുള്ള ബ്രാഹ്മണപ ണ്ഡിതന്‍മാര്, ചെങ്കനിയൂരില്‍നിന്നുള്ള ബ്രാഹ്മണവിടന്‍മാര്, ആ പ്രദേശത്താകമാനമുള്ള വിഷയ ലമ്പടരായ പ്രഭുവര്‍ഗം എന്നിങ്ങനെ വിവിധ വര്‍ഗത്തില്‍പ്പെട്ടവര് ഉണ്ണിയാടിയുടെ സുന്ദരരൂപ മൊ ന്നു ദര്‍ശിക്കുവാനായി അവളുടെ ഗൃഹത്തില് തടിച്ചുകൂടുന്നു. ഉണ്ണിയാടിക്ക് അനേകം തോഴിമാ രുണ്ട്. ഓരോരുത്തര്‍ക്കും ഓരോ ജോലിയും നിശ്ചയിച്ചിട്ടുണ്ട്. ചിലര് കൈകളില് പുഷ്പങ്ങളുമാ യി അങ്ങോട്ടുമിങ്ങോട്ടും സഞ്ചരിക്കുന്നു. ചിലരുടെ കൈകളില് സൗന്ദര്യവര്‍ധക സാമഗ്രികളാണ്. ചിലര് സംഗീതോപകരണങ്ങള് കൊണ്ടുനടക്കുന്നു. മറ്റു ചിലരാകട്ടെ അതിഥി സല്‍ക്കാര വ്യഗ്രരാണ്. അവരെല്ലാംതന്നെ യൗവനയുക്തകളും വസ്ത്രാലങ്കാര വിഭൂഷിതരുമാണ്. എല്ലാവരും ഒളിചിത റുന്ന രത്‌നക്കല്ലുകളാല് അലംകൃതമായ ഒരു അറയില് ഒത്തുചേരുന്നു. അഴകിന്റെ റാണിയായ ഉണ്ണിയാടി അവിടെ ആസനസ്ഥയായിരിക്കുന്നു. കൂടുകളില് ബന്ധനസ്ഥരായി കിടക്കുന്ന കിളികള് പാടുന്നു. മയിലുകള് മതിമറന്നു നൃത്തം ചെയ്യുന്നു. യുവതികള് തംബുരുമീട്ടി അവളെക്കുറിച്ചുള്ള സ്തുതിഗീതങ്ങള് ആലപിക്കുന്നു. നായികയായ ഉണ്ണിയാടിയെ വര്‍ണിക്കുമ്പോള് ദാമോദരന് ഇത്തര ത്തില് കാല്‍പനികസൗന്ദര്യം ഓളം വെട്ടുന്ന ഒരന്തരീക്ഷമാണ് സൃഷ്ടിക്കുന്നത്.\nമണിപ്രവാളകൃതികളില് പ്രത്യക്ഷപ്പെടുന്ന ഈ പ്രവണത അതിന്റെ രമ്യത്തിലെത്തിനില്‍ക്കുന്നത് എ.ഡി 1500ല് രചിക്കപ്പെട്ട ചന്ദ്രോത്സവത്തിലാണ്. ഒരു മനോഹര ശൃംഗാരകാവ്യമായ ഇതിലെ ഇതിവൃത്തം അക്കാലത്തെ പ്രസിദ്ധ ദേവദാസിയായിരുന്ന ചിറ്റിലപ്പള്ളി നാട്ടിലെ മേദനീവെ ണ്ണിലാവ് നടത്തുന്ന ചന്ദ്രോത്സവത്തെക്കുറിച്ചുള്ളതാണ്. അന്നത്തെ പ്രധാനപ്പെട്ട നാട്ടുപ്രമാണിമാരും ജന്മിമാരും കവികളും എല്ലാം പങ്കെടുത്ത ഈ ഗംഭീരമഹോത്സവത്തിന്റെ രക്ഷാധികാരി മണക്കുളം രാജാവെന്നറിയപ്പെട്ടിരുന്ന ധനാഢ്യനായ ഒരു നാടുവാഴിയായിരുന്നു.\nദേവദാസികള് ക്ഷേത്രാങ്കണങ്ങളില് അവതരിപ്പിക്കുന്നതിനുവേണ്ടി ചിട്ടപ്പെടുത്തിയെടുത്ത നൃത്തരൂ പങ്ങള്‍പോലും പില്‍ക്കാലത്തു വിവിധ തലങ്ങളില്‍പ്പെട്ട ജനത്തിന്റെ വിലകുറഞ്ഞതും ആഭാസ വുമായ രുചിക്കനുസരണമായി അശ്ലീലത്തിന്റെ സീമയില് എത്തിച്ചേരുംവിധമുള്ള മാറ്റങ്ങള്‍ക്കു വിധേയമായി.\nഅധഃപതിച്ച സാമൂഹികപ്രസ്ഥാനം എന്ന നിലയില് ദേവദാസീ സമ്പ്രദായം ആധുനിക കാലത്ത് ഭരണാധികാരികളുടെയും സാമൂഹിക പരിഷ്‌കര്‍ത്താക്കളുടെയും ശ്രദ്ധയാകര്‍ഷിച്ചു. ക്ഷേത്രങ്ങളെ ആശ്രയിച്ചു കഴിഞ്ഞിരുന്ന ദേവദാസികള്‍ക്ക് ക്ഷേത്രത്തിനകത്തു പാടുകയും ആടുകയും ചെയ്യേണ്ടി യിരുന്നതുകൂടാതെ ചില വിടുപണികളുമുണ്ടായിരുന്നു. രാജകുടുംബങ്ങള് ക്ഷേത്ര ദര്‍ശനം നടത്തു മ്പോള് അവരെ സ്വീകരിക്കേണ്ട ചുമതലയും ഇവര്‍ക്കായിരുന്നു. ഈ സമ്പ്രദായത്തിന് അതിന്റേതാ യ ദൂഷ്യവശങ്ങളുണ്ടായിരുന്നതുകൊണ്ട് ആധുനിക സമൂഹം ഇതിനെ കാലത്തിനുപറ്റാത്ത ഒരു കാര്യമായി കണക്കാക്കി. സേതുലക്ഷ്മി ഭായിയുടെ റീജണ്‍സി ഭരണകാലത്ത് (1924-1931) ഈ സമ്പ്രദാ യം (കുടിക്കാരി സമ്പ്രദായം) നിലനിന്നിരുന്ന തെക്കന് തിരുവിതാംകൂറിലെ ക്ഷേത്രങ്ങളില്‍നിന്ന് ഒരു രാജകീയ വിളംബരം മൂലം ഇത് അപ്രത്യക്ഷമായി.’\nഇച്ചല്ലാം പെണ്ണുങ്ങളക്ക് അങ്ങു ഭയങ്കര ബഹുമാനം ആണെന്ന് നമ്മുക്ക് നല്ലോണം അറിയാം….. ആറു വയസ്സുള്ള ഒരു പെൺകുട്ടിയെ കല്യാണം കഴിച്ച ഒരു പെഡോഫിലിനെ ആരാധിക്കുന്ന നീ ഒക്കെ ആണോ… സ്രീ സുരക്ഷയെയും അവളുടെ സ്വപ്നങ്ങളെയും കുറിച്ച് വേവലാതി പെടുന്നത് പോടാ


കല്ലാച്ചിയില് തെരുവ് നായ ആക്രമണം ചുമട്ടു തൊഴിലാളിയെ ആശുപത്രിയില് പ്രവേശിപ്പിച്ചു – nadapuramnews\nThursday,9July 2020 07:42:19 PM\nനാദാപുരം: കല്ലാച്ചി ടൗണില് തെരുവ നായ ശല്യം രൂക്ഷം. തെരുവ നായയുടെ കടിയേറ്റ് ചുമട്ട് തൊഴിലാളിയെ ആശുപത്രിയില് പ്രവേശിപ്പിച്ചു. ശനിയാഴ്ച വൈകീട്ട് കല്ലാച്ചി വാണീയൂര് റോഡില് വെച്ചാണ് സംഭവം നടന്നത്. മൊകേരി സ്വദേശി വിജിലിനാണ് നായയുടെ കടിയേറ്റത്. കുറ്റ്യാടി ഗവ ആശുപത്രിയില് ചികിത്സ തേടി.\nTags: street dog attack kallachi


ബിജെപി നേതാവ് സ്വാമി ചിന്മയാനന്ദ് ബലാത്സംഗക്കേസിൽ അറസ്റ്റിൽ – Jaihind TV\nബിജെപി നേതാവ് സ്വാമി ചിന്മയാനന്ദ് ബലാത്സംഗക്കേസിൽ അറസ്റ്റിൽ\nബലാത്സംഗക്കേസിൽ ആരോപണവിധേയനായ ബിജെപി നേതാവ് സ്വാമി ചിന്മയാനന്ദ് അറസ്റ്റിൽ. ഷാജഹാൻപൂരിലെ നിയമ വിദ്യാർത്ഥിനിയുടെ പരാതിയിലാണ് യുപി പൊലീസിന്‍റെ പ്രത്യേക അന്വേഷണ സംഘം ചിന്മയാനന്ദിനെ അറസ്റ്റ് ചെയ്തത്. വൈദ്യ പരിശോധനക്കായി ചിന്മയാനന്ദിനെ ഷാജഹാൻപൂരിലെ ആശുപത്രിയിലേക്ക് മാറ്റി.\nലൈംഗിക അതിക്രമത്തിനാണ് ചിന്മയാനന്ദിനെതിരെ കേസെടുത്തിരിക്കുന്നത്. കഴിഞ്ഞ മാസമാണ് ഷാജഹാൻപൂരിലെ നിയമ വിദ്യാർത്ഥിനിയായ പെൺകുട്ടി സ്വാമി ചിന്മായനന്ദിനെതിരെ ബലാത്സംഗ പരാതി ഉന്നയിച്ചത്. തുടർന്ന് കാണാതായ പെൺകുട്ടിയെ രാജസ്ഥാനിൽ നിന്ന് കണ്ടെത്തിയിരുന്നു. പ്രത്യേക അന്വേഷണസംഘത്തോട് ചിന്മായനന്ദ് ഒരു വർഷത്തോളം തന്നെ ഭീഷണിപ്പെടുത്തി ബലാത്സംഗം ചെയ്‌തെന്ന് പെൺകുട്ടി പറഞ്ഞിരുന്നു. സംസ്ഥാനത്തെ കരുത്തനായ നേതാക്കളിൽ ഒരാളായ ചിന്മയാനന്ദിനെ യുപി പൊലീസ് തൊടുന്നില്ലെന്ന ആരോപണങ്ങൾ വ്യാപകമായിരുന്നു.\nബലാത്സംഗപരാതി നൽകിയ പെൺകുട്ടിയെ മണിക്കൂറുകളോളം ചോദ്യം ചെയ്ത അന്വേഷണ സംഘം, പരാതി കിട്ടി രണ്ടാഴ്ചയോളം ചിന്മയാനന്ദിനെ ഒന്ന് വിളിച്ച് വരുത്തുക പോലും ചെയ്തില്ല. 73 വയസ്സുള്ള ചിന്മയാനന്ദിന് ഉത്തർപ്രദേശിലെമ്പാടും ആശ്രമങ്ങളും വിദ്യാഭ്യാസ സ്ഥാപനങ്ങളുമുണ്ട്. അടൽ ബിഹാരി വാജ്‌പേയി സർക്കാരിൽ കേന്ദ്ര ആഭ്യന്തര സഹമന്ത്രിയായിരുന്നു ചിന്മയാനന്ദ്. ചിന്മയാനന്ദ് നടത്തുന്ന നിയമവിദ്യാഭ്യാസ സ്ഥാപനത്തിലെ വിദ്യാർത്ഥിയായ പെൺകുട്ടിയുടെ ദൃശ്യങ്ങളെടുത്ത് ഭീഷണിപ്പെടുത്തി ബലാത്സംഗം ചെയ്‌തെന്നും ഒരു വർഷത്തോളം പീഡനം തുടർന്നെന്നുമാണ് കേസ്. ലോ കോളേജിൽ അഡ്മിഷൻ തന്നതിന് പ്രത്യുപകാരം വേണമെന്നാവശ്യപ്പെട്ടാണ് പെൺകുട്ടിയെ ചിന്മയാനന്ദ് ബലാത്സംഗം ചെയ്തതെന്ന് പെൺകുട്ടിയുടെ പരാതിയിലുണ്ട്. കണ്ണടയിൽ ചെറിയ സ്‌പൈ ക്യാമറ ഘടിപ്പിച്ച് റെക്കോഡ് ചെയ്ത ദൃശ്യങ്ങളും പെൺകുട്ടി പൊലീസിന് നൽകിയിട്ടുണ്ട്.


സൗമ്യദര്‍ശനം: May 2017\nമഹാധനികനായിരുന്നു, ലിഡിയയിലെ ക്രോയ്‌സസ് രാജാവ്. ഏഥെന്‍സിലെ പ്രശസ്ത നിയമജ്ഞന് സോളോണ് അദ്ദേഹത്തിന്റെ സുഹൃത്തായിരുന്നു. ക്രോയ്‌സസിനെ സോളോണ് സമയം കിട്ടുമ്പോഴൊക്കെ സന്ദര്‍ശിക്കും.\nഒരിക്കല് കൊട്ടാരത്തിലെത്തിയ സോളോണിന് രാജാവ് തന്റെ അമൂല്യനിധിനിക്ഷേപങ്ങള് കാട്ടിക്കൊടുത്തു. ഒട്ടേറെ അറകളിലായി സൂക്ഷിച്ചിരിക്കുന്ന സ്വര്‍ണ്ണവും വെള്ളിയും അമൂല്യരത്‌നങ്ങളും ലോകത്തിന്റെ വിവിധ ഭാഗങ്ങളില്‍നിന്നു ശേഖരിച്ച അമൂല്യ വസ്തുക്കളും!!...\nഅത്രയും അമൂല്യമായ ധനസമ്പത്ത് അതിനു മുമ്പൊരിക്കലും സോളോണ് കണ്ടിരുന്നില്ല. എങ്കിലും ആ കാഴ്ച അദ്ദേഹത്തില് ഭാവവ്യത്യാസമൊന്നുമുണ്ടാക്കിയില്ല.\nകണക്കില്ലാത്ത നിധിനിക്ഷേപങ്ങള് കണ്ടിട്ടും നിസ്സംഗനായി നില്‍ക്കുന്ന സോളോണിന്റെ പ്രതികരണം രാജാവിന് അത്ര ഇഷ്ടപ്പെട്ടില്ല. ക്രോയ്‌സസ് രാജാവ് ചോദിച്ചു:\n''ഇനി പറയൂ സോളോണ്, ഇത്രയധികം സമ്പത്തുള്ള ഞാനല്ലേ ലോകത്ത് ഏറ്റവും സന്തുഷ്ടന്?''\n''അല്ല മഹാരാജാവേ, ഒരിക്കലും അങ്ങല്ല ഏറ്റവും സന്തുഷ്ടനായ മനുഷ്യന്...''\nരാജാവിന് ദേഷ്യം വന്നെങ്കിലും അതു പ്രകടിപ്പിക്കാതെ അദ്ദേഹം ചോദിച്ചു:\nസോളോണ് വിനയത്തോടെ പറഞ്ഞു:''ഏഥെന്‍സില് ജീവിച്ചിരുന്ന ടെല്ലസ് ആണ് എന്റെ അറിവില് ഏറ്റവും സന്തോഷവാനായ മനുഷ്യന്. ആര്‍ഭാടമായി ജീവിക്കാന് വേണ്ടത്ര പണം കൈവശമുണ്ടായിരുന്നെങ്കിലും അദ്ദേഹത്തിന്റെ ആഗ്രഹപ്രകാരം അദ്ദേഹത്തിന്റെ മരണശേഷം അത് മുഴുവന് യുദ്ധങ്ങളിലും കലഹങ്ങളിലും വേദനയനുഭവിക്കുന്നവര്‍ക്കുവേണ്ടി ചെലവഴിക്കുകയായിരുന്നു.''\n''ശരി... സന്തോഷത്തിന്റെ കാര്യത്തില് രണ്ടാമത്തെ ആള് ആരാണ്?'' അതു താനായിരിക്കുമെന്ന പ്രതീക്ഷയോടെയാണ് രാജാവ് ആ ചോദ്യം ചോദിച്ചത്.\nരാജാവിന്റെ ആ പ്രതീക്ഷയും തെറ്റായിരുന്നു. സന്തോഷത്തിന്റെ കാര്യത്തില് രണ്ടാം സ്ഥാനവും ക്രോയ്‌സസിനല്ല സോളോണ് നല്‍കിയത്. അദ്ദേഹം പറഞ്ഞു:\n''മഹാരാജാവേ, അങ്ങു സന്തുഷ്ടനായിരിക്കാം... എന്നാല് നാളെ അങ്ങേയ്ക്ക് എന്തു സംഭവിക്കുമെന്നറിയില്ലല്ലോ. പണവും പ്രതാപവും അധികാരവും നഷ്ടപ്പെട്ടാല് അങ്ങു സന്തോഷവാനായിരിക്കുമെന്നതിന് എന്താണ് ഉറപ്പ്? അതുകൊണ്ട് അങ്ങ് സന്തോഷവാനായിരുന്നോ അല്ലയോ എന്ന് അങ്ങയുടെ മരണശേഷമേ പറയാനാവൂ...''\nസോളോണിന്റെ വാക്കുകള് ശരിയാണെന്ന് പിന്നീടുണ്ടായ സംഭവങ്ങള് തെളിയിച്ചു. പേര്‍ഷ്യന് രാജാവായ സൈറസുമായുള്ള യുദ്ധത്തില് ക്രോയ്‌സസ് തടവുകാരനായി പിടിക്കപ്പെട്ടു. ബന്ധനസ്ഥനായി തടവില് കഴിയുമ്പോള് ക്രോയ്‌സസ് സോളോണിന്റെ വാക്കുകള് ഓര്‍ത്തു.\n'ഹൊ... എത്ര വലിയ സത്യമാണ് സോളോണ് അന്നു പറഞ്ഞത്! ഞാന് ഏറ്റവും വിലയേറിയതായി കരുതിയ പണം ഇല്ലായിരുന്നെങ്കില് പേര്‍ഷ്യന് സൈന്യത്തിന്റെ ആക്രമണവും എന്റെയീ കാരാഗൃഹവാസവുമൊന്നും ഉണ്ടാകുമായിരുന്നില്ലല്ലോ...'\nഅദ്ദേഹം കാരാഗൃഹത്തിലെ ഇരുട്ടറയില് കിടന്ന് ''സോളോണ്... സോളോണ്...'' എന്ന് ഉറക്കെ വിളിച്ചു കരഞ്ഞു.\nഏതായാലും ക്രോയ്‌സസിന്റെ ജീവിതം ആ കാരാഗൃഹത്തില് അവസാനിച്ചില്ല. പിന്നീട് അധികാരമേറ്റ സൈറസ് ചക്രവര്‍ത്തി ക്രോയ്‌സസിനോട് സൗഹൃദവും ആദരവും പുലര്‍ത്തി. ചക്രവര്‍ത്തി ക്രോയ്‌സസിനെ തടവില്‍നിന്ന് മോചിപ്പിച്ചു.\nപണമാണ് ഏറ്റവും വലിയ നേട്ടമെന്നു കരുതുകയും അതിനായി എല്ലാ പ്രമാണങ്ങളും കൈവെടിയുകയും ചെയ്യുന്നവരുടെ എണ്ണം വര്‍ദ്ധിച്ചുവരുന്ന കാലമാണിത്. ധനവും മറ്റു സൗഭാഗ്യങ്ങളുമൊക്കെ ചില നേരങ്ങളില് നമുക്കു ശാപമായി മാറാം. നമുക്കു ലഭിക്കുന്ന അനുഗ്രഹങ്ങള് മറ്റുള്ളവരുടെ നന്മയ്ക്കായി പങ്കുവയ്ക്കുമ്പോഴാണ് യഥാര്‍ത്ഥ സന്തോഷം അനുഭവിക്കാനാവുന്നത്.\nPosted by ബെന്‍ജി നെല്ലിക്കാല at 23:523comments: Links to this post\nLabels: ഗ്രീക്ക് ഇതിഹാസം, മൊഴിമാറ്റം


എന്നെ പാലക്കാട്ടെ ജനങ്ങള്‍ക്കറിയാം; ടൈംസ് നൗ പ്രചരിപ്പിക്കുന്നത് ശുദ്ധനുണ- എംബി രാജേഷ് എംപി - Samakalika Malayalam\nഎന്നെ പാലക്കാട്ടെ ജനങ്ങള്‍ക്കറിയാം; ടൈംസ് നൗ പ്രചരിപ്പിക്കുന്നത് ശുദ്ധനുണ- എംബി രാജേഷ് എംപി\nPublished: 09th September 2017 06:59 PM |\nLast Updated: 09th September 2017 06:59 PM | A+A A- |\nപാലക്കാട്: യാത്രാ ഇനത്തില് വന് തുക കൈപ്പറ്റിയെന്ന വിവാദത്തില് വിശദീകരണവുമായി എംബി രാജേഷ് എംപി. കൈപ്പറ്റിയത് ആറുലക്ഷം രൂപ മാത്രമാണെന്നും ഇത് സ്വകാര്യ ആവശ്യത്തിന് വേണ്ടിയായിരുന്നില്ലെന്നുമാണ് എംപിയുടെ വിശദീകരണം. എന്നാല് ഇതിന്റെ അഞ്ചിരട്ടിയായി കാണിച്ച് ബോധപൂര്‍വം തെറ്റിദ്ധരിപ്പിക്കുകയാണ് ചാനല് ചെയ്തതെന്നും രാജേഷ് പറയുന്നു.\nടൈംസ് നൗവിനെ ക്യാമറ സഹിതം ഞാന് എന്റെ 1915 സ്‌ക്വയര് ഫീറ്റ് വിസ്തീര്‍ണ്ണമുള്ള പാലക്കാട്ടെ സാധാരണ വീട്ടിലേക്കും ഡല്‍ഹി വി.പി.ഹൗസിലെ ഒറ്റമുറി ഔദ്യോഗിക ഫഌറ്റിലേക്കും ക്ഷണിക്കുന്നു. ഒപ്പം നിങ്ങള്‍ക്ക് വിവരാവകാശ നിയമ പ്രകാരം ഒരു കാര്യം അന്വേഷിക്കുകയുമാവാം. നിങ്ങളുടെ പ്രിയരായ ചില ബി.ജെ.പി. എം.പിമാര് വീട് മോടി പിടിപ്പിക്കാന് എത്ര പണം ചെലവിട്ടുവെന്നും ഖജനാവിന് എത്രത്തോളം ചോര്‍ച്ച വരുത്തിയെന്നും കണ്ടെത്താന്. എന്തേ താല്‍പ്പര്യമില്ലേ? ഇല്ലെങ്കില് നിങ്ങള്‍ക്ക് എന്റെയും എന്റെ കുടുംബത്തിന്റെയും വരുമാനവും ആസ്തിയും പരിശോധിക്കുകയുമാവാം. അപ്പോള് നിങ്ങള്‍ക്ക് കണ്ടെത്താനാവും ഞാന് ശതകോടീശ്വരന്‍മാരായ എം.പി.മാരുടെ വരേണ്യ സംഘത്തിലല്ല എറ്റവും സാധാരണക്കാരുടെ ഗണത്തിലാണ് ഉള്‍പ്പെടുകയെന്ന്. പാലക്കാട്ടെ ജനങ്ങള്‍ക്കറിയാം ഞാന് എം.പി.യാവുന്നതിന് മുമ്പും ശേഷവും എങ്ങിനെ ജീവിക്കുന്നയാളാണെന്ന്. എം.പി..യായ ശേഷമുള്ള ഒരു 'ആര്‍ഭാടം' ബസ്സില് നിന്ന് ഒരു സാധാരണ കാറിലേക്ക് മാറി എന്നതാണ്. അതും ലോണെടുത്തിട്ടാണ്. എന്റെ രണ്ടുമക്കളും ലക്ഷങ്ങള് ഫീസ് കൊടുക്കേണ്ട സ്‌ക്കൂളിലല്ല, വളരെ സാധാരണക്കാരോടൊപ്പം സര്‍ക്കാര് സ്‌ക്കൂളിലാണ് പഠിക്കുന്നതും. അതുകൊണ്ട് നിങ്ങളുടെ വിഷലിപ്തമായ വിദ്വേഷ പ്രചരണത്തെ ഞാന് തെല്ലും വക വക്കുന്നില്ല. സംഘപരിവാരവും അവരുടെ കൂലിത്തല്ലുകാരും എന്നെ ലക്ഷ്യം വക്കുമ്പോള് പരിഭ്രാന്തിയല്ല അഭിമാനമാണുള്ളതെന്നും രാജേഷ് പറയുന്നു\nടൈംസ് നൗവിന്റെ വ്യാജവാര്‍ത്ത പ്രചരിപ്പിക്കുന്നത് യഥാര്‍ത്ഥ തുകയുടെ അഞ്ചിരട്ടി.\nമിക്ക ടിക്കറ്റുകളും മുന്‍കൂട്ടി ബുക്ക്‌ചെയ്തത്\nഎല്ലാം ഔദ്യോഗിക യാത്രകള്\n60% ടിക്കറ്റ് തുകയും ലഭിച്ചത് പൊതുമേഖലാ വിമാനകമ്പനിയായ എയര് ഇന്ത്യക്ക്\nടൈംസ് നൗ കേന്ദ്രസര്‍ക്കാരില് നിന്നും ലഭിച്ച പരസ്യവരുമാനം വെളിപ്പെടുത്തുമോ?\nദൃശ്യമാധ്യമ രംഗത്തെ സംഘി ഇരട്ടകളിലൊന്നായി അറിയപ്പെടുന്ന ടൈംസ് നൗ ഞാനുള്‍പ്പെടെ കേരളത്തിലെ എം.പിമാര്‍ക്കെതിരായി യാത്രാപ്പടി സംബന്ധിച്ച് അങ്ങേയറ്റം ദുരുദ്ദേശ്യപരവും തെറ്റിദ്ധാരണയുളവാക്കുന്നതുമായ വാര്‍ത്ത നല്‍കുകയുണ്ടായി. ടൈംസ് നൗവിന്റെ വളച്ചൊടിച്ച വാര്‍ത്തയുടെ പിന്നിലെ യഥാര്‍ത്ഥ വസ്തുതകള് ഇവിടെ വ്യക്തമാക്കട്ടെ.\n1. വാര്‍ത്തയില് പറയുന്ന കാലയളവിലെ എന്റെ യാത്രയുടെ വിശദാംശങ്ങള് സൂക്ഷ്മപരിശോധന നടത്തുകയുണ്ടായി. ഞാന് 3027628 (30.27ലക്ഷം) രൂപ യാത്രപ്പടി ഇനത്തില് നേട്ടമുണ്ടാക്കി എന്നത് ശുദ്ധനുണയാണ്. ഡി.എ. ഇനത്തില് നിയമാനുസൃതം എനിക്ക് ലഭ്യമായത് 628446.75 രൂപ (6.28 ലക്ഷം)യാണെന്നിരിക്കെ അതിന്റെ തുക അഞ്ചിരട്ടിയാക്കി പെരുപ്പിച്ച് കാണിച്ചത് ബോധപൂര്‍വ്വം തെറ്റിദ്ധരിപ്പിക്കാനല്ലെങ്കില് മറ്റെന്തിനാണ്?\n2. എം.പി.മാരുടെ എല്ലാ ഔദ്യോഗിക യാത്രകള്‍ക്കും ഡി.എ. ഇല്ല എന്ന വസ്തുത മറച്ചു വച്ചാണ് ടൈംസ് നൗവും സംഘി അനുയായികളും പെരുപ്പിച്ച നുണ കണക്കുകള് പ്രചരിപ്പിക്കുന്നത്. പാര്‍ലമെന്റ് സമ്മേളനത്തിന്റെ തുടക്കത്തിലും അവസാനത്തിലും കമ്മിറ്റി യോഗങ്ങള്‍ക്കുള്ള യാത്രക്കും മാത്രമേ ഡി.എ. ലഭ്യമാകൂ. ഡി.എ നിയമവും ചട്ടങ്ങളും നടപടിക്രമങ്ങളും അനുസരിച്ച് ലോക്‌സഭാ സെക്രട്ടറിയേറ്റ് അനുവദിക്കുന്നത് മാത്രമാണ്. ചട്ടപ്രകാരം സമര്‍പ്പിച്ച ടിക്കറ്റ് കോപ്പിയും ബോര്‍ഡിങ്ങ് പാസും പരിശോധിച്ച് ഉറപ്പാക്കിയ ശേഷമാണ് സെക്രട്ടേറിയറ്റ് തുക ബാങ്കിലേക്ക് ട്രാന്‍സ്ഫര് ചെയ്യുന്നത്. ഒരു എം.പി.ക്കും സ്വന്തം ഇഷ്ടാനുസരണമോ ആവശ്യാനുസരണമോ ഡി.എ എഴുതിയെടുക്കാനാവില്ല. ഓരോ യാത്രക്കുമുള്ള അനുവദിക്കാവുന്ന തുകക്ക് ഉയര്‍ന്ന പരിധി നിശ്ചയിച്ചിട്ടുണ്ട്. അതില് കൂടുതലായാല് അത് നിരസിക്കുകയും ചെയ്യും. ഒരിക്കല് പോലും എന്റെ ടിക്കറ്റുകള് ഇങ്ങനെ നിരസിക്കപ്പെട്ടിട്ടില്ല.\n3. ടൈംസ് നൗ പറയുന്ന എന്റെ എല്ലാ യാത്രകളും തീര്‍ത്തും എന്റെ പാര്‍ലമെന്ററി ചുമതല നിര്‍വ്വഹണത്തിനുള്ള ഔദ്യോഗിക യാത്രകള് മാത്രവുമായിരുന്നു. ഒന്നും വ്യക്തിപരമായ ആവശ്യത്തിനായിരുന്നില്ല. എന്റെ പാര്‍ലമെന്ററി പ്രവര്‍ത്തനത്തിന്റെ ഡേറ്റ പരിശോധിച്ചാല് ജനങ്ങള് അര്‍പ്പിച്ച വിശ്വാസവും അവരേല്‍പ്പിച്ച ചുമതലയും ഞാന് ഉയര്‍ത്തിപ്പിടിച്ചിട്ടുണ്ട് എന്ന് കാണാനാവും. (ലിങ്ക് വേേു://ംംം.ുൃശെിറശമ.ീൃഴ/ാുേൃമരസ/ായൃമഷലവെ)\nപാര്‍ലമെന്ററി കമ്മിറ്റികളുടെ രേഖകള് പരിശോധിച്ചാലും ജനങ്ങളുടെ പ്രശ്‌നങ്ങളില് നടത്തിയ ഇടപെടലുകളും നിര്‍ണായകമായ വിയോജനക്കുറിപ്പുകളും കാണാനാവും. മേല്‍പ്പറഞ്ഞ കാലയളവില് ജീവിത പങ്കാളിക്ക് നിയമാനുസൃതം ടിക്കറ്റുകള് ലഭ്യമായിരുന്നെങ്കിലും ഒന്നു പോലും ഉപയോഗിച്ചിട്ടില്ല.\n4. മറ്റൊരു ആരോപണം യാത്രാക്കൂലിയുടെ നാലിലൊന്ന് ഡി.എ പരമാവധി ലഭിക്കാനായി 'അവസാനനിമിഷം' ടിക്കറ്റ് ബുക്ക് ചെയ്യുന്നത് കൂടിയ നിരക്കിന് കാരണമാകുന്നു എന്നത്രേ. ഇതേക്കുറിച്ച് എന്റെ ട്രാവല് ഏജന്റിനോട് അന്വേഷിക്കുകയും ഭൂരിഭാഗം ടിക്കറ്റുകളും നേരത്തേ ബുക്ക് ചെയ്തിട്ടുണ്ടെന്നും 'അവസാനനിമിഷം'എന്ന ആക്ഷേപം ശരിയല്ലെന്നും ഏജന്റ് വ്യക്തമാക്കിയിട്ടുണ്ട്. എന്നാല് ഒരു എം.പി.ക്ക് പ്രത്യേകിച്ച് ഒരു ലോക്‌സഭാ എം.പി.ക്ക് മണ്ഡലത്തിലെ തിരക്കുകള് അപ്രതീക്ഷിതമായി വന്നു ചേരുന്ന പ്രശ്‌നങ്ങള് എന്നിവയൊക്കെ കാരണം ബുക്കിങ്ങില് അവസാന നിമിഷ മാറ്റങ്ങള് ചിലപ്പോഴെങ്കിലും അനിവാര്യമാകുകയും ചെയ്യും. അവസാനം ബുക്ക് ചെയ്യുമ്പോള് ബിസിനസ് ക്ലാസ്സ് ടിക്കറ്റിന്റെ നിരക്കിലും ഡി.എ. ഉണ്ടെങ്കില് ആനുപാതികമായി അതിലും നാമമാത്രമായ മാറ്റങ്ങള് ഇല്ലാതെ വന്‍വര്‍ദ്ധന ഉണ്ടാവാറില്ല.\n5. ഇനി ടൈംസ് നൗവിന്റെ തന്നെ വളച്ചൊടിച്ചതും പെരുപ്പിച്ചതുമായ കണക്കുകളനുസരിച്ചു തന്നെ ഏറ്റവും താഴെയാണ് എന്റെ പേര് എങ്കിലും ചാനലും അവരുടെ തീവ്രവലതു പക്ഷ അനുയായികളും എന്നെ ലക്ഷ്യം വച്ചാണ് കടുത്ത ആക്രമണം അഴിച്ചു വിടുന്നത്. അത് വിഷലിപ്തമായ രാഷ്ട്രീയ പ്രതികാരമല്ലാതെ മറ്റൊന്നുമല്ല.\n6. അവസാനമായി, ടൈംസ് നൗവിനെ ക്യാമറ സഹിതം ഞാന് എന്റെ 1915 സ്‌ക്വയര് ഫീറ്റ് വിസ്തീര്‍ണ്ണമുള്ള പാലക്കാട്ടെ സാധാരണ വീട്ടിലേക്കും ഡല്‍ഹി വി.പി.ഹൗസിലെ ഒറ്റമുറി ഔദ്യോഗിക ഫഌറ്റിലേക്കും ക്ഷണിക്കുന്നു. ഒപ്പം നിങ്ങള്‍ക്ക് വിവരാവകാശ നിയമ പ്രകാരം ഒരു കാര്യം അന്വേഷിക്കുകയുമാവാം. നിങ്ങളുടെ പ്രിയരായ ചില ബി.ജെ.പി. എം.പിമാര് വീട് മോടി പിടിപ്പിക്കാന് എത്ര പണം ചെലവിട്ടുവെന്നും ഖജനാവിന് എത്രത്തോളം ചോര്‍ച്ച വരുത്തിയെന്നും കണ്ടെത്താന്. എന്തേ താല്‍പ്പര്യമില്ലേ? ഇല്ലെങ്കില് നിങ്ങള്‍ക്ക് എന്റെയും എന്റെ കുടുംബത്തിന്റെയും വരുമാനവും ആസ്തിയും പരിശോധിക്കുകയുമാവാം. അപ്പോള് നിങ്ങള്‍ക്ക് കണ്ടെത്താനാവും ഞാന് ശതകോടീശ്വരന്‍മാരായ എം.പി.മാരുടെ വരേണ്യ സംഘത്തിലല്ല എറ്റവും സാധാരണക്കാരുടെ ഗണത്തിലാണ് ഉള്‍പ്പെടുകയെന്ന്. പാലക്കാട്ടെ ജനങ്ങള്‍ക്കറിയാം ഞാന് എം.പി.യാവുന്നതിന് മുമ്പും ശേഷവും എങ്ങിനെ ജീവിക്കുന്നയാളാണെന്ന്. എം.പി..യായ ശേഷമുള്ള ഒരു 'ആര്‍ഭാടം' ബസ്സില് നിന്ന് ഒരു സാധാരണ കാറിലേക്ക് മാറി എന്നതാണ്. അതും ലോണെടുത്തിട്ടാണ്. എന്റെ രണ്ടുമക്കളും ലക്ഷങ്ങള് ഫീസ് കൊടുക്കേണ്ട സ്‌ക്കൂളിലല്ല, വളരെ സാധാരണക്കാരോടൊപ്പം സര്‍ക്കാര് സ്‌ക്കൂളിലാണ് പഠിക്കുന്നതും. അതുകൊണ്ട് നിങ്ങളുടെ വിഷലിപ്തമായ വിദ്വേഷ പ്രചരണത്തെ ഞാന് തെല്ലും വക വക്കുന്നില്ല. സംഘപരിവാരവും അവരുടെ കൂലിത്തല്ലുകാരും എന്നെ ലക്ഷ്യം വക്കുമ്പോള് പരിഭ്രാന്തിയല്ല അഭിമാനമാണുള്ളത്.\nഅവസാനിപ്പിക്കും മുമ്പ് സുതാര്യതയുടെ സ്വയം പ്രഖ്യാപിത ചാമ്പ്യന്‍മാരായ ടൈംസ് നൗവിനോട് ഒറ്റചോദ്യം മാത്രം. കേന്ദ്രസര്‍ക്കാരില് നിന്നും കേന്ദ്രപൊതുമേഖലാ സ്ഥാപനങ്ങളില് നിന്നും കഴിഞ്ഞ മൂന്നു വര്‍ഷം നിങ്ങള്‍ക്ക് എത്ര തുക പരസ്യ വരുമാനമായി ലഭിച്ചു? അതും നികുതിദായകന്റെ പണമാണല്ലോ. അതങ്ങനെ തന്നെയല്ലേ?\nഎംബി രാജേഷ് ടൈംസ് നൗ നുണപ്രചാരണം യാത്രാ ഇനം വന് തുക കൈപ്പറ്റി


തിരുവനന്തപുരം: സംസ്ഥാനത്ത് ഇന്നും കനത്ത മഴയുണ്ടാകുമെന്ന് കാലാവസ്ഥ മുന്നറിയിപ്പ് . കോഴിക്കോട്, കണ്ണൂര്, കാസര്‍കോട് ജില്ലകളിൽ ഓറഞ്ച് അലര്‍ട്ട് പ്രഖ്യാപിച്ചു. ബാക്കി ജില്ലകളില് യെല്ലോ അലര്‍ട്ടും.\nകേരള തീരത്ത് കാറ്റിന്‍റെ വേഗം 40 കി.മി. വരെയാകാന് സാദ്ധ്യതയുള്ളതിനാൽ തീരദേശവാസികള് ജാഗ്രത പുലര്‍ത്തണമെന്നും മത്സ്യത്തൊഴിലാളികള് കടലില് പോകരുതെന്നും കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കി.\nകനത്ത മഴയില് കഴിഞ്ഞ ദിവസം ഒരു വീട് പൂര്‍ണമായും, 25 വീടുകള് ഭാഗികമായും തകര്‍ന്നിരുന്നു. പലയിടത്തും റോഡുകള് ഇടിഞ്ഞു. ചില സ്ഥലങ്ങളില് മരങ്ങള് ഒടിഞ്ഞു വീണ് ഗതാഗതം തടസപ്പെട്ടിരുന്നു. നിലവിൽ 22 ദുരിതാശ്വാസ ക്യാമ്പുകളിലായി 603 പേരെ താമസിപ്പിച്ചിട്ടുണ്ട്. നാശനഷ്ടങ്ങളുണ്ടാകാനിടയുള്ള പ്രദേശങ്ങളിൽ സുരക്ഷാ നടപടികൾ കൈക്കൊള്ളണമെന്ന് നിർദ്ദേശങ്ങളുണ്ട്.


NewsAtFirst | കൂടത്തായി കൂട്ടക്കൊലപാതകം: പൊന്നമറ്റത്തെ വീട്ടിലെ തെളിവെടുപ്പ് പൂര്‍ത്തിയായി | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nകോഴിക്കോട്: കൊലപാതക പരമ്പര കേസിലെ പ്രതികളെ കൂടത്തായിയിലും പൊന്നമറ്റത്തെ വീട്ടിലുമെത്തിച്ച് തെളിവെടുപ്പ് നടത്തി. കനത്ത പൊലിസ് സുരക്ഷയില് രാവിലെ 10.45-ഓടെയാണ് പ്രധാന പ്രതി ജോളിയെ ആദ്യം നാല് പേര് കൊല്ലപ്പെട്ട പൊന്നമറ്റത്തെ വീട്ടിലെത്തിച്ചത്. നാല് മണിക്കൂറിലേറെ നീണ്ടു നിന്ന തെളിവെടുപ്പായിരുന്നു പൊന്നാമറ്റം തറവാട്ടില് നടന്നത്. വീട്ടില് നിന്നും ഒരു കുപ്പി കിട്ടിയെന്നാണ് ലഭിക്കുന്ന വിവരം. പൊന്നാമറ്റത്തു നിന്ന് കേസിലെ നിര്‍ണായക തെളിവുകള് കിട്ടിയതായാണ് സൂചന. 2002ല് അന്നമ്മയെ കൊലപ്പെടുത്തിയത് കീടനാശിനി ഉപയോഗിച്ചാണെന്ന് ജോളി മൊഴി നല്‍കിയിരുന്നു. ഈ കീടനാശിനിയുടെ കുപ്പിയാണോ അതോ പൊട്ടാസ്യം സയനൈഡിന്റെ കുപ്പി ആണോ എന്ന കാര്യത്തില് വ്യക്തത വന്നിട്ടില്ല. അന്വേഷണഘട്ടത്തിലെ ഏറ്റവും നിര്‍ണായകമായ തെളിവെടുപ്പാണ് ഇന്ന് നടന്നത്.\nപൊന്നമറ്റത്തെ തെളിവെടുപ്പ് പൂര്‍ത്തിയാക്കിയ ശേഷം മഞ്ചാടിയില് മാത്യുവിന്റെ വീട്ടില് പത്ത് മിനിട്ട് പരിശോധന നടത്തിയിരുന്നു. ഇപ്പോള് പ്രതികളായ ജോളി, മാത്യു, പ്രജുകുമാര് എന്നിവരെ ജോളിയുടെ രണ്ടാം ഭര്‍ത്താവ് ഷാജുവിന്റെ പുലിക്കയത്തെ വീട്ടിലേക്കാണ് കൊണ്ടുപോകുന്നതെന്നാണ് വിവരം. വീട്ടുപരിസരത്തെ ഒരു കുഴിയില് പൊട്ടാസ്യം സയനൈഡ് ഒളിപ്പിച്ചിട്ടുണ്ടെന്നാണ് ജോളി അന്വേഷണ സംഘത്തിന് മൊഴി നല്‍കിയത്. വര്‍ഷങ്ങള്‍ക്ക് മുന്‍പ് നടന്ന കൊലപാതകങ്ങളായതിനാല് ഇവിടെ നിന്നും ലഭിക്കുന്ന തെളിവുകള് വിചാരണ നടപടിക്രമങ്ങളില് നിര്‍ണായകമാകും. ഇവിടുത്തെ പരിശോധനകള് പൂര്‍ത്തിയായ ശേഷം സിലി കൊല്ലപ്പെട്ട ക്ലിനിക്കിലും സയനൈഡ് ലഭിച്ച ജ്വല്ലറിയിലും തെളിവെടുപ്പ് നടത്താന് സാധ്യതയുണ്ട്.\nപ്രതികളെ തെളിവെടുപ്പിന് കൊണ്ടുവരുമെന്നറിഞ്ഞ് നൂറുകണക്കിനാളുകളാണ് പരിസരത്ത് തടിച്ചുകൂടിയിരുന്നത്. പൊലിസ് ജീപ്പില് പ്രതികളായ ജോളിയെയും പ്രജികുമാറിനെയും മാത്യുവിനെയും എത്തിച്ചപ്പോള് നാട്ടുകാര് കൂക്കുവിളിച്ചാണ് അവരുടെ പ്രതിഷേധം അറിയിച്ചത്. ജനങ്ങളുടെ പ്രതിഷേധം കണക്കിലെടുത്ത് നൂറുകണക്കിന് പൊലിസുകാരുടെ സംരക്ഷണയിലാണ് ഇവരെ പൊന്നമറ്റത്തെ വീട്ടിലെത്തിച്ചത്.\nരാവിലെ ജോളിയെ വടകര സ്‌റ്റേഷനില് നിന്നാണ് തെളിവെടുപ്പിനായി കൊണ്ടുപോയത്. അറസ്റ്റിലായ നാള് മുതല് ഒരേ വസ്ത്രം തന്നെ അണിഞ്ഞ ജോളിക്ക് ഇന്നു രാവിലെ വടകരയിലെ പോലീസുകാര് പുതുവസ്ത്രം വാങ്ങി നല്‍കി. മുഷിഞ്ഞ വസ്ത്രമാണ് ആറു ദിവസവും ജോളി അണിഞ്ഞത്. സാധാരണ നിലയില് പ്രതികളുടെ ബന്ധുക്കളാണ് വസ്ത്രം എത്തിക്കാറെങ്കില് ജോളിയുടെ കാര്യത്തില് ഇതുണ്ടായില്ല. കഴിഞ്ഞ ശനിയാഴ്ച റിമാന്‍ഡിലായ ജോളി അടുത്ത ദിവസം തന്നെ ജയിലിലെ ഫോണില് ബന്ധുക്കളെ വിളിച്ച് വസ്ത്രത്തിന് ആവശ്യപ്പെട്ടിരുന്നെങ്കിലും ആരും എത്തിയിരുന്നില്ല. തുടര്‍ന്നാണ് പോലീസുകാര് പുതുവസ്ത്രം എത്തിച്ചുകൊടുത്തത്.\nജോളിയെ പാര്‍പ്പിച്ചതറിഞ്ഞ് വന് ജനാവലിയാണ് വടകര പോലീസ് സ്‌റ്റേഷന് പരിസരത്ത് തമ്പടിച്ചത്. പുറത്തേക്ക് കൊണ്ടുപോകുമ്പോള് അടുത്ത് നിന്നു കാണാന് ആളുകള് തിരക്ക് കൂട്ടി. ഇവരെ പോലീസ് നിയന്ത്രിച്ചു. രാവിലെ വടകര സ്‌റ്റേഷനില് നിന്നു കുളിച്ച് വസ്ത്രം മാറിയാണ് ജോളി പുറത്തിറങ്ങിയത്. രാവിലെ ഭക്ഷണം കഴിച്ചെങ്കിലും രാത്രി വെറും ചായയില് ഒതുക്കി. ആറു പേരുടെ കൊലപാതകത്തില് പ്രതിയായ ജോളി വ്യാഴാഴ്ച രാത്രി സ്‌റ്റേഷനില് സുഖമായുറങ്ങിയതായാണ് റിപ്പോര്‍ട്ട്.\nകൊലപാതക പരമ്പരയുമായി ബന്ധപ്പെട്ട അന്വേഷണം പുരോഗമിക്കവെ കൊയിലാണ്ടി സി.ഐ-യുടെ നേതൃത്വത്തില് മുഖ്യപ്രതി ജോളിയുടെയതാണ് എന്ന് സൂചിപ്പിക്കുന്ന ഒരു ഫോണ് കണ്ടെത്തി. കേസുമായി ബന്ധപ്പെട്ട ഫോണ് കണ്ടെത്തിയതെന്ന് മാത്രമാണ് പൊലീസ് വ്യക്തമാക്കിയിട്ടുള്ളത്. വെെക്കത്ത് നിന്ന് ഇന്നലെ രാത്രിയോട് കൂടിയാണ് സി.ഐ നേതൃത്വത്തിലുള്ള സംഘം ഫോണ് കണ്ടെത്തിയത്. ജോളി ഉപയോഗിച്ചിരുന്ന ഫോണ് കാണാനില്ലെന്ന് നേരത്തെ പറഞ്ഞിരുന്നു. എങ്കില് നിര്‍ണായകമായ വിവരങ്ങള് ഇപ്പോള് ലഭിച്ച ഫോണില് നിന്ന് ലഭിക്കുമെന്നാണ് അന്വേഷണ സംഘത്തിന്‍റെ പ്രതീക്ഷ.\nഅതേസമയം, കൂടത്തായി കൊലപാതകക്കേസില് പൊലീസിനോട് മുഖ്യപ്രതി ജോളി കുറ്റം സമ്മതിച്ചതായും, കൊല്ലപ്പെട്ട ആറു പേരില് അഞ്ചുപേര്‍ക്കും പൊട്ടാസ്യം സയനൈഡ് നല്‍കിയെന്നും ജോളി വെളിപ്പെടുത്തി. അന്നമയെ കൊല്ലാന് മറ്റൊരു വിഷമാണ് നല്‍കിയെതെന്ന് സമ്മതിച്ചതായാണ് വിവരം. കൂടാതെ മറ്റു രണ്ടുപേരെക്കൂടി കൊലപ്പെടുത്താന് പദ്ധതിയുണ്ടായിരുന്നതായും ചോദ്യം ചെയ്യലില് ജോളി സമ്മതിച്ചു. ജോളിയടക്കമുള്ള മൂന്നുപ്രതികളെയും പൊലീസ് പ്രത്യേകം ചോദ്യം ചെയ്തു. വടകര റൂറല് എസ്.പി ഓഫീസില് വച്ചാണ് ജോളി, മാത്യു, പ്രജുകുമാര് എന്നിവരെ ചോദ്യം ചെയ്തത്. ചോദ്യം ചെയ്യലുമായി ജോളി സഹകരിക്കുന്നുണ്ടെന്ന് എസ്.പി കെ ജി സൈമണ് പറഞ്ഞു. ഈ മാസം 16 വരെയാണ് പ്രതികളെ പൊലീസ് കസ്റ്റഡിയില് വിട്ടിരിക്കുന്നത്.\nശാസ്ത്രീയ തെളിവുശേഖരണത്തിനായി പരമാവധി ശ്രമിക്കുമെന്ന് ഡിജിപി ലോക്നാഥ് ബെഹ്റ പറഞ്ഞു. കേസ് അന്വേഷണം വിലയിരുത്താന് രണ്ടുദിവസത്തിനകം ഡിജിപി കൂടത്തായിയില് എത്തും. ഫൊറന്‍സിക് സംഘവുമായി ആശയവിനിമയം നടത്തുണ്ടെന്നും ഡിജിപി പറഞ്ഞു.\nഅതുപോലെതന്നെ, കൂടത്തായ് കൂട്ടക്കൊലയുമായി ബന്ധപ്പെട്ട് ഓമശ്ശേരിയിലെ ഒരു സ്വകാര്യ ആശുപത്രിക്കെതിരെ അന്വേഷണം ആരംഭിച്ചു. കൂടത്തായിയില് ജോളി കൊലപ്പെടുത്തിയ ആറ് പേരേയും ആദ്യം എത്തിച്ചത് ഈ ആശുപത്രിയിലാണ്. ആശുപത്രിയിലെത്തിയ പൊലീസ് സംഘം ആറ് പേരുടേയും ചികിത്സാരേഖകള് ശേഖരിച്ചു മടങ്ങി. കൂടത്തായിലെ ആറ് പേരുടേയും മരണം സമാന ലക്ഷണങ്ങളോടെയായിരുന്നു. എന്നിട്ടും ആരുടേയും മരണത്തില് ഇവരെ പരിശോധിച്ച ഡോക്ടര്‍മാര് സംശയമൊന്നും പ്രകടിപ്പിക്കാതിരുന്നതാണ് അന്വേഷണ പരിധിയിലേക്ക് ഈ സ്വകാര്യ ആശുപത്രിയേയും എത്തിച്ചത്.\nഇവിടെ എത്തിച്ച ആറ് പേരില് റോയിയേയും ആല്‍ഫിനേയും മാത്രം മറ്റു ആശുപത്രിയിലേക്ക് കൊണ്ടു പോയിരുന്നു. അതില് റോയിയുടെ മൃതദേഹം മാത്രമാണ് പിന്നീട് പോസ്റ്റ്മോര്‍ട്ടം ചെയ്തത്. ഈ ആശുപത്രിയില് മുന്‍പ് ഉണ്ടായിരുന്ന ഒരു ഡോക്ടര് മരണത്തില് സംശയം പ്രകടിപ്പിച്ചതായൊരു വിവരം അന്വേഷണ സംഘത്തിന് ലഭിച്ചിട്ടുണ്ട്. എന്നാല് ഈ ഡോക്ടര് വളരെ വര്‍ഷങ്ങള്‍ക്ക് മുന്‍പ് തന്നെ ഇവിടം വിട്ടുവെന്നാണ് അന്വേഷണത്തില് അറിഞ്ഞത്. ഇയാളെ കണ്ടെത്താനുള്ള ശ്രമങ്ങള് തുടരുകയാണ്.\nകൂടാതെ, പ്രതി ജോളി ഭൂമി സംബന്ധമായി നടത്തിയ ക്രമക്കേടുകളുടെ മുഴുവന് വിവരങ്ങളും നല്‍കാന് കോഴിക്കോട് ജില്ലാ കളക്ടര് വടകര റൂറല് എസ്.പിയോട് ആവശ്യപ്പെട്ടു. വ്യാജ ഒസ്യത്തുണ്ടാക്കാന് ജോളിയെ സഹായിച്ച തഹസില്‍ദാരുടെ മൊഴി രേഖപ്പെടുത്തിയാലുടന് റവന്യൂമന്ത്രിക്ക് കളക്ടര് പ്രാഥമിക റിപ്പോര്‍ട്ട് കൈമാറും. ജോളിയുടെ പേരില് കരം സ്വീകരിച്ച കൂടത്തായി മുന് വില്ലേജ് ഓഫിസറോടും അസിസ്റ്റന്‍റിനോടും കളക്ടറേറ്റില് നേരിട്ടെത്തി വിശദീകരണം നല്‍കാനും നിര്‍ദേശിച്ചു. ആക്ഷേപം പരിശോധിക്കുന്ന ഡെപ്യൂട്ടി കളക്ടര് സി.ബിജുവാണ് ഇരുവര്‍ക്കും നോട്ടീസ് നല്‍കിയത്.\n38.45 സെന്‍റ് ഭൂമിയുള്ള പൊന്നാമറ്റം വീടിന്‍റെ നികുതി മരിച്ച ടോം തോമസിന്‍റെ മകന് റോജോയുടെ പേരിലാണ് അടച്ചിരുന്നത്. എന്നാല്, 2012-2013 ല് ജോളിയുടെ പേരില് കരം സ്വീകരിച്ചു. ഇതില് പരാതി ഉയര്‍ന്നതോടെ അടുത്തവര്‍ഷം വീണ്ടും റോജോയുടെ പേരില് നികുതിയൊടുക്കുകയായിരുന്നു. 'ഏതൊക്കെ രേഖകളുടെ അടിസ്ഥാനത്തിലാണ് കരമൊടുക്കിയത്? പിഴവുണ്ടായെങ്കില് അത് ബോധപൂര്‍വമായിരുന്നോ? ഉദ്യോഗസ്ഥരുടെ ഇടപെടലിന് മറ്റാരുടെയെങ്കിലും പ്രേരണയുണ്ടായിരുന്നോ?' തുടങ്ങിയ കാര്യങ്ങളാണ് പരിശോധിക്കുന്നത്.\nജോളിക്ക് വ്യാജ ഒസ്യത്തുണ്ടാക്കാന് തഹസില്‍ദാര് ജയശ്രീ വാര്യര് സഹായം നല്‍കിയെന്ന ആരോപണത്തിലും അന്വേഷണം നടക്കുന്നുണ്ട്. റവന്യൂ ഉദ്യോഗസ്ഥര്‍ക്കെതിരായ മുഴുവന് പരാതിയിലും കൃത്യമായ പരിശോധനയ്ക്കാണ് പൊലീസ് റിപ്പോര്‍ട്ട് കൂടി തേടിയിട്ടുള്ളത്. കൂടത്തായി വില്ലേജ് ഓഫിസിലെ ലഭ്യമായ മുഴുവന് രേഖകളും പരിശോധിക്കുന്നതിനാണ് നിര്‍ദേശം. കൂടത്തായി ഭൂമി വിഷയത്തില് എത്രയും പെട്ടെന്ന് റിപ്പോര്‍ട്ട് നല്‍കാന് കഴിഞ്ഞ ദിവസമാണ് റവന്യൂമന്ത്രി കളക്ടറെ ചുമതലപ്പെടുത്തിയത്. വിശദമായ റിപ്പോര്‍ട്ടിന് രണ്ടാഴ്ചത്തെ സമയമാണ് ഡെപ്യൂട്ടി കളക്ടര് ആവശ്യപ്പെട്ടിട്ടുള്ളത്.\nകൂടത്തായി കൂട്ടക്കൊലയില് ഷാജുവിന്‍റെ മുന്‍ഭാര്യ സിലിയുടെ മരണത്തില് രണ്ടാമത്തെ കൊലക്കേസ് രജിസ്റ്റര് ചെയ്തു. ഗുളികയില് വിഷം പുരട്ടി നല്‍കിയാണ് ജോളി സിലിയെ കൊലപ്പെടുത്തിയതെന്നാണ് എഫ്‌ഐആറില് പറയുന്നത്. കേസില് രണ്ട് പ്രതികളാണുള്ളത്. ജോളിയാണ് ഒന്നാം പ്രതി. മാത്യുവിനെയാണ് രണ്ടാം പ്രതിയായി ചേര്‍ത്തിട്ടുള്ളത്. 2016 ജനുവരി 11-ാണ് സിലി മരണപ്പെടുന്നത്. കേസില് ഷാജുവിനെ പ്രതി ചേര്‍ത്തിട്ടില്ല. ഷാജുവിന്‍റെ അറിവോടെയാണ് കൊല നടത്തിയതെന്ന് ജോളി നേരത്തെ മൊഴി നല്‍കിയിരുന്നു. എന്നാല് ഇത് ശരിവയ്ക്കാന് പോന്ന തെളിവൊന്നും പൊലീസിന് കിട്ടിയിട്ടില്ല.\nതാമരശ്ശേരി പൊലീസാണ് സിലിയുടെ മരണത്തില് കേസ് രജിസ്റ്റര് ചെയ്തിട്ടുള്ളത്. നേരത്തെ ജോളിയുടെ മുന്‍ഭര്‍ത്താവ് റോയിയുടെ മരണത്തിലാണ് ആദ്യത്തെ കേസ് രജിസ്റ്റര് ചെയ്തത്. ഈ കേസിലാണ് ഇപ്പോള് മുഖ്യപ്രതി ജോളി, മാത്യു, പ്രജു കുമാര് എന്നവര് അറസ്റ്റിലായത്. കൂടത്തായി കൂട്ടക്കൊലയുമായി ബന്ധപ്പെട്ട് വരും ദിവസങ്ങില് കൂടുതല് കൊലപാതകക്കേസുകള് രജിസ്റ്റര് ചെയ്യുമെന്നാണ് സൂചന. ആറ് കൊലപാതകങ്ങളും പല കേസുകളായി രജിസ്റ്റര് ചെയ്ത് ആറ് ടീമുകളായി പിരിഞ്ഞാവും അന്വേഷണം. മൃതദേഹ പരിശോധനയില് സിലിയുടെ ശരീരത്തില് വിഷം എത്തിയെന്നതിന്‍റെ സൂചന പൊലീസിന് കിട്ടിക്കഴിഞ്ഞു. ഈ സാഹചര്യത്തിലാണ് സിലിയുടേതും കൊലപാതകമാക്കുന്നത്.\nഅതിനിടെ കൂടത്തായി കൂട്ടക്കൊലക്കേസ് പ്രതി ജോളിയുടെ കോയമ്പത്തൂര് യാത്രകളുടെ വിശദാംശങ്ങള് തേടുകയാണ് പൊലീസ്. ജോളിയുടെ കഴിഞ്ഞ ആറ് മാസത്തെ മൊബൈല് ടവര് ലൊക്കേഷന് പരിശോധിച്ചതില് നിന്നാണ് ഇവര് നിരന്തരം കോയമ്പത്തൂര് സന്ദര്‍ശിച്ച കാര്യം അന്വേഷണ ഉദ്യോഗസ്ഥരുടെ ശ്രദ്ധയില്‍പ്പെടുന്നത്. സെപ്റ്റംബര് രണ്ടാമത്തെ ആഴ്ചയിലെ ഓണം അവധി ദിവസങ്ങളിലും രണ്ട് ദിവസം ജോളി കോയമ്പത്തൂരിലുണ്ടായിരുന്നു എന്നാണ് അന്വേഷണസംഘം നല്‍കുന്ന വിവരം. കൂടത്തായി കേസിനെപ്പറ്റി പൊലീസ് പ്രാഥമിക അന്വേഷണം തുടങ്ങിയ സമയത്തും ജോളി കോയമ്പത്തൂരിലെത്തിയെന്നും സൂചനയുണ്ട്.\nഓണക്കാലത്ത് അമ്മ വീട്ടില് ഇല്ലായിരുന്നുവെന്നും കട്ടപ്പനയിലെ സ്വന്തം ബന്ധുക്കളുടെ അടുത്തേക്ക് പോകുകയാണെന്നാണ് പറഞ്ഞതെന്നുമായിരുന്നു നേരത്തെ ജോളിയുടെ മകന് റോജോ പൊലീസിന് നല്‍കിയിരുന്ന മൊഴി. എന്നാല് കട്ടപ്പനയില് രണ്ട് ദിവസം മാത്രമേ ജോളിയുണ്ടായിരുന്നുള്ളൂവെന്നും അതിനു ശേഷം കോയമ്പത്തൂരിലേക്ക് പോയെന്നുമാണ് മൊബൈല് ടവര് ലോക്കേഷനില് നിന്നും വ്യക്തമാവുന്നത്. വീട്ടുകാരെ പോലും അറിയിക്കാതെ എന്തിനായാണ് ജോളി കോയമ്പത്തൂരിലേക്ക് പോയതെന്നാണ് പൊലീസ് ഇപ്പോള് പരിശോധിക്കുന്നത്. എന്‍ഐടി പരിസരത്ത് ജോളി ഫ്‌ളാറ്റ് വാടകയ്‌ക്കെടുത്തിരുന്നെന്ന് സംശയം പൊലീസിനുണ്ട്. എന്‍ഐടി-യില് അദ്ധ്യാപികയാണെന്നാണ് ജോളി 12 വര്‍ഷത്തോളം വീട്ടുകാരെ വിശ്വസിപ്പിച്ചിരുന്നത്. ഇതിനായി വ്യാജ തിരിച്ചറിയല് കാര്‍ഡ് തന്നെ ഇവരുണ്ടാക്കിയിരുന്നു. എന്‍ഐടി ക്യാമ്പസുമായി ഇവര്‍ക്ക് അടുത്ത ബന്ധമുണ്ടായിരുന്നതായാണ് പൊലീസ് മനസിലാക്കുന്നത്.\nവിദ്യാഭ്യാസ വകുപ്പ് റിട്ട. ഉദ്യോഗസ്ഥന് പൊന്നാമറ്റം ടോം തോമസ് (66), ഭാര്യ റിട്ട. അദ്ധ്യാപിക അന്നമ്മ തോമസ് (57), മകന് റോയ് തോമസ് (40), അന്നമ്മയുടെ സഹോദരന് എം.എം. മാത്യു (68), ടോമിന്റെ സഹോദരപുത്രന് ഷാജു സഖറിയാസിന്റെ മകള് ആല്‍ഫൈന് (2), ഷാജുവിന്റെ ഭാര്യ സിലി (44) എന്നിവരാണ് 2002 -2016 കാലത്തു മരിച്ചത്. ഭക്ഷണം കഴിച്ച ശേഷം വായില്‍നിന്നു നുരയും പതയും വന്നായിരുന്നു6പേരുടെയും മരണം. വീട്ടിലെ എല്ലാ കാര്യവും നോക്കിയിരുന്നത് ഗൃഹനാഥയായ അന്നമ്മ തോമസാണ്. കുടുംബത്തിലെ അധികാരം കൈക്കലാക്കാനാണ് അന്നമ്മയെ കൊലപ്പെടുത്തിയതെന്നാണ് ജോളിയുടെ മൊഴികളില്‍നിന്ന് വ്യക്തമാകുന്നത്. പിതാവ് ടോം തോമസും ജോളിയും തമ്മില് നല്ല ബന്ധമാണ് ഉണ്ടായിരുന്നത്. ടോം തോമസ് വസ്തു വിറ്റ് ഇവര്‍ക്ക് പണം നല്‍കിയിരുന്നു. എന്നാല് പിന്നീട് ടോം തോമസ് ജോളിയുമായി പിണങ്ങി. തുടര്‍ന്നാണ് ജോളി ഇയാളെ കൊന്നത്.\nറോയിയുടെ മരണശേഷമാണു ടോം തോമസിന്‍റെ സഹോദരന്‍റെ മകന് ഷാജുവിന്‍റെ ഭാര്യയാകാന് ജോളി ആഗ്രഹിച്ചു തുടങ്ങിയതെന്ന് പൊലീസ് പറയുന്നു. ഷാജുവിന്‍റെ ശാന്തസ്വഭാവവും അദ്ധ്യാപക ജോലിയും ആകര്‍ഷിച്ചു. ഷാജുവിന്‍റെ ഭാര്യ സിലി ഭാഗ്യവതിയാണെന്ന് ജോളി ബന്ധുക്കളോടു പറഞ്ഞിരുന്നു. ഷാജുവിന്‍റെ മക്കള് തടസ്സമാകുമെന്നു കരുതിയാണ് രണ്ടു വയസ്സുകാരി ആല്‍ഫൈനെ വധിക്കാന് തീരുമാനിച്ചതെന്നും പൊലീസ് പറയുന്നു. ആല്‍ഫൈന് മരിച്ച് ഒന്നരവര്‍ഷത്തിനു ശേഷം ദന്താശുപത്രിയിലിരിക്കെ, ഷാജുവിന്‍റെ ഭാര്യ സിലിയെയും വധിച്ചു. പാനീയത്തില് സയനൈഡ് കലര്‍ത്തുകയായിരുന്നുവെന്നാണ് ജോളി പൊലീസിനോടു പറഞ്ഞത്. സിലി മരിച്ച് ഒരു വര്‍ഷത്തിനു ശേഷം ജോളി മുന്‍കൈയ്യെടുത്ത് ഷാജുവിനെ വിവാഹം കഴിച്ചു. മരണങ്ങളിലൊന്നും ഷാജുവിന്‍റെ പങ്ക് കണ്ടെത്തിയിട്ടില്ല.\nദൈവം ഒരുക്കിത്തന്ന ബന്ധം എന്നാണ് രണ്ടാം വിവാഹത്തെക്കുറിച്ച് ജോളി കട്ടപ്പനയിലെ അയല്‍വാസികളോട് പറഞ്ഞിരുന്നത്. ഇപ്പോള് പുറത്തുവന്നിരിക്കുന്ന സത്യങ്ങള് ഞെട്ടലോടെയാണ് കട്ടപ്പനയിലെ നാട്ടുകാര് കേള്‍ക്കുന്നത്. ജോളിയുടെ വിവാഹം കഴിഞ്ഞ് ഏതാനും വര്‍ഷങ്ങള്‍ക്കു ശേഷം കുടുംബം ഏഴാംമൈലില് നിന്നും കട്ടപ്പന പട്ടണത്തിലേക്ക് താമസം മാറ്റി. രണ്ടു മാസം മുമ്ബാണ് ജോളി അവസാനമായി കട്ടപ്പനയിലെത്തിയത്. ഷാജുവിനെ രണ്ടാം ഭര്‍ത്താവായി ലഭിച്ചതില് സന്തോഷമുണ്ടെന്ന് ജോളി അന്ന് കൂട്ടുകാരിയോട് പറയുകയും ചെയ്തിരുന്നു. ജയിലില് നിന്നും ഫോണ് വിളിച്ച് സഹോദരനെ കാണണമെന്ന് ജോളി ആവശ്യപ്പെട്ടിരുന്നു. നിയമപരമായ സഹായങ്ങള് ചെയ്യില്ലെങ്കിലും അടുത്ത ദിവസം കോഴിക്കോട്ട് പോവാനുള്ള തയ്യാറെടുപ്പിലാണ് കുടുംബം.\nഅതേസമയം, കൂടത്തായി കേസില് പൊലീസ് കസ്റ്റഡിയിലുള്ള സ്വര്‍ണപണിക്കാരന് പ്രജുകുമാര് നിരപരാധിയാണെന്ന് ഭാര്യ ശരണ്യ. ജോളിയുമായി ഭര്‍ത്താവിന് സൗഹൃദമില്ലെന്നും, നിരപരാധിത്വം തെളിയിച്ച് അദ്ദേഹം തിരിച്ച് വരുമെന്നും വിശ്വസിക്കുന്നുവെന്നും ശരണ്യ പറഞ്ഞു. ജോലിയുടെ ഭാഗമായിട്ട് മാത്യുവിനെ കഴിഞ്ഞ 25 വര്‍ഷമായി പരിചയമുണ്ടെന്നും അവര് കൂട്ടിച്ചേര്‍ത്തു.'സയനൈഡ് ഇല്ലാതെ ഞങ്ങള്‍ക്ക് ജോലി ചെയ്യാന് പറ്റില്ല. സയനൈഡ് എന്‍റെ ഭര്‍ത്താവ് ദുരുപയോഗം ചെയ്യില്ലെന്ന് എനിക്ക് പൂര്‍ണ വിശ്വാസമുണ്ട്. സത്യം പുറത്ത് വരണം. കേസന്വേഷിക്കുന്ന ഉദ്യാഗസ്ഥരില് വിശ്വസിക്കുന്നു, അവര്‍ക്കൊപ്പം നിലകൊള്ളും'- ശരണ്യ പറഞ്ഞു.\nകൊലപാതകത്തിന് ഉപയോഗിച്ച സയനൈഡ് കേസിലെ പ്രതിയും ജുവലറി ജീവനക്കാരനുമായ മാത്യുവിന് നല്‍കിയത് പ്രജുകുമാറാണെന്ന് കണ്ടെത്തിയതോടെയാണ് അന്വേഷണ സംഘം അയാളെ കസ്റ്റഡിയിലെടുത്തത്. എന്നാല് അന്വേഷണസംഘം ചോദ്യം ചെയ്തപ്പോള് മാത്യുവിനെ പരിചയമില്ലെന്നായിരുന്നു പ്രജുകുമാര് പറഞ്ഞത്. പക്ഷേ അറസ്റ്റിലാകുന്നതിന് തലേദിവസവും പ്രജുകുമാറും മാത്യുവും ദീര്‍ഘനേരം ഫോണില് സംസാരിച്ചിരുന്നു എന്നതിന്‍റെ തെളിവ് അടക്കം പൊലീസിന് ലഭിച്ചിരുന്നു. ഇതോടെ വിശദമായി ചോദ്യം ചെയ്തപ്പോള് പെരുച്ചായിയെ കൊല്ലാന് വേണ്ടിയാണ് മാത്യു തന്‍റെ കൈയില് നിന്ന് സയനൈഡ് വാങ്ങിയതന്നായി പ്രജുകുമാര് പറഞ്ഞു. ഈ മൊഴി പൊലീസ് മുഖവിലയ്‌ക്കെടുത്തിട്ടില്ല.\nന്യൂഡല്‍ഹി ഇന്ത്യയിൽ കൊവിഡ് വ്യാപനം ഓരോ ദിവസവും രൂക്ഷമാകുന്നതിനിടെ കേന്ദ്രസര്‍ക്കാര് ലോക്ക് ഡൗണില് ഇളവ് പ്രഖ്യാപിച്ചതിനെതിരെ ആരോഗ്യവിദഗ്ധര് രംഗത്ത് ഇന്ത്യന് പബ്ലിക് ഹെല്??...\nഎറണാകുളം ജില്ലയിൽ ഇന്ന് 310520 ഒരാൾക്ക് കൂടി കോവിഡ് സ്ഥിരീകരിച്ചു മെയ് 27ന് മുംബൈയിൽ നിന്നും കൊച്ചിയിലെത്തിയ എയർ ഏഷ്യ I 5325 വിമാനത്തിൽ ഉണ്ടായിരുന്ന 46 വയസുള്ള കോതമംഗലം സ്വദേശിക്കാണ് രോഗം സ?...\nജോർഹട്ട് അസമിലെ ജോർഹട്ട് ജില്ലയിൽ ആൾക്കൂട്ട ആക്രമണത്തിനിരയായ യുവാവ് മരിച്ചു 23കാരനായ ദേബാശിഷ് ഗൊഗോയ് ആണ് മരിച്ചത് സുഹൃത്ത് ആദിത്യ ദാസിനെ ഗുരുതര പരിക്കുകളോടെ ആശു??...\nതിരുവനന്തപുരം കേരളത്തില് 10 പ്രദേശങ്ങളെ കൂടി ഹോട്ട് സ്പോട്ടുകളാക്കി കാസര്‍ഗോഡ് ജില്ലയിലെ ബദിയടുക്ക പിലിക്കോട് പാലക്കാട് ജില്ലയിലെ പല്ലശ്ശന പുതുനഗരം കണ്ണൂര് ജില്ലയിലെ തലശേരി മു...\nതിരുവനന്തപുരം സംസ്ഥാനത്തെ ആദ്യ വനിതാ ഡിജിപിയായി ആര്‍ശ്രീലേഖ ചുമതലയേറ്റു ഫയര്‍ഫോഴ്സ് മേധാവിയായാണ് ചുമതലയേറ്റെടുത്തത് ഡിജിപി എ ഹേമചന്ദ്രന് സ്ഥാനമൊഴിയുന്നതിനെ തുടര്‍ന്നാണ് ശ്ര...


ജോര്‍ജ് ഫെര്‍ണാണ്ടസ് അന്തരിച്ചു | Former defence minister George Fernandes passes away – News18 Malayalam\nGeorge Fernandes Passes Away | ജനതാ പാര്‍ട്ടി സ്ഥാപകാംഗമായിരുന്നു\nLast Updated : January 29, 2019, 17:32 IST\nന്യൂഡല്‍ഹി: മുന് പ്രതിരേധ മന്ത്രിയും ജനതാ പാര്‍ട്ടി സ്ഥാപകാംഗവുമായ ജോര്‍ജ് ഫെര്‍ണാണ്ടസ്(88) അന്തരിച്ചു. ഏറെക്കാലമായി അല്‍ഷിമേസ് രേഗബാധയെ തുടര്‍ന്ന് ചികിത്സയിലായിരുന്നു.\n1998- 2004 കാലയളവിൽ വാജ്പേയ് പ്രധാനമന്ത്രിയായ എൻഡിഎ സർക്കാരിൽ ജോർജ് ഫെർണാണ്ടസ് പ്രതിരോധ മന്ത്രിയായി. തൊട്ടടുത്ത തെരഞ്ഞെടുപ്പിൽ സ്വതന്ത്ര സ്ഥാനാര്‍ഥിയായി മല്‍സരിച്ചെങ്കിലും പരാജയപ്പെട്ടു. 1994ൽ ജനതാ ദൾ പിളർത്തി ജോർജ് ഫെർണാണ്ടസ് നിതീഷ് കുമാറിനൊപ്പം ചേർന്ന് സമതാ പാർട്ടി രൂപികരിച്ചു. 2009-2010 കാലയളവില് ബീഹാറില് നിന്നുള്ള രാജ്യസഭാംഗമായിരുന്നു.\nഅടിയന്തരാവസ്ഥയെ ശക്തമായി എതിർത്തിരുന്ന നേതാക്കളിൽ ഒരാളായ ജോർജ് ഫെർണാണ്ടസ് 1977 - 1980 കാലയളവിലെ മൊറാർജി ദേശായി മന്ത്രിസഭയിലും അംഗമായിരുന്നു. കൊങ്കൺ റെയിൽവെ യാഥാർഥ്യമാക്കുന്നതിൽ മുഖ്യപങ്കുവഹിച്ചതും ജോർജ് ഫെർണ്ണാണ്ടായിരുന്നു.\nപത്രപ്രവര്‍ത്തകനും പിന്നീട് രാഷ്ട്രീയ നേതാവുമായി മാറിയ ജോര്‍ജ് ഫെര്‍ണാണ്ടസ് 1930 ജൂണ് മൂന്നിന് മംഗലാപുരത്താണ് ജനിച്ചത്.\nFirst published: January 29, 2019, 09:11 IST\nbjpFormer defence ministergeorge frnadesUnion Ministerജനതാ പാർട്ടിജോർജ് ഫെർണാണ്ടസ്ജോർജ് ഫെർണാണ്ടസ് അന്തരിച്ചുസോഷ്യലിസ്റ്റ് നേതാവ് ജോർജ് ഫെർണാണ്ടസ്


ആറ് വയസുകാരാനായ മകന് കിടന്ന കട്ടിലില് വച്ചു പിതാവിനെ കൊലപ്പെടുത്തിയ സോഫിയയെ കാത്തിരിക്കുന്നതു കടുത്ത ശിക്ഷ എന്നു സൂചന |\nആറ് വയസുകാരാനായ മകന് കിടന്ന കട്ടിലില് വച്ചു പിതാവിനെ കൊലപ്പെടുത്തിയ സോഫിയയെ കാത്തിരിക്കുന്നതു കടുത്ത ശിക്ഷ എന്നു സൂചന\nTOPICS:murdermurder caseSam abraham murder case\nമകന്റെ ഭാവിയെ കരുതി ശിക്ഷ ഇളവു ചെയ്തു തരണം എന്നു സോഫിയ, മകന് കിടന്ന കട്ടിലില് വച്ചു പിതാവിനെ കൊലപ്പെടുത്തിയപ്പോള് ഇത് ഓര്‍ത്തില്ലേ എന്നു പ്രോസിക്യൂഷന്\nപുനലൂര് സ്വദേശി സാം ഏബ്രഹാമിനെ മെല്‍ബണില് വെച്ച് സയനൈഡ് നല്‍കി കൊലപ്പെടുത്തിയ കേസില് കുറ്റക്കാരിയാണെന്നു കോടതി കണ്ടെത്തിയ ഭാര്യ സോഫിയ ശിക്ഷ കുറയ്ക്കാനുള്ള ശ്രമത്തില്. ഒന്‍പതു വയസ്സുകാരനായ മകന്റെ ഭാവിയെ കരുതിയും ശിക്ഷാ ഇളവ് വേണമെന്നാണ് ആവശ്യം. ഇതിനു മുമ്പ് ഒരു കേസിലും ഉള്‍പ്പെട്ടിട്ടില്ല എന്നതു പരിഗണിച്ചും ഏറ്റവും കുറഞ്ഞ ശിക്ഷ നല്‍കണം എന്നാണ് അപേക്ഷ.\nപ്രതികളായ സോഫിയയും കാമുകന് അരുണ് കമലാസനനും കുറ്റക്കാരാണെന്നു കോടതി നേരത്തേ കണ്ടെത്തിയിരുന്നു. വിധി പ്രസ്താവിക്കുമ്പോള് സോഫിയയുടെ പശ്ചാത്തലം കൂടി കണക്കിലെടുക്കണമെന്നും അഭിഭാഷകന് വാദിച്ചു. പഠനമികവും, തൊഴില്‍മേഖലയില് മികച്ച മൂല്യങ്ങളും കാത്തുസൂക്ഷിച്ചിരുന്ന വ്യക്തിയാണ് സോഫിയ. ഒരു തരത്തിലുള്ള ക്രിമിനല് പശ്ചാത്തലവും സോഫിയയ്ക്കില്ല. സോഫിയ ഇപ്പോഴും ഇന്ത്യന് പൗരത്വമുള്ളയാളാണെന്നും, കടുത്ത ശിക്ഷ വിധിച്ചാല് ഇന്ത്യയിലേക്ക് നാടുകടത്തപ്പെടാനുള്ള സാധ്യതകളുണ്ടെന്നും സോഫിയയ്ക്കു വേണ്ടി ഹാജരായ ബാരിസ്റ്റര് ജസ്റ്റിന് ഹാന്നര്‍ബറി ചൂണ്ടിക്കാട്ടി.\nകൊലപാതകത്തെക്കുറിച്ച് സോഫിയയ്ക്ക് മുന്‍കൂട്ടി അറിയാമായിരുന്നു എന്നതും, മകന് കിടന്ന കട്ടിലില് വച്ചാണ് കൊലപാതകം നടത്തിയതെന്നും ഉള്ള ഘടകങ്ങള് കണക്കിലെടുത്ത് കടുത്ത ശിക്ഷ തന്നെ നല്‍കണമെന്ന് പ്രോസിക്യൂഷന് ആവശ്യപ്പെട്ടു. സോഫിയയ്ക്ക് ജീവപര്യന്തം തടവുശിക്ഷ നല്‍കണമെന്ന് ആവശ്യപ്പെടുന്നില്ലെന്നും പ്രോസിക്യൂട്ടര് കെറി ജഡ് വ്യക്തമാക്കി. എന്നാല് ജീവപര്യന്തമല്ലാതെ മറ്റു കടുത്ത ശിക്ഷക്കായി പരിഗണിക്കേണ്ട കുറ്റകൃത്യമാണെന്ന് അവര് വാദിച്ചു.\nസാം ഏറ്റവും സുരക്ഷിതമെന്ന് കരുതിയ സ്വന്തം വീട്ടിനുള്ളില് വച്ചാണ് കൊല ചെയ്യപ്പെട്ടതെന്നും, ആറു വയസുള്ള മകന് ഉണരുമ്പോള് തൊട്ടടുത്ത് അച്ഛന് മരിച്ചു കിടക്കുന്നത് കാണുമെന്നും ഉള്ള കാര്യം പ്രതികള് കണക്കിലെടുത്തില്ല. ഇതുവരെയും സോഫിയ പശ്ചാത്താപം പ്രകടിപ്പിച്ചിട്ടുമില്ലെന്നും പ്രോസിക്യൂട്ടര് വ്യക്തമാക്കി.\nമെല്‍ബണിലെ സാം എബ്രഹാം വധക്കേസില് സാമിന്റെ ഭാര്യ സോഫിയയും സുഹൃത്ത് അരുണ് കമലാസനനും കുറ്റക്കാരെന്ന് തെളിഞ്ഞ സാഹചര്യത്തില് രണ്ടു പ്രതികള്‍ക്കും പരമാവധി ശിക്ഷ തന്നെ കിട്ടുമെന്ന് പ്രതീക്ഷിക്കുന്നതായി സാമിന്റെ അച്ഛന് സാമുവല് എബ്രഹാം നേരത്തെ പ്രതികരിച്ചിരുന്നു. ഇക്കാര്യങ്ങള് കുറ്റകൃത്യത്തിന്റെ ഗൗരവം വര്‍ദ്ധിപ്പിക്കുന്നു എന്നായിരുന്നു പ്രോസിക്യൂഷന്റെ വാദം. കേസിലെ രണ്ടാമത്തെ പ്രതിയായ അരുണ് കമലാസനന്റെ ശിക്ഷയുടെ കാര്യത്തിലുള്ള വാദം അടുത്ത മാസം നടക്കും.\nസാമിനെ കൊലപ്പെടുത്താന് വേണ്ടി പ്രതികള് ദീര്‍ഘനാളത്തെ തയ്യാറെടുപ്പു നടത്തിയിരുന്നു. വിവാഹനാളുകളില് സാം ദുബായിലായിരുന്നു ജോലി ചെയ്തിരുന്നത്. ഓസ്ട്രേലിയയിലേക്ക് ആദ്യം കുടിയേറിയതു സോഫിയാണ്. പിന്നീട് സോഫിയുടെ തന്നെ ബന്ധുക്കളുടെ സഹായത്താലാണ് സാം ഓസ്ട്രേലിയയില് ജോലിക്ക് കയറിയത്. ഇതിനിടെയില് കാമുകനായ അരുണിനെ ഇവിടെയെത്തിച്ചതിലും സോഫിക്ക് പങ്കുണ്ടായിരുന്നു.\nഅരുണ് ഓസ്ട്രേലിയയില് എത്തി ജോലിക്ക് കയറിയതിന് പിന്നാലെ അരുണിന്റെ ഭാര്യയും കുഞ്ഞും ഓസ്ട്രേലിയയില് എത്തിയിരുന്നു. പിന്നീട് അരുണ് ഭാര്യയെയും കുഞ്ഞിനെയും കൊല്ലത്തേക്കും തിരികെ അയച്ചു. ഏകദേശം ഒരു വര്‍ഷത്തോളം നീണ്ട തയ്യാറെടുപ്പ് കൊലപാതകത്തിനു പിന്നിലുണ്ട്. രഹസ്യം പുറത്തറിയാന് വീണ്ടും പത്തുമാസം വൈകി. സാം മരിച്ചു പത്തു മാസത്തിനു ശേഷം പ്രതികള്‍ക്കെതിരെ കുറ്റം തെളിയാന് കാരണം ഇവരുടെ ടെലിഫോണ് സംഭാഷണങ്ങള് ചോര്‍ന്നതായിരുന്നു.\nഭര്‍ത്താവ് മരിച്ചു ദിവസങ്ങള് കഴിയും മുന്‍പേ കാമുകനുമൊത്തുള്ള കറക്കവും മറ്റും ശ്രദ്ധിക്കപ്പെടുകയും ചെയ്തു. ഭര്‍ത്താവ് മരിച്ച ഒരു യുവതിയുടെ ശരീരഭാഷയും മാനസിക ഭാഷയും ആയിരുന്നില്ല സോഫിയില് കണ്ടത്. ഈ സാഹചര്യത്തിലായിരുന്നു അജ്ഞാത യുവതിയുടെ ഫോണ് സംഭാഷണമെത്തിയത്. ഭര്‍ത്താവിനെ കൊലപ്പെടുത്തിയശേഷം സുഖംജീവിതം നയിക്കാമെന്ന സോഫിയയുടെയും കാമുകന് അരുണ് കമലാസനന്റെയും പദ്ധതി അതോടെ തകരുകയായിരുന്നു. ഇതാണ് കേസിലേക്ക് കാര്യങ്ങളെത്തിച്ചത്


ധോണി ക്രിക്കറ്റ് വിടണമെന്ന് വീട്ടുകാര് - Malayalam MyKhel\n» ധോണി കളി നിര്‍ത്തണം... ആവശ്യം വിമര്‍ശകരുടേതല്ല, വീട്ടുകാരുടേത്!! ഇതാണ് കാരണം\nPublished: Wednesday, July 17, 2019, 14:21 [IST]\nമുംബൈ: ലോകകപ്പില് നിന്നും ഇന്ത്യ ഫൈനല് പോലും കാണാതെ പുറത്തായ ശേഷം ഏവരുടെയും ചോദ്യം മുന് നായകന് എംഎസ് ധോണിയുടെ വിരമിക്കലിനെക്കുറിച്ചായിരുന്നു. ടൂര്‍ണമെന്റില് ഇന്ത്യയുടെ അവസാന മല്‍സരമായിരിക്കും ധോണിയുടെ കരിയറിലെയും അവസാനത്തേത് എന്ന തരത്തില് ചില റിപ്പോര്‍ട്ടുകള് വന്നിരുന്നു. എന്നാല് ഇവയോടൊന്നും ധോണി പ്രതികരിച്ചിരുന്നില്ല.\n15 വര്‍ഷത്തിലേറെ നീണ്ട ക്രിക്കറ്റ് കരിയറിന് തീരശീലയിടാന് ധോണിക്കു സമയമായിരിക്കുന്നുവെന്നാണ് അദ്ദേഹത്തിന്റെ കുട്ടിക്കാലത്തെ കോച്ചായിരുന്ന കേശവ് ബാനര്‍ജി പറയുന്നത്. ഇക്കാര്യം തന്നോട് പറഞ്ഞത് ധോണിയുടെ മാതാപിതാക്കള് തന്നെയാണെന്നും അദ്ദേഹം ഒരു ദേശീയ മാധ്യമത്തോടു വെളിപ്പെടുത്തി.\nഞായറാഴ്ച ധോണിയുടെ വീട്ടില് പോവുകയും മാതാപിതാക്കളുമായി സംസാരിച്ചിരുന്നു. ധോണിക്ക് ക്രിക്കറ്റ് വിടാന് സമയമായെന്നാണ് അവര് പറഞ്ഞത്. അപ്പോള് അതിനായിട്ടില്ലെന്നും ഒരു വര്‍ഷം കൂടി കളിച്ച് അടുത്ത ടി20 ലോകകപ്പിനു ശേഷം വിരമിക്കുന്നതാണ് ഉചിതമെന്ന് താന് അവരോടു പറഞ്ഞതായും ബാനര്‍ജി വിശദമാക്കി.\nഒരു വര്‍ഷം കൂടി കാത്തിരിക്കൂ...\nഈ വലിയ വീട് നോക്കാന് ആരുമില്ലെന്നും ധോണി കളി മതിയാക്കി കുടുംബത്തിനൊപ്പം ചെലഴിക്കാനാണ് തങ്ങള് ഇഷ്ടപ്പെടുന്നതെന്നും അദ്ദേഹത്തിന്റെ മാതാപിതാക്കള് പറഞ്ഞിരുന്നു. ഇത്രയും വര്‍ഷം നിങ്ങള് വീട് നോക്കിയില്ലേയെന്നും ഒരു വര്‍ഷം കൂടി കാത്തിരുന്നു കൂടെയെന്നുമാണ് അപ്പോള് താന് അവരോട് ചോദിച്ചതെന്നും ബാനര്‍ജി വ്യക്തമാക്കി.\nധോണിക്ക് വിശ്രമം നല്‍കിയേക്കും\nആഗസ്റ്റില് നടക്കാനിരിക്കുന്ന വിന്‍ഡീസ് പര്യടനത്തിനുള്ള ടീമിനെ വെള്ളിയാഴ്ചയാണ് ബിസിസിഐ പ്രഖ്യാപിക്കുന്നത്. ക്യാപ്റ്റന് വിരാട് കോലിയെക്കൂടാതെ ധോണിക്കും പര്യടനത്തില് വിശ്രമം നല്‍കിയേക്കുമെന്നാണ് സൂചന.\nഅടുത്ത വര്‍ഷം ഓസ്‌ട്രേലിയയില് ടി20 ലോകകപ്പ് നടക്കാനിരിക്കെ യുവതാരങ്ങള്‍ക്ക് കൂടുതല് അവസരം നല്‍കാനുള്ള നീക്കത്തിലാണ് ബിസിസിഐ. അതിനാല് ധോണിയെ ഇനി നേരിട്ടു ടീമിലേക്കു പരിഗണിക്കാനും സാധ്യത കുറവാണ്.\nRead more about: ms dhoni india retirement cricket msd എംഎസ് ധോണി ഇന്ത്യ വിരമിക്കല് ക്രിക്കറ്റ് എംഎസ്ഡി\nStory first published: Wednesday, July 17, 2019, 14:21 [IST]


98ാം വയസിലെ മെയ്‌വഴക്കം ; ബിബിസിയേയും അത്ഭുതപ്പെടുത്തി തമഴ്നാട്ടിലെ\n98ാം വയസിലെ മെയ്‌വഴക്കം ; ബിബിസിയേയും അത്ഭുതപ്പെടുത്തി തമഴ്നാട്ടിലെ മുത്തശ്ശി\nApril 25, 2017, 12:11 pm\n98ാം വയസ്സിലും തമിഴ്നാട് സ്വദേശിയായ നന്നമ്മാള് ആരോഗ്യവതിയാണ്. വാര്‍ദ്ധക്യത്തിന്റെ യാതൊരു അവശതകളും നന്നമ്മാളെ ബാധിച്ചിട്ടില്ല. മുട്ടുവേദന, കാലുവേദന, നടുവേദന എന്നൊക്ക പറഞ്ഞ് ഇതുവരെ ഒരാശുപത്രിയിലും അവര്‍ക്ക് പോകേണ്ടി വന്നിട്ടില്ല. ശരീരം കൊണ്ട് നന്നമ്മാള് കാണിക്കുന്ന അഭ്യാസങ്ങള് കൊച്ചു കുട്ടികള്‍ക്കു പോലും വഴങ്ങാത്തതാണ്. വര്‍ഷങ്ങളായി യോഗയില് അധിഷ്ഠിതമായി ജീവിക്കുന്നതാണ് തന്‍റെ ആരോഗ്യ രഹസ്യമെന്ന് അവര് പറയുന്നു. ബിബിസി ചാനലില് നിന്ന് നന്നമ്മാളുടെ വീഡിയോ പകര്‍ത്താനെത്തിയവരും അത്ഭുതപ്പെട്ടു 98ാം വയസ്സില് ഈ മുത്തശ്ശികാണിക്കുന്ന അഭ്യാസങ്ങള് കണ്ട്.\nചെറുപ്പക്കാര്‍ക്കു പോലും ചെയ്യാന് സാധിക്കാത്ത യോഗ പോസ്റ്ററുകളെല്ലാം തന്നെ നന്നമ്മാള് അനായാസം ചെയ്തു കാണിക്കും. കാഴ്ച്ചക്കാര്‍ക്ക് 98ാം വയസ്സിലും ഈ സ്ത്രീ ഒരു അത്ഭുതവും ആവേശവുമാണ്. നിരവധിപേരാണ് യോഗയില് നന്നമ്മാളുടെ ശിഷ്യത്വം സ്വീകരിക്കാന് എത്തുന്നത്.\nആരോഗ്യത്തിന്റെ രഹസ്യം അന്വേഷിച്ച് നന്നമ്മാളെ സമീപിപ്പിക്കുന്നവരോട് യോഗ ശീലമാക്കൂ ആരോഗ്യം പുറകെ വന്നോളൂം എന്നാണ് അവര്‍ക്ക് പറയാനുള്ളത്.\nഅച്ഛനും അമ്മയുടെയും രാവിലെ തോട്ടത്തില് പോയി തിരിച്ചു വന്നാല് യോഗ ചെയ്യുമായിരുന്നു. അവരുടെ കൂടെ യോഗ ചെയ്താണ് താനും പഠിച്ചത്. അന്ന് പഠിച്ച ശീലം ഇന്നും തുടരുന്നു. യോഗ തന്നെയാണ് എന്‍റെ ആരോഗ്യ രഹസ്യം.\nനന്നമ്മാളെ അന്വേഷിച്ച് യോഗ പഠിക്കാന് എത്തുന്നവര് നിരവധിയാണ്. യോഗയിലുള്ള നന്നമ്മാളിന്റെ അറിവ് കണ്ട് പുതുതലമുറയ്ക്ക് അവരോട് ആദരവാണ്. കുടുംബത്തിലെ മൂന്ന് തലമുറയെ യോഗ പഠിപ്പിച്ചത് നന്നമ്മാളാണ്. പതിനൊന്നു വയസ്സുകാരനായ കൊച്ചുമകനും ശിഷ്യനാണ്. ആരോഗ്യത്തിന് നിങ്ങള് പ്രഥമ പരിഗണന നല്‍കിയാല് മറ്റെല്ലാം പുറകെ വരുമെന്ന് നന്നമ്മാള് പറഞ്ഞു.


Gold Smuggling NIA: ആ സ്വർണ്ണം വിവാഹ സമ്മാനം, ചിത്രം തെളിവ്: സ്വപ്നയുടെ വാദം - swapna suresh lawyer on kerala gold smuggling case | Samayam Malayalam\nswapna suresh lawyer on kerala gold smuggling case\nആ സ്വർണ്ണം വിവാഹ സമ്മാനം, ചിത്രം തെളിവ്: സ്വപ്നയുടെ വാദം\nSamayam Desk | Samayam Malayalam | Updated: 06 Aug 2020, 03:01:00 PM\nസ്വപ്നയിൽ നിന്നും കണ്ടെത്തിയ സ്വർണ്ണത്തിനും പണത്തിനും രേഖകളുണ്ട്. അത് സ്വർണ്ണം കടത്തി സമ്പാദിച്ചതല്ല. എൻഐഎക്ക് തെളിവുകളൊന്നും കണ്ടെത്താൻ കഴിഞ്ഞില്ലെന്നും സ്വപ്നയുടെ അഭിഭാഷകൻ.\nകൊച്ചി: സ്വപ്നയിൽ നിന്നും കണ്ടെത്തിയ സ്വർണ്ണം വിവാഹ സമ്മാനമായി ലഭിച്ചതാണെന്ന് സ്വപ്നയുടെ അഭിഭാഷകൻ കോടതിയിൽ. തെളിവായി വിവഹത്തിന് 120 പവൻ സ്വർണ്ണം അണിഞ്ഞു നിൽക്കുന്ന സ്വപ്നയുടെ ചിത്രം കോടതിയിൽ സമർപ്പിച്ചു. അതേസമയം, എം ശിവശങ്കർ തന്റെ മാർഗദർശിയായിരുന്നുവെന്ന് സ്വപ്ന എൻഐഎക്ക് മൊഴി നൽകിയിരുന്നതായി സ്വപ്നയുടെ അഭിഭാഷകൻ കോടതിവളപ്പിൽ പറഞ്ഞു. കേസിൽ യുഎപിഎ നിലനിൽക്കില്ലെന്നും ഒരു തെളിവും ഇതുവരെ ലഭിച്ചിട്ടില്ലെന്നും സ്വപ്നയുടെ അഭിഭാഷൻ കോടതിയിൽ വാദിച്ചു.\nAlso Read: ശിവശങ്കര് അഭ്യുദയകാംക്ഷി; മുഖ്യമന്ത്രിയുടെ ഓഫീസില് സ്വപ്‌നയ്ക്ക് വന് സ്വാധീനമെന്ന് എന്‍ഐഎ\nപ്രതികളുടെ മൊഴികൾ ഒഴികെ മറ്റൊരു തെളിവും എൻഐഎക്ക് കണ്ടെത്താൻ കഴിഞ്ഞിട്ടില്ല. സാമ്പത്തിക കുറ്റകൃത്യത്തിന് അതുമായി ബന്ധപ്പെട്ട നിരവധി വകുപ്പുകൾ നിലനിൽക്കുമ്പോൾ എന്തിനാണ് യുഎപിഎ ചുമത്തിയത് എന്നും ചോദ്യം ഉയർന്നു. സ്വപ്നയുടെ ജാമ്യഹർജിയിൽ പ്രതിഭാഗത്തിന് മറുപടി പറയാനുള്ള പോസ്റ്റിങ്ങായിരുന്നു ഇന്ന് ഉണ്ടായിരുന്നത്.\nAlso Read: ട്രഷറി തട്ടിപ്പ്; ഉദ്യോഗസ്ഥർക്ക് സംഭവിച്ചത് വൻ വീഴ്ച\nസ്വപ്നയ്ക്ക് മുഖ്യമന്ത്രിയെ അറിയാമെന്നും ശിവശങ്കർ മാർഗദർശിയാണെന്നും സ്വപ്ന മൊഴി നൽകിയെന്നാണ് എൻഐഎ കോടതിയിൽ പറഞ്ഞിരിക്കുന്നത്. കേസെടുത്ത് 25 ദിവസം പിന്നിട്ടിട്ടും പ്രതികളുടെ മൊഴിയല്ലാതെ തെളിവുകളൊന്നും എൻഐഎക്ക് കണ്ടെത്താൻ കഴിഞ്ഞിട്ടില്ല. ഈ സാഹചര്യത്തിൽ ജാമ്യം നൽകണമെന്നായിരുന്നു അഭിഭാഷകൻ വാദിച്ചത്. സ്വപ്നയിൽ നിന്നും കണ്ടെത്തിയ സ്വർണ്ണം പൂർണ്ണമായും ആഭരണങ്ങളാണ്. ഇവ സ്വർണ്ണക്കട്ടിയായിരുന്നെങ്കിൽ അതിന് വേറെ അർത്ഥം ഉണ്ടാകുമായിരുന്നെന്നും അഭിഭാഷകൻ പറഞ്ഞു.\nAlso Read: മിസോറാം ഗവര്‍ണര്‍ക്ക് കൊവിഡ്; പിന്നില് ഒരു സംഘടനയെന്ന് ശ്രീധരന്‍പിള്ള, പരാതി\nസ്വപ്നയിൽ നിന്നും കണ്ടെത്തിയ പണത്തിന്റെ ഉറവിടം കണ്ടെത്തിയിട്ടുണ്ട്. അത് സ്വർണ്ണക്കടത്തിൽ നിന്നും സ്വരൂപിച്ചതല്ലെന്നാണ് രേഖകൾ വ്യക്തമാക്കുന്നത്. അത് ശരിയല്ലെന്ന് അന്വേഷിച്ച് കണ്ടെത്തുംവരെ അവരെ കുറ്റവാളിയാക്കാനാകില്ലെന്നും അഭിഭാഷകൻ കോടതിയിൽ പറഞ്ഞു.\nകേരളത്തിൽ 53,000 പരിശോധനകള് മാത്രം, 5,717 പേര്‍ക്ക് സമ...\n'മിസോറാം ഗവര്‍ണര്‍ക്ക് കൊവിഡ്' പിന്നില് ഒരു സംഘടനയെന്ന് ശ്രീധരന്‍പിള്ള, പരാതി ആര്‍ട്ടിക്കിള് ഷോ\nസ്വപ്ന സുരേഷ് Swapna Suresh kerala gold smuggling Gold Smuggling NIA gold smuggling\nWeb Title : swapna suresh lawyer on kerala gold smuggling case\nKeralaയാസർ എടപ്പാളിനെതിരെ പോലീസ് ലുക്ക് ഔട്ട് നോട്ടീസ് പുറത്തിറക്കി\nNewsനോർഡിനേക്കാൾ വിലക്കുറവിൽ വൺപ്ലസ് നോർഡ് N10, N100 വിപണിയിലേക്ക്


men beauty tips: പെൺകുട്ടികളുടെ ശ്രദ്ധയ്ക്ക്: ന്യൂജെൻ ആൺപിള്ളേർ ഇങ്ങനെയാണ്! - best face pack for men to get glowing skin | Samayam Malayalam\nbest face pack for men to get glowing skin\nMuhammad M | Samayam Malayalam | Updated: 09 Jan 2020, 12:22:00 PM\nഇന്നത്തെ യങ് മെൻ ഒരുപാട് മാറിയിരിക്കുന്നു. അവർ കുറച്ചധികം ബ്യൂട്ടി കോൺഷ്യസാണ്. എവിടെ പോകണമെങ്കിലും സന്ദർഭമനുസരിച്ച് സ്ത്രീകൾ മാത്രം ഒരുങ്ങിയാൽ മതിയോ? ആൺകുട്ടികൾക്കും വേണ്ടെ അൽപം സൌന്ദര്യ സംരക്ഷണമൊക്കെ?\nപെൺകുട്ടികളുടെ ശ്രദ്ധയ്ക്ക്, പഴയ പോലെയല്ല അവസാന നമിഷത്തിൽ വല്ല പ്രോഗ്രാമിനോ അല്ലെങ്കിൽ കറങ്ങാനോ വിളിച്ചാൽ വളരെ പെട്ടെന്ന് തന്നെ ഇറങ്ങി വരുന്ന ഹാൻസം ബോയ്സല്ല, അവര് ഒരുപാട് മാറിയിരിക്കുന്നു. അവർക്കും വേണം ഒരുങ്ങാൻ കുറച്ചധികം സമയം. പണ്ടൊക്കെ ആയിരുന്നെങ്കിൽ ആൺകുട്ടികൾക്ക് ഒരുങ്ങാൻ അത്രയൊന്നും സമയം ആവശ്യമായിരുന്നില്ല. ഒരു ഡ്രസ്സ് എടുത്തിട്ട് തല ചെറുതായൊന്ന് ചീകിയൊതുക്കി അഞ്ച് മിനിറ്റ് കൊണ്ട് അങ്ങ് ഇറങ്ങി പോകും. എന്നാൽ ഇന്ന് അതിൽ നിന്നൊക്കെ വളരെ ഏറെ മാറി.\nആൺകുട്ടികൾക്ക് എന്താ വേണ്ടത്? അൽപം ജെല്ലും പിന്നെ കുട്ടിക്കൂറയും ബോഡി സ്പ്രേയും മാത്രം പോരെ എന്ന് ചോദിക്കാൻ വരട്ടെ. ആൺകുട്ടികളുടെ സ്കിൻ, ഫേസ്, പിന്നെ യാ ബോഡി.. ഇതൊന്നും അങ്ങനെ കെയർലെസ്സായി കളയാനുള്ളതല്ല എന്ന് ഇനിയെങ്കിലും അറിഞ്ഞിരിക്കുക. ആൺകുട്ടികളെ നിങ്ങൾക്കും വേണ്ടെ കുറച്ച് ഫേസ് പാക്കൊക്കെ?\nവീട്ടിലെ ഹാൻസം ബോയ്സ്\nആണുങ്ങൾ മുഖത്ത് അൽപം ഫേസ്പാക്ക് ഇട്ടു എന്ന് വെച്ച് ഒന്നും സംഭവിക്കാൻ പോകുന്നില്ല എന്ന് അറിഞ്ഞിരിക്കുക. പല പുരുഷന്മാർക്കും മുഖത്ത് ഫേസ്പാക്ക് ഇടുന്നതും കണ്ണിന് മുകളിൽ വെള്ളരിക്ക പായ്ക്ക് ഇടുന്നതും ഒക്കെ വലിയ നാണക്കേട് ആയിത്തോന്നാറുണ്ടോ? എങ്കിൽ ഇനി അത് വേണ്ട. മാത്രമല്ല വീട്ടിൽ അനിയത്തിമാര് ഉണ്ടാക്കുന്ന ഫേസ് പാക്കുകൾക്ക് വേണ്ടി ഇനി അടി കൂടേണ്ടതില്ല. നിങ്ങൾക്ക് തന്നെ വീട്ടിൽ ഫേസ്പാക്കുകൾ ഉണ്ടാക്കാവുന്നതാണ്.\nഓർക്കേണ്ട ഒരു കാര്യം എന്താണെന്ന് വെച്ചാൽ ആദ്യം സ്വന്തം സൗന്ദര്യത്തിൽ സ്വയം ശ്രദ്ധിക്കുക. എങ്കിൽ മറ്റുള്ളവർ നമ്മളെ ശ്രദ്ധിക്കും. അല്ലെങ്കിൽ മറ്റുള്ളവർ നമ്മളെ അധികം ശ്രദ്ധിക്കില്ല എന്ന് അറിഞ്ഞിരിക്കുക.\nചൂടുള്ള വെള്ളത്തിൽ മുഖം ആവി പിടിക്കുക\nആൺകുട്ടികൾക്ക് വീട്ടിൽ തന്നെ ചെയ്യാൻ പറ്റിയ സൌന്ദര്യ വർധകങ്ങളെ പരിചയപ്പെടാം. മുഖത്തുള്ള വൈറ്റ് ഹൈഡ്സും ബ്ലാക്ക് ഹെഡ്സും നീക്കാൻ ചൂടുള്ള വെള്ളത്തിൽ ആവി പിടിക്കുന്നത് വളരെ നല്ലതാണ്. മാത്രമല്ല ചൂടുള്ള വെള്ളത്തിൽ ആവി പിടിച്ച ശേഷം അൽപം ഓട്സ് പൊടിച്ച് അതിൽ നന്നായി പഴുത്ത വാഴപ്പഴം കുഴച്ച് ചേർക്കുക. ഇത് മുഖത്തും കഴുത്തിലും നന്നായി പുരട്ടുക. ഇത് നിങ്ങളുടെ മുഖത്തുള്ള ബ്ലാക് ഹെഡ്സും വൈറ്റ് ഹെഡ്സും ഇല്ലാതാക്കാൻ സാധിക്കും.\nതേനിൽ അൽപം പഞ്ചസാര\nതേനും പഞ്ചസാരയും ചേർത്ത് മുഖത്തെ കരുവാളിപ്പ് മാറ്റാൻ സാധിക്കുകം. ഇത് എങ്ങനെയാണെന്ന് വെച്ചാൽ തേനിൽ അൽപം പഞ്ചസാര ചേർക്കുക. ഇത് അലിയുന്നതിന് മുമ്പായി മുഖത്ത് നന്നായി തേച്ചു പിടിപ്പിക്കുക. പതിനഞ്ചു മിനിറ്റിന് ശേഷം ഇത് കഴുകിക്കളയുക. ഇത്തരത്തിൽ ചെയ്യുമ്പോൾ നിങ്ങളുടെ മുഖത്തെ കരുവാളിപ്പ് വളരെ പെട്ടെന്ന് തന്നെ മാറിക്കിട്ടും.\nതക്കാളി ജ്യൂസും റവയും\nതക്കാളി ജ്യൂസും റവയും കൊണ്ട് മുഖത്തെ ചർമ്മത്തിന് നല്ല നിറം നൽകാൻ സാധിക്കും. ഇത് എങ്ങനെയാണെന്ന് നോക്കാം. അരിച്ചെടുത്ത തക്കാളി ജ്യൂസിൽ അൽപം റവ ചേർത്ത് മുഖത്ത് തേച്ച് പിടിപ്പിക്കുക. പത്ത് മിനിറ്റിന് ശേഷം ഇത് ചെറു ചൂടു വെള്ളത്തിൽ കഴുകിക്കളയുക. നിങ്ങളുടെ ചർമ്മത്തിന് നല്ല നിറം നൽകാൻ ഇത് സഹായിക്കും.\nപപ്പായ ചർമ്മത്തിൽ തേച്ച് പിടിപ്പിക്കുക\nപലപ്പോഴും ചർമ്മത്തിൽ ഒരുപാട് പ്രശ്നങ്ങളുള്ളവരായിരികകും ആണുങ്ങളിൽ ഭൂരിഭാഗവും. എന്നാൽ ഇവയൊന്നും അത്ര കാര്യമാക്കി എടുക്കാറില്ല എന്നതാണ് സത്യം. എന്നാൽ ഇത്തരത്തിലുള്ള പ്രശ്നങ്ങൾക്ക് വീട്ടിൽ തന്നെ പ്രതിവിധി കാണാൻ സാധിക്കും. വീട്ടിലെ അടുക്കളത്തോട്ടത്തിൽ വളരുന്ന പപ്പായ ഉണ്ടെങ്കിൽ മതി. പഴുത്ത പപ്പായ എടുത്ത് നന്നായി അരച്ച് ചർമ്മത്തിൽ തേച്ച് പിടിപ്പിച്ചാൽ മതി. ഇത് നിങ്ങളുടെ മുഖത്തെ ചർമ്മത്തിനും ശരീരത്തിലെ ചർമ്മത്തിനുംവളരെ ഏറെ ഗുണം ചെയ്യും. പപ്പായ നന്നായി അരച്ചെടുത്ത് മുഖത്തും ചർമ്മത്തിലും തേച്ച് പിടിപ്പിക്കുക. നന്നായി മസ്സാജ് ചെയ്യാൻ ശ്രദ്ധിക്കുക. ഇരുപത് മിനിറ്റിന് ശേഷം ഇത് കഴുകിക്കളയാവുന്നതാണ്. ഇത് നിങ്ങളുടെ ചർമ്മത്തെ തിളക്കമുള്ളതാക്കി മാറ്റാൻ സഹായിക്കും.\nആൺകുട്ടികൾ ഇനി സൌന്ദര്യ കാര്യത്തിലും ഏറെ ശ്രദ്ധിക്കേണ്ടിയിരിക്കുന്നു. കൃത്യമായ സൌന്ദര്യ സംരക്ഷണം ഉണ്ടായാൽ മാത്രമെ നിങ്ങളുടെ ശരീരവും ചർമ്മവും ആരോഗ്യകരമായി നിലനിൽക്കൂ എന്ന് അറിഞ്ഞിരിക്കുക.\nമുഖത്തെ പിഗ്മെന്റേഷന് ബീറ്റ്‌റൂട്ടിലൊരു മരുന്ന്...\nഒറ്റ സ്പൂണ് തൈരില് മുഖ ഭംഗി നിങ്ങള്‍ക്കുംആര്‍ട്ടിക്കിള് ഷോ\nമുഖം തിളങ്ങാൻ പുരുഷന്മാരുടെ സൗന്ദര്യം men beauty tips glow skin for male naturally fairness tips for men\nWeb Title : best face pack for men to get glowing skin


സാമ്പത്തിക ബാധ്യതകളില് പെട്ട് ഒമാനിലെ ജയിലുകളില് കഴിയുന്ന 220 പേര്‍ക്ക് റംസാന് മാസത്തില് മോചനം - BIGNEWSLIVE | Latest Malayalam News\nമസ്‌കറ്റ്: സാമ്പത്തിക ബാധ്യതകളില് പെട്ട് ഒമാനിലെ ജയിലുകളില് കഴിയുന്ന 220 പേര്‍ക്ക് റംസാന് മാസത്തില് മോചനം.’ഫാക് കുര്‍ബാ’ പദ്ധതിയിലൂടെയാണ് മോചനം സാധ്യമാകുന്നു. 2012 മുതലാണ് ഫാക് കുര്‍ബാ പദ്ധതി തുടങ്ങിയത്.\nഒമാന് സാമൂഹ്യ ക്ഷേമ മന്ത്രാലയത്തിന്റെ സഹകരണത്തില് ലോയേഴ്‌സ് അസോസിയേഷന് നടത്തിവരുന്ന ഫാക് കുര്‍ബാ പദ്ധതിയിലൂടെ ഇതിനകം 1715 പേര്‍ക്ക് മോചനം ലഭിച്ചു കഴിഞ്ഞതായി സംഘാടകര് വ്യക്തമാക്കി. ബാധ്യതകള് തീര്‍പ്പാക്കാതെ നിലനിന്നിരുന്ന 220 കേസുകള്‍ക്ക് സാമ്പത്തിക പിന്തുണ നല്‍കുന്ന കരാറിലാണ് ബാങ്ക് മസ്‌കറ്റ് ലോയേഴ്‌സ് അസോസിയേഷനുമായി കരാറില് ഒപ്പു വെച്ചത്. ചെറിയ പെരുനാളിനു മുന്‍പായി ഇവര്‍ക്കുള്ള മോചനം സാധ്യമാക്കുവാനാണ് സംഘാടകരുടെ ലക്ഷ്യം.\nവിവിധ തരത്തില് സാമ്പത്തിക ബാധ്യതകളില് അകപെട്ടവര്‍ക്കു ഫാക് കുര്‍ബായിലൂടെ സഹായമെത്തിക്കുവാന് രണ്ടാമത്തെ വര്‍ഷവും കഴിഞ്ഞതില് സംതൃപ്തി ഉണ്ടെന്നു ബാങ്ക് മസ്‌കറ്റ് ചീഫ് എക്‌സിക്യൂട്ടീവ് ഷെയ്ഖ് വലീദ് ബിന് ഖമീസ് അല് ഹഷാര് പറഞ്ഞു. നൂറിലധികം അഭിഭാഷകരാണ് ഫാക് കുര്‍ബാ പദ്ധതിക്കായി സന്നദ്ധ സേവനം നടത്തി വരുന്നത.്\nTags: muscatPrison releaseRamzan\nനോമ്പ് തുറക്കാന് ഭാര്യ ഭക്ഷണമുണ്ടാക്കുന്നില്ല; പരാതിയുമായി ഭര്‍ത്താവ് പോലീസ് സ്‌റ്റേഷനില്\nമസ്‌കറ്റിന്റെയും കേരളത്തിന്റെയും സംസ്‌കാരങ്ങളുടെ നേര്‍ക്കാഴ്ച; ‘സയാന’യുടെ ആദ്യപ്രദര്‍ശനം മസ്‌ക്കറ്റില് നടന്നു\nദുബായ്-മസ്‌ക്കറ്റ് ബസ് സര്‍വീസ് നവീകരിച്ചു; കൂടുതല് യാത്രക്കാര് ഉണ്ടെങ്കില് ട്രിപ്പുകളുടെ എണ്ണം കൂട്ടുമെന്ന് അധികൃതര്\nകനത്ത മഴ, അര്‍ജന്റീനയില് വെള്ളപ്പൊക്കം; മൂന്ന് ലക്ഷം ഹെക്ടര് കൃഷി ഭൂമി നശിച്ചു


രാഹുല് സുപ്രീം കോടതിയില് മാപ്പുപറഞ്ഞത് കൊണ്ട് എല്ലാമായില്ല : കേന്ദ്ര മന്ത്രി രവിശങ്കര് പ്രസാദ് – East Coast Daily Malayalam\nഭക്തര്‍ക്ക് ക്ഷേത്രങ്ങളില് ദര്‍ശനത്തിന് അനുമതി\nഐഎസ്ആര്‍ഒ ചാരക്കേസ് : നമ്പി നാരായണന് സംസ്ഥാന സര്‍ക്കാര് ഭീമമായ തുക നഷ്ടപരിഹാരം നല്‍കി\nകൊറോണ പ്രതിസന്ധി നേരിടാന് ഇന്ത്യ സ്വീകരിക്കുന്ന നടപടികള് ശരിയായ ദിശയിലാണെന്ന് പ്രധാനമന്ത്രി നരേന്ദ്രമോദി\nരാഹുല് സുപ്രീം കോടതിയില് മാപ്പുപറഞ്ഞത് കൊണ്ട് എല്ലാമായില്ല : കേന്ദ്ര മന്ത്രി രവിശങ്കര് പ്രസാദ്\nന്യൂ ഡൽഹി : രാഹുല് ഗാന്ധി സുപ്രീം കോടതിയില് മാപ്പുപറഞ്ഞത് കൊണ്ട് എല്ലാമായില്ല, രാജ്യത്തോട് മാപ്പുപറയണമെന്നു കേന്ദ്ര മന്ത്രി രവിശങ്കര് പ്രസാദ്. റഫാൽ കേസിലെ പുനഃപരിശോധന ഹർജി സുപ്രീം കോടതി തള്ളുകയും രാഹുൽ ഗാന്ധിക്കെതിരെയും വിമർശനമുന്നയിക്കുകയും ചെയ്തതോടെയാണ് പ്രതികരണവുമായി മന്ത്രി രംഗത്തെത്തിയത്. രാഹുല് പ്രധാനമന്ത്രിയെ കള്ളന് എന്ന് മാത്രമല്ല വിളിച്ചത്. മുന് ഫ്രഞ്ച് പ്രസിഡന്റിന്റെ പ്രസ്താവനകളെ കുറിച്ച് നുണകള് പ്രചരിപ്പിച്ചു. അത് ലോക്‌സഭാ തിരഞ്ഞെടുപ്പ് ക്യാമ്ബയിനില് പ്രചാരണ വിഷയമാക്കിയെന്നും രവിശങ്കര് പ്രസാദ് ആരോപിച്ചു.\nരാഹുല് ഗാന്ധി, ഇന്ന് നിങ്ങള് മാപ്പുപറയേണ്ടതുണ്ട്. റാഫേല് കേസില് പുനപ്പരിശോധ ഹര്‍ജി തള്ളിയിരിക്കുന്നു . സ്വയം രക്ഷപ്പെടുന്നതിനായി നിങ്ങള് മാപ്പുപറഞ്ഞിരിക്കുകയാണ്. എന്നാല് ചെയ്ത പാപങ്ങള്‍ക്ക് നിങ്ങള് ഇന്ത്യന് ജനതയോട് മാപ്പുപറയേണ്ടതുണ്ട്. പാര്‍ലമെന്റിലേക്ക് തിരഞ്ഞെടുക്കപ്പെടുന്നതിനായി രാഹുലും അദ്ദേഹത്തിന്റെ പാര്‍ട്ടിയും രാജ്യത്തെ തെറ്റിദ്ധരിപ്പിക്കാന് ശ്രമിചെന്നും, എന്നാല് സത്യം പുറത്തുവന്നെന്നും രവിശങ്കര് പ്രസാദ് വ്യക്തമാക്കി.\nAlso read : റഫാൽ കേസ് : പുനപരിശോധന ഹർജികളിൽ കോടതി വിധിയിങ്ങനെ\nരാഹുല് ഗാന്ധിയുടെ മാപ്പപേക്ഷ സ്വീകരിച്ച സുപ്രീം കോടതി രാഹുല് ഗാന്ധി മുഴുവന് വിധിയും വായിക്കാതെ രാഷ്ട്രീയ പ്രസ്താവനകള് നടത്തരുതെന്നും, അദ്ദേഹം ഭാവിയില് കൂടുതല് ജാഗ്രത കാണിക്കണമെന്നും സുപ്രീം കോടതി ആവശ്യപ്പെട്ടിരുന്നു.\nRahul Gandhi Supreme Court Ravi Shankar Prasad union minister apology rafal case\nഉണക്കമുന്തിരി കഴിച്ചു നോക്കൂ; അത് നിങ്ങളില് അത്ഭുതങ്ങള് സൃഷ്ടിക്കും\nAug 11, 2020, 01:42 pm IST\nജമ്മുകശ്മീരില് ഇന്റര്‍നെറ്റ് സേവനം പരിക്ഷണാടിസ്ഥാനത്തില് പുനസ്ഥാപിക്കും .\nഅഴിമതിക്കാരായ ചീഫ് ജസ്റ്റിസുമാര് ; പ്രശാന്ത് ഭൂഷന്റെ ഖേദം അംഗീകരിക്കാതെ സുപ്രീം കോടതി, വാദം കേള്‍ക്കുന്നത് തുടരും\nAug 10, 2020, 12:40 pm IST\nAug 11, 2020, 05:45 pm IST\nAug 11, 2020, 05:37 pm IST\nAug 11, 2020, 05:30 pm IST\nAug 11, 2020, 05:28 pm IST